title: সিলেটের ইতিহাস

text: ১৭৮৬ সালে নভেম্বর মাসে প্রতাপগড়ের জমিদার রাধারাম ব্রিটিশ কোম্পানিকে রাজস্ব দিতে অস্বীকার করে নিজেকে স্বাধীন নবাব ঘোষণা করে চরগোল্লায় বিদ্রোহ করেন। রাধারামের কুকি সৈন্যবাহিনীর বিরোদ্ধে রবার্ট নিন্ডসে ডেভিডসনের নেতৃত্বে সৈন্য প্রেরিত হয় । খবর পেয়ে রাধরাম তার বাহিনী নিয়ে ঐতিহাসিক শন বিলের পাড়ে ঘাটি স্থাপন করেন। ঐতিহাসিক সৈয়দ মুর্তাজা আলী শনবিল সম্পর্কে লিখেছেন; তখনকার সময়ে শনবিল ছিল অপ্রসর, সুর্দীঘ ও গভীর তরঙ্গসংকুল। এই শনবিল সম্পর্কে প্রবাদ ছিল, শনবিলে নড়ে চড়ে, রাতায় পরান মারে। শন বিলের উত্তরাংশকে রাতা বিল বলা হয়। ইংরেজ সৈন্যরা শন বিল দিয়ে রাধারামকে আক্রমণ করার পরিকল্পনা করে এবং নৌকা যোগে সৈন্য বাহিনী নিয়ে শন বিল দিয়ে যাত্রা শুরু করে। ইংরেজরা গোলা-বারুদ ও কামান দিয়ে নৌকা থেকেই শন বিলের তীরে অবস্থানরত রাধারামের সৈন্যবাহিনীর উপর আক্রমণ চালায়। একদিকে শন বিলের তরঙ্গময় স্রোত আর অন্যদিকে রাধারামবাহিনীর তীর-ধনুকের আঘাতে ইংরেজ বাহিনী আর তীরে ভিড়তে না পেরে প্রাণ হারায়। পরবর্তিতে ইংরেজরা রাধারামের বন্ধু কানুরামের সহযোগিতায় চরগোলার গোপন স্থল পথের সন্ধায় পেয়ে সে পথ ধরে আবার চরগোল্লায় আক্রমণ করে রাধারামকে বন্দী করে এবং বাড়ি ঘর পুড়িয়ে ভস্ম করে চরগোল্লা জয় করে ।


title: সিলেটের ইতিহাস

text: ১৮২৬ সালে কুকিদের সরদার বুন্তাই'র নেতৃত্বে কুকিরা এবং ১৮২৭ সালে সিলেটের পাণ্ডুয়ায় খাসিয়ারা বিদ্রোহ করে । ১৮৫৭ সালে সিপাই বিদ্রোহ নামের ভারত ব্যাপী বিষম বিদ্রোহ ঘটিত হয়। এ বিদ্রোহের একটি স্ফুলিঙ্গ সিলেটে ইংরেজদের বিদগ্ধ করতে ধাবিত হলে সিলেটে সংঘটিত সিপাই যুদ্ধ। ইংরেজ শাসনের বিরুদ্ধে দেশীয় সৈন্য বাহিনী যখন বিদ্রোহ ঘোষণা কর, এ সময় চট্টগ্রামের ৩৩ নং সীমান্ত রক্ষী ও পদাতক বাহিনী চট্টগ্রামের অস্ত্রগার ও ট্রেজারী লুট করে এবং জেলখানার বন্ধি মুক্তি করে তারা পালিয়ে আসে সিলেটের দিকে। ত্রিপুরা পার হয়ে সিলেট প্রবেশ করলে সিলেটের মৌলভীবাজার অঞ্চলের পৃথিমপাশার জমিদার গউছ আলী খান তাদেরকে বিভিন্ন ভাবে সাহায্য করে পাহাড়ি অঞ্চলে যাওয়ার পরামর্শ দেন। অন্যদিকে ইংরেজ প্রেরিত এক বিরাট বাহিনী বিদ্রোহী সিপাইদের গতিরোধ করতে প্রতাপগরের দিকে অগ্রসর হয় । চট্টগ্রাম হতে আগত সৈন্য সহ তিনশ'র ও বেশি স্বদেশী বাহিনী ইংরেজদের মোকাবেলা করতে বড়লেখা থানার পাশে লাতু নামক স্থানে অবস্থান নেয় এবং এ লাতু অঞ্চলে বিদ্রোহী সিপাইদের সাথে ইংরেজ বাহিনীর মুখোমুখি যুদ্ধ হয় । তখন বিদ্রোহী সিপাইদের গুলিতে ইংরেজ সেনাপতি মিষ্টার বিং সহ আরো অনেক ইংরেজ সৈন্য নিহত হয় । এ যুদ্ধ ৩ ডিসেম্বর থেকে শুরু হয়ে ২৩ ডিসেম্বর পর্যন্ত স্থায়ী ছিল । শহীদ হন অনেক দেশীয় সিপাই । অবশেষে ইংরেজ বাহিনী সুবেদার অযোধ্যা নামক যোদ্ধার রণ কৌশলে বিদ্রোহী সিপাইদের অনেক জন আহত হলে বাকিরা পালয়ন করেন । এরপর ইংরেজরা বিভিন্ন স্থানে ধাওয়া করে পলাতক সিপাইদের নিহত ও বন্দি করে সিপাই বিদ্রোহ দমন করে।


title: সিলেটের ইতিহাস

text: ১৮৭৪ সালের ফেব্রুয়ারি মাসে আসাম প্রদেশ গঠিত হয়। তখন আসামের ব্যয়ের তুলনায় আয় ছিল নগণ্য। স্থায়ী প্রশাসন পরিচালনায় শিক্ষিত লোকও অভাব ছিল । সিলেট জেলায় লোক বসতি অপেক্ষাকৃত ঘন ছিল। এখানকার লোক শিক্ষাদীক্ষায়ও অগ্রসর ছিল। সিলেটের নিম্নাঞ্চলে ধান ফসলে ভাণ্ডার ছিল । এছাড়া এ অঞ্চলে কয়লা, পাথর ও চুনা প্রভৃতি হতে আয় ছিল প্রচুর । তাই সিলেটের লোকবল ও সম্পদের আয়কে কাজে লাগিয়ে আসামকে উন্নত করতে এ জেলাকে আসামের সাথে সংযুক্ত করতে ব্রিটিশ সরকার ঘোষণা জারি করে। সিলেট বাংলার অংশ, তাই সিলেটবাসী বাংলার সাথেই থাকতে চায়। তাই তারা সরকারের প্রস্তাবের বিরুদ্ধে প্রতিবাদী হয়ে উঠেন । প্রশাসন সিলেটবাসীর তিব্র প্রতিবাদে সিলেটকে আসামের সাথে সংযুক্ত করতে ব্যর্থ হয় । তখন ব্রিটিশ ভারতের বড় লাট নর্থব্রুক সিলেটে আসেন । সিলেটের প্রগতিশীল রাজনৈতিক নেতৃবৃন্দ বড় লাটের সাথে সাক্ষাত করে আসামে যুক্ত করার প্রতিবাদলিপি পেশ করেন। বড় লাট নর্থব্রুক সিলেটে ডিপুটি প্রশাসন সৃষ্টি করে সিলেটের উন্নয়ন গতিশীল রাখার প্রতিশ্রুতি ব্যক্ত করে নতুন প্রস্তাবের ভিত্তিতে সিলেটকে আসামে যুক্ত করেন। ।


title: সিলেটের ইতিহাস

text: ১৮৮৫ সালে থিওজোফিক্যাল সোসাইটির কিছু সদস্য কংগ্রেস প্রতিষ্টিত করলে গণ-আন্দোলনের শুরু হয়। এ সময় সিলেট অঞ্চল থেকে বিপিন চন্দ্র পাল বোম্বের কংগ্রেসে যোগদান করতঃ আন্দোলনে সিলেটবাসীর পক্ষে অবদান রাখেন। ১৯০৫ সালে ধর্মীয় বিভাজনের ভিত্তিতে প্রথম পশ্চিমবঙ্গ (ভারতীয় বঙ্গ) অঞ্চলটিকে পূর্ববঙ্গ থেকে পৃথক করা হয়। হিন্দুরা পশ্চিম বঙ্গ ও মুসলমানরা পূর্ববঙ্গ ও আসাম প্রদেশে সংখ্যাগরিষ্ঠতা লাভ করে। এই সিদ্ধান্তের বিরুদ্ধে পশ্চিম বঙ্গ হতে ব্যাপক গণ-আন্দোলন শুরু হয়। মুসলমান সংখ্যাগরিষ্ঠ পূর্ব্বঙ্গের মুসলমানরা বিভাগিয় শাসন প্রতিষ্টার আশায় যখন ঢাকায় নতুন নতুন অট্টালিকা যেমন, বিচার বিভাগ, হাইকোর্ট, সেক্রেটারিয়েট ও আইন পরিষদ প্রভৃতি নির্মাণে উজ্জীবিত, তখনই এর বিরুদ্ধে প্রশ্চিম বঙ্গ হতে ষড়যন্ত্র শুরু হয়। জাতীয়তাবাদি হিন্দু নেতৃবৃন্দ একে হিন্দু-মুসলমানের মধ্যে অনৈক্য এবং মাতৃভূমী বিভক্তিকরণ ইত্যাদি আখ্যায়িত করে তিব্র আন্দোলন আরম্ভ করেন। ফলশ্রুতিতে ১৯১১ সালে বঙ্গভঙ্গ রদ হয় এবং সিলেটকে আবার আসামে সংযুক্ত করা হয়। বঙ্গভঙ্গের পর থেকে কংগ্রেস ও মুসলিম লীগের নেতৃবৃন্দ সম্মেলিত ভাবে যখন ব্রিটিশ খেদাও আন্দোলনে ঝাপিয়ে পরেন । এ সময় সিলেটবাসীও রাজনীতির সাথে আরও ঘনিষ্ঠ হয়ে ব্রিটিশ শাসনের বিরুদ্ধে প্রতিবাদ অব্যাহত রাখেন। বিভিন্ন সময়ে সিলেটের রাজনৈতিক নেতৃবৃন্দ খেলাফত আন্দোলন, কংগ্রেসের অসহযোগ আন্দোলনে যোগ দিয়ে সিলটবাসীর পক্ষে অবদান রাখেন। সিলেট শহরে বিভিন্ন সময় অনুষ্টিত হয়েছে রাজনৈতিক সম্মিলন। বালাগঞ্জের আরঙ্গপুর গ্রামে ১৯১৮ সালে অনুষ্টিত উলামা সম্মেলনে নেতৃত্ব দিয়েছেন মৌলানা আব্দুল হক চৌধুরী, সৈয়দ আফরুজ বখত। ১৯২০ সালে ২২ ডিসেম্বর সর্বভারতীয় কংগ্রেস ও খেলাফত সম্মিলন অনুষ্টিত হয় ভারতের নাগপুরে । সিলেট থেকে মুসলিমলীগের প্রতিনিধি মৌলানা আব্দুর রহমান সিংকাপনী অনেকজন সহকর্মি নিয়ে উক্ত সম্মিলনে অংশগ্রহন করে ছিলেন। ১৯২১ সালে মহাত্মা গান্ধী, মৌলানা আবুল কালাম আজাদ ও মুহাম্মদ আলী জিন্নাহ খেলাফত কমিটির আমন্ত্রনে সিলেটের শাহী ঈদগাহ মাঠে অনুষ্টিত সমাবেশে যোগ দিয়েছেন । ১৯৩২ সালে সুরমাভ্যালি কৃষক সম্মিলনে নেতৃত্ব দিয়েছেন শাহ ইসমাইল আলী। ১৯২১ সালে দু-দিন ব্যাপী মৌলভীবাজারে অনুষ্টিত হয় ভারতীয় খেলাফত সম্মিলন। এ সম্মিলনে ভারত খেলাফত আনন্দোলনের বিশিষ্ট নেতৃবৃন্দের মধ্যে ভারত হতে আসেন প্রখ্যাত ইসলামিক চিন্তাবিদ মৌলানা হুসেন আহমদ মদনী ও সরোজিনী নাইডু। সমাবেশের আয়োজক ও অভ্যর্থনা কমিটির প্রথম কাতারের নেতৃবৃন্দ ছিলেন; মৌলানা নাজির উদ্দীন, মৌলানা আব্দুর রহমান সিংকাপনী, ডঃ মুর্তজা চৌধুরী, মৌলানা আব্দুল্লা বি, এল ও সৈয়দ আব্দুস সালাম। ১৯২৭ সালে সিলেটের বর্তমান শারদা হলে অনুষ্টিত হয় মুসলিম ছাত্র ফেডারেশন সম্মিলন। এ সম্মিলনের অথিতিবৃন্দ ছিলেন বিদ্রোহ কবি কাজী নজরুল ইসলাম, ডঃ মুহাম্মদ শহীদুল্লাহ শেরে বাংলা এ কে ফজলুল হক ও বেগম যুবেদা খাতুন চৌধুরী। এভাবে সিলেটবাসীর উত্সাহে আমন্ত্রীত হয়ে বিভিন্ন সময় ভারতে ব্রিটিশ বিরুধী আন্দোলনের প্রথম কাতারের নেতৃবৃন্দ সিলেট এসেছেন এবং সিলেটবাসীকে আন্দোলের জন্য উত্সাহিত করেছেন। ১৯৩৬ সালে সিলেটের সুনামগঞ্জে সংঘটিত হয় কৃষক আন্দোলন। ভারতীয় নেতৃবৃন্দের সর্বগ্রাসী সংগ্রামে ফলে ১৯৩৫ সালের ভারত শাসন আইন অনুযায়ী ১৯৩৭ সালে বাংলাসহ বিভিন্ন প্রদেশে নির্বাচন অনুষ্টিত হয় । হিন্দু প্রধান প্রদেশ গুলোতে কংগ্রেস মন্ত্রীসভা গঠন করে । ১৯৩৭ সালে জিন্নাহ ঘোষণা করেন ভারতবর্ষে জাতীয় গণতান্ত্রিক সরকার প্রতিষ্টা করতে মুসলিমলীগ সবিশেষ আগ্রহী। রাজনৈতিক পটভূমিকায় লৌঙ্হ্মনতে মুসলিমলীগের অধিবেশন হলে, এতে শেরে বাংলা ফজলুল হক উত্তাপিত ঐতিহাসিক লাহোর প্রস্তাব গৃহীত হয় । লাহোর প্রস্তাবে ভারতের উত্তর-পশ্চিম ও উত্তর-পূর্বে দুটি স্বতন্ত্র মুসলিম রাষ্ট্র গঠনের প্রস্তাব করেন। মহাত্মা গান্ধী সহ জাতীয়াবাদি দল কংগ্রেসের নেতৃবৃন্দ এর বিরোধিতা করেন। ১৯৪২ সালে কংগ্রেস ব্রিটিশ বিরোধি আন্দোলন "ভারত ছাড়ো" (Quit India) সুচনা করে। সাথে সাথে বাংলা ও পাকিস্তানে আন্দোলন জোরদার হয়ে উঠে । এতে ব্রিটিশরা বাধ্য হয়ে ভারত ছাড়ার সিদ্ধান্ত গ্রহণ করে। সে সাথে হিন্দু ও মুসলমানদের মধ্যে ভয়াবহ সাম্প্রদায়িক দাঙ্গা রুপ ধারণ করে । ভারত জুরে উক্ত সম্প্রদায়িক দাঙ্গা সংঘটিত হলেও সিলেট অঞ্চল তখনঅও শান্ত ছিল বলে উল্লেখ পাওয়া যায়।


title: সিলেটের ইতিহাস

text: অবেশেষে ইংরেজ বিদায়ের ঘন্টা বেজে উঠল। ইংরেজ বিদায়ের পর্বে ভারতকে বিভক্ত করার পরিকল্পনায় পাকিস্তান সহ দুই বাংলাকে দিখণ্ডিত করা উদ্যোগ নেয়। সিলেট তখন আসাম প্রদেশের একটি জেলা থাকা সত্তেও মুসলিম প্রধান জেলা ছিল। তাই সিলেট ভারতের না পাকিস্তানে থাকবে এ নিয়ে প্রশ্ন উঠে। ১৯৪৬ সালে ২৩ শে মার্চ মোহাম্মদ আলী জিন্নাহ সিলেটে আসেন । বিরাট জনসভায় মুসলমানদেরকে পাকিস্তানের পক্ষে সিন্ধান্ত গ্রহনে উত্সাহিত করে বক্তব্য রাখেন। ১৯৪৭ সালে ৩ জুন ইংরেজরা ভারত বিভক্তির ঘোষণা দেয় । ঘোষণা অনুযায়ী সিলেট মুসলমান সংখ্যাগরিষ্ঠ পুর্ব্ বঙ্গের সাথে যোগ দেবে কি না তা নিয়ে গণভোটের মাধ্যমে নির্ধারণ করার সিদ্ধান্ত ঘোষিত হয় । শুরু হয় কংগ্রেস ও মুসলিমলীগের নেতৃবৃন্দের গণ সংযোগ। একদিকে কংগ্রেস নেতা বসন্ত কুমার দাস, বৈদ্যনাথ মুখার্জী, ব্রজেন্দ্র নারয়ণ চৌধুরী প্রমুখ সিলেটকে আসামের সাথে রাখার জন্য প্রাণপণ প্রচারণা চালান। অন্যদিকে নুরুল আমিন,হোসেন শহীদ সোহরাওয়ার্দী, খাজা নাজিমুদ্দিন, তমিজ উদ্দীন, মাওলানা আবদুল হামিদ খান ভাসানী দেওয়ান মোহাম্মদ আজরফ, দেওয়ান আব্দুল বাছিত, ছাত্র নেতা শেখ মুজিবুর রহমান, জিল্লুর রহমান সহ আরো অনেক নেতৃবৃন্দ সিলেটে এসে সিলেটকে পুর্ব বঙ্গ (বাংলাদেশ) এর সাথে রাখার জন্য প্রচারণা চালাতে থাকেন । অবশেষে ১৯৪৭ সালের ৬ ও ৭ জুলাই মাসে গণভোট অনুষ্ঠিত হয় । গণভোটে কমিশনার নিযুক্ত আসামের লিগেল রিমমব্রেসার এইচ এ ষ্টর্ক এবং সার্বিক তত্ত্বাবধানের দায়ীত্ব নেন ডিপুটি কমিশনার ড্রামব্রেক। সিলেটের জনগণ নির্বাচনে ৫২ হাজার ৭ শ' ৮০ ভোটে পাকিস্তানের পক্ষে রায় দেয় । । কিন্ত রেডক্লিফ রোয়েদাদ অনুযায়ী করিমগঞ্জ মহকুমার পাথারকান্দি, রাতাবাড়ি ও বদরপুর থানা এবং করিমগঞ্জ থানার অধিকাংশ সিলেট থেকে বিচ্যুত হয়ে আসামভুক্ত হয়ে ভারতে সাথে চলে যায়।


title: সিলেটের ইতিহাস

text: ১৯৪৭ সালের আগস্ট মাসে ভারতীয় উপমহাদেশ স্বাধীন হয় এবং ভারত বিভক্ত হয়ে দুটি পৃথক স্বাধীন রাষ্ট্রের জন্ম হয়। মুসলিম অধ্যুষিত এলাকা নিয়ে গঠিত হয় পাকিস্তান এবং হিন্দু ও অন্যান্য ধর্মাবলম্বী অধ্যুষিত অঞ্চল নিয়ে গঠিত হয় ভারত। এ বিভক্তির সময় বাংলার মুসলিমপ্রধান পূর্ব ভাগ পুর্ব পাকিস্তান নামে পাকিস্তানের অন্তর্ভুক্ত হয় ও হিন্দু প্রধান পশ্চিম ভাগ পশ্চিমবঙ্গ নামে ভারতে চলে যায়। পাকিস্তান নামে দেশটি সৃষ্টি হওয়ার পর, তার পূর্বাঞ্চলীয় প্রদেশ পূর্ব পাকিস্তান (অধুনা বাংলাদেশ) ও পশ্চিম পাকিস্তানের মধ্যে দ্বন্দ্ব ও বৈষম্য অব্যাহ্ত থাকে। স্বাধীন বাংলাদেশের জন্মের আগ পর্যন্ত দীর্ঘ ২৩ বছর ছিল পশ্চিম পাকিস্তান কর্তৃক পূর্ব পাকিস্তানকে শোষণ-বঞ্চনার ইতিহাস। ভৌগোলিক, সংস্কৃতিক ও অর্থনৈতিক প্রতিটি ক্ষেত্রেই ছিল রাজনৈতিক দন্দ্ব। পাকিস্তান সৃষ্টি হলে প্রথমেই আঘাত করা হয় পূর্ব বাংলার ভাষার উপর । রাষ্ট্রের গৃহীত এক পরিসংখ্যানে দেখা যায়, ৬ কোটি ৯০ লাখ অধিবাসীর মধ্যে ৪ কোটি ৪০ লাখই বাংলাভাষী এবং উর্দু সহ আরো অন্যান্য ৭টিরও বেশি ভাষায় কথা বলতো ২ কোটি ৫০ লক্ষ। অর্থাৎ জনসংখার শতকরা ৬৪ ভাগ ছিল বাংলাভাষী আর শতকরা ৩৬ ভাগ লোক অন্যান্য ভাষায় কথা বলতো। তবুও পাকিস্তানের শাসকগোষ্টি শুধু বাঙালীদের দাবিয়ে রাখার জন্য উর্দুকে রাষ্ট্রভাষা হিসেবে ঘোষণা দেয়। পূর্ব পাকিস্তানে বাংলা ভাষার সম-মর্যাদার দাবীতে শুরু হয় আন্দোলন। বাঙালী জাতীয়তাবাদি নেতৃবৃন্দ পাকিস্তান গণপরিষদে, বিশ্ববিদ্যালয়ে, ঢাকায়, কলকাতায় সর্বস্থানে বাংলাভাষার দাবি উত্থাপন করে, শাসক গোষ্টির রাষ্ট্রভাষা উর্দু'র প্রস্তাবের বিরোধিতা করেন। পত্র পত্রিকায় প্রবন্ধ লিখেন, আব্দুল হক, মাহবুব জামাল জাহেদী, ফররূখ আহমদ, ডঃ কাজী মোতাহের, আবুল মনসুর, আবুল কাশেম ও ড এনামুল হক সহ আরো অনেকে । আর ঐ সময় বাংলাকে রাষ্ট্র ভাষা করার দাবিতে কলকাতা থেকে প্রকাশিত পত্র-পত্রিকায় সব চেয়ে বেশী লিখা বের হয় ড মুহাম্মদ শহীদুল্লাহর। বাংলাদেশের ভেতর থেকে বাংলাকে রাষ্ট্রভাষা করার দাবি নিয়ে ১৯৪৭ সালের আগষ্ট মাসে প্রথম লিখা বের হয় সিলেটের আল ইসলাহ পত্রিকায়। প্রবন্ধ লিখেন মুসলিম চৌধুরী। এ লিখার সূত্র ধরে ১৯৪৭ সালের নভেম্বর মাসের ৩০ তারিখে প্রকাশ্যে জনসভা" অনুষ্টিত হয়েছিল সিলেটে । এ পর্যন্ত বাংলাদেশের অন্য কোথায় বাংলা ভাষার দাবিতে কোন সভা হয়েছে বলে আর শোনা যায়নি। পরবর্তিতে ১৯৪৮ সালে ৮ মার্চে সিলেটের গোবিন্দ পার্কে সভা অনুষ্টিত হলে এতে বিঘ্নতা ঘটায় পাকিস্তান পন্থী মুসলিম লীগের সন্ত্রাসবাদি নেতারা। ১০ মার্চে সিলেটের মহীলা মুসলীম লীগ প্রতিবাদ সভার ডাক দেয়। কিন্তু স্থানীয় প্রশাসন তা হতে দেয়নি। তারা সিলেট শহরে দুই মাসের জন্য ১৪৪ ধারা জারি করে। প্রতিবাদের ফেটে পড়ে সিলেটবাসী। দুর্বার আন্দোলন গড়ে ওঠে সারা জেলায়। ধারাবাহিক আন্দোলন হয় হবিগঞ্জে, মৌলভীবাজার ও সুনামগঞ্জে। ১৯৫০ সালের কোন একসময় অসম্প্রাদায়ীক ছাত্র সংগঠন গড়ার লক্ষে সিলেটের রসময় মেমোরিয়েল হাইস্কুলে এক সমাবেশ আহবান করে সংগঠন গড়ার প্রস্তুতি কমিটি গঠন করা হয়। উক্ত কমিটির আহবায়ক চেয়ারম্যান মনোনিত হন অধ্যাপক আসদ্দর আলী, আহবায়ক সদস্য বাংলাদেশের বর্তমান অর্থ ও পরিকল্পনা মন্ত্রী আবুল মাল আব্দুল মুহিত ও তারা মিয়া প্রমুখ। এ কমিটি গড়ার কিছু দিন পরেই পাকিস্তানের কেন্দ্রীয় স্বরাষ্ট্রমন্ত্রী সিলেটে এক সরকারি সফরে এলে, তিনি এধরণের সংগঠনের জন্ম রোধ করতে স্থানীয় প্রশাসনকে কড়া নির্দেশ দিয়ে যায়। যার ফলে জেলা প্রশাসক ১৩ নভেম্বর থেকে সিলেটের সদর থানা এলাকায় দুই মাসের জন্য ১৪৪ ধারা জারি করে। এমনকি সংগঠনের উদ্যোক্তাদের উপরও ১৪৪ ধারা প্রয়োগের নির্দেশ দেয়া হয়। তবুও সাবেক জেলা প্রশাসক তা দাবিয়ে রাখতে পারেননি। ১৯৫১ সালে আসদ্দর আলী, তারা মিয়া, এ এম আব্দুল মুহিত, নাসির উদ্দীন আহমদ চৌধুরী সহ অন্যান্য নেতৃবৃন্দের প্রচেষ্টায় ১৬ নভেম্বর গোলাপগঞ্জের মৌরপুর পরগণাধীন পাঠানটুলা মাঠে জমায়েত হন সিলেটের ছাত্র নেতারা। সম্মিলনের কাজ শেষ হবার পুর্বেই ফেঞ্চুগঞ্জ থানার ভারপ্রাপ্ত কর্মকর্তা বিরাট পুলিশবাহিনী নিয়ে সম্মিলেন স্থলে উপস্থিত হয়ে সম্মিলন মাঠে ১৪৪ ধারা জারি করেণ। তখন নেতৃবৃন্দ কৌশলগত ভাবে উপস্থিত সমাবেশকারী সকলের প্রতি নামাজ আদায়ের আহবান জানান। একজন দাড়িয়ে আজান দিলেন। সকলেই অজু করে এসে জামাতবদ্ধ হয়ে নামাজ আদায় করেন। নামজের ইমামতি করছিলেন মাওলানা শামসুল হক। তিনি নামাজ শেষে এক দীর্ঘ মোনাজাত করতে গিয়ে সমাবেশের উদ্দেশ্যের কথা ব্যক্ত করে বলেন; হে আল্লাহ আজকের এই সমাবেশে গঠিত সিলেট জেলা ছাত্র ইউনিয়ন"' নামে সংগঠনকে তুমি কবুল কর। সংগঠনের মনোনিত সভাপতি আব্দুল হাই ও খন্দকার রুহুল কুদ্দুসকে সাধারণ সম্পাদক, এভাবে নেতাদের নাম ও পদবি উল্লেখ করা হয়। পুলিশের ১৪৪ ধারার মধ্য দিয়ে মোনাজাতে সর্ব বিষয় ব্যক্ত করে সংগঠনের জন্ম হয়েছে বলে ঐ দিনের মোনাজাতকে ঐতিহাসিক মোনাজাত বলে সিলেটে অভিহিত করা হয়। পরবর্তিতে এ সংগঠনের নেতারাই ঢাকা ছাত্র সংগ্রাম পরিষদ সহ অন্যান্য কেন্দ্রীয় সংগঠনগুলোর সাথে যোগসাজশ রেখে বাংলাভাষার দাবিতে সংগ্রাম চালিয়ে যান। ১৯৫২ সালের ২১ শে ফেব্রুয়ারির অনেক আগে থেকে সিলেট শহরে ১৪৪ ধারা জারি করা হয়। ২১শে ফেব্রুয়ারির ঢাকা বিশ্ববিদ্যালে আন্দোলন শুরু হলে সাথে সাথে সিলেট শহরে ১৪৪ ধারা ভঙ্গ করে শহর জনস্রোতে পরিণত হয়। বিক্ষুব্ধ সিলেটবাসী ২১শে ফেব্রুয়ারি হতে ১৫ দিন সিলেটে ধর্মঘটের ডাক দেয়। এভাবেই সিলেটবাসী ভাষা আন্দোলনে ভুমীকা রাখেন।


title: সিলেটের ইতিহাস

text:
উক্ত পার্বত্য জাতি ছাড়া শ্রীহট্ট জেলায় আরও বহু জাতিগোষ্ঠীর বসবাস রয়েছে। যাদের মধ্যে; কামার, কুমার, কায়স্থ, কুশিয়ারী, কেওয়ালী, কৈবর্ত্ত, নমশ্রুদ্র, গণক, গাড়ওয়াল, গন্ধবণিক, গোয়াল, জেলে, চুণার, ঢোলি, তাতি, তেলী, দাস, ধোপা, নদীয়াল, নাপিত, ব্রাহ্মণ, বর্ণ-বাহ্মণ, ময়রা, যুগী, বারুই, বৈদ্য ইত্যাদি । এদের মধ্যে পার্বত্য সম্প্রদায় ব্যতিত সকলই বাঙ্গালী জাতি। খ্রিস্টীয় সহস্রাব্দের পরবর্তিকালে শ্রীহট্টে মোসলমান জাতিগোষ্ঠী আগমন ঘটে।
মুসলমানদের মধ্যে সৈয়দ, কোরায়েশ, শেখ, মোগল বংশীয় বিশেষ উল্লেখ যোগ্য। মুসলমানদের মধ্যে সাধারণ মুসলমান সহ প্রায় ৯৫ শতাংশ সুন্নী মতাদর্শে বিশ্বাসী এবং বাকি ৫ শতাংশ শিয়া বা অন্যান্য মাতাদর্শের লোক বলে জানা যায়।


title: সিলেটের ইতিহাস

text: সিলেটের ইতিহাস গ্রন্থ সমুহের উদ্ধৃতি মতে; গ্রীকদূত মেগাস্থিনিস ও খ্রিস্টীয় প্রথম শতকের টলেমির "নৌবাণিজ্য নির্দেশিকা" বিবরণীতে আছে কিরাদিয়া (পরর্বতিতে কিরাত হতে ত্রিপুরা আখ্যা প্রাপ্ত) দেশের সীমান্তে একটি মেলা বসতো। আর এতে আমদানি হতো শ্রীহট্টের তেজপাতা ও দ্রাক্ষাপত্রের ন্যায় পাটি। প্রখ্যাত ঐতিহাসিক অচ্যুতচরণ চৌধুরী উক্ত মেলায় আমদানি কৃত পাটিকে শ্রীহট্টের প্রসিদ্ধ শীতল পাটি বলেছেন। ঐতিহাসিক আলোচনায় বিভিন্ন দিক থেকে জানা যায় যে, শ্রীহট্ট প্রাচীন কাল থেকেই সামাজিক, অর্থনৈতিক ও ভৌগোলিকভাবে সমৃদ্ধ ছিল। প্রাচীন রাজনৈতিক, বাণিজ্যিক, শিল্প ও সাহিত্য বিষয়ে বিভিন্ন গ্রন্থের উদ্ধৃতিতে বলা হয়, বিভাগীয় এই শহরটি প্রাচীনকাল থেকেই বিশ্ব দুয়ারে বা দরবারে সুপরিচিত। এ বিষয়ে ইতিহাস গবেষক ও সাংবাদিক মতিয়ার রহরমান চৌধুরী'র রচিত "বিলেতে সিলেটবাসী" গ্রন্থে এবং 'সিলেট বিভাগের ইতিবৃত্তে' এই অঞ্চলে বিভিন্ন নৌ-ঘাটির থাকার উল্লেখ পাওয়া যায। যার মধ্যে মৌলভীবাজার জেলার অধীন রাজনগর থানার ইন্দেশ্বরের নৌ-ঘাটি ও হবিগঞ্জ জেলার বানিয়াচংগের আজমিরিগঞ্জ ও ইনায়েতগঞ্জের প্রাচীন বাণিজ্যিক নৌ-ঘাটিসমুহ উল্লেখযোগ্য। এছাড়া অচ্যুতচরণ চৌধুরী তত্বনিধি "শ্রীহট্টের ইতিবৃত্তে" "কাষ্ঠ শিল্প বিষয়ক অধ্যায়ে" লিখেছেন; শ্রীহট্টের 'কাঠ শিল্প' প্রাচীনকাল থেকেই বিখ্যাত। প্রাচীনকালে এই অঞ্চলের কাঠ দ্বারা শ্রীহট্টের বিভিন্ন স্থানে বাণিজ্যের জাহাজ ও যুদ্ধের জন্য জাহাজ তৈরীর বিবরণ বিভন্ন ঐতিহাসিক গ্রন্থে লিখিত আছে। এই অঞ্চলে প্রাপ্ত ঐতিহাসিক তাম্রফলকে উদ্ধৃতি সহ বলা হয়, কামরুপ অধিপতি রাজা ঈশান দেবে এই অঞ্চলে সমর তরী (যুদ্ধ জাহাজ) তৈরি করতেন। মোগলদের রাজত্বকালে লাউড় অধিপতিরা মোগল সম্রাটদেরকে যুদ্ধ জাহাজ তৈরি করে দিতেন। পরবর্তী সময়ে (ইংরেজ শাসনামলে) মিঃ লিণ্ডস্ যখন এই অঞ্চলের শাসনকর্তা ছিলেন তখন প্রায় একাদশ সহস্র মণবাহী এক জাহাজ মিঃ লিণ্ডস নিজের জন্য তৈরি করান।, এছাড়া সিলেট বিভাগে প্রাচীন কালে আগর কাট দ্বারা আতর তৈরি হতো। হ্যান্টের স্টাটিস্টিকেল একাউন্ট বলা হয়, সিলটের আগর কাটের আতর আরব ও তুর্কিতে রপ্তানি হতো এবং ইহা ভারত বিখ্যাত আতরে গণ্য ছিল। সিলেটের ছাতক হতে চুণা পাথর, দু-আলীয়া পাহাড়ের লবণ, জয়ন্তীয়া ও লংলা পাহাড়ের কয়লা, এবং মালনী ছড়া, ইন্দেশ্বর ও কালীনগর প্রভৃতি চা বাগান হতে রপ্তানি যোগ্য চা উত্পন্ন হয়। যা প্রাচীন কাল হতে অদ্যবদি দেশী-বিদেশী কোম্পানির মাধ্যমে বাজার জাত করা হচ্ছে বলে উল্লেখ পাওয়া যায়।


title: গামা ক্যামেরা

text: গামা ক্যামেরা, আরো বলা হয় সাইন্টিলেশন ক্যামেরা বা অ্যাঙ্গার ক্যামেরা একধরণের যন্ত্র যা গামা বিকিরণ নির্গমনকারী রেডিওআইসোটোপসমূহ ইমেজ করার জন্য ব্যবহৃত হয়। এই প্রযুক্তিকে বলা হয় সাইন্টিগ্রাফি। সাইন্টিগ্রাফির কাজসমূহের মধ্যে রয়েছে ঔষধের উন্নয়ন এবং নিউক্লিয় মেডিকেল ইমেজিং যার ফলে মানবদেহের বা দেহে মেডিকেল উপায়ে প্রয়োগকৃত, নিশ্বাসের সাথে গৃহীত বা পাকস্থলীতে পরিপাককৃত গামা রশ্মি নির্গমনকারী রেডিওনিউক্লাইডসমূহর বণ্টন বিশ্লেষণ করা হয়।


title: গামা ক্যামেরা

text: একটি গামা ক্যামেরা তৈরি হয় এক বা তার চেয়ে বেশি জোড়া চেপটা স্ফটিক প্লেন (বা ডিটেক্টর) নিয়ে গঠিত যা একটি ফটোমাল্টিপ্লায়ার টিউবের শ্রেণিবিন্যাসের সাথে দৃষ্টি মিলিত হয়। এই সম্মিলন "মাথা" নামে পরিচিত এবং তা একটি গ্যান্ট্রি'র (ভার রক্ষার জন্য নির্মিত ইস্পাত-খাঁচার কাঠামো) ওপর স্থাপিত থাকে। গ্যান্ট্রি একটি কম্পিউটার ব্যবস্থার সাথে যুক্ত যা ক্যামেরার কাজ নিয়ন্ত্রণ করে এবং তার সাথে সাথেই অর্জিত ছবি অধিগ্রহণ এবং ধারণ করে।


title: গামা ক্যামেরা

text: ব্যবস্থাটি ক্যামেরার মধ্যকার ক্রিস্টাল কর্তৃক শোষিত গামা ফোটন ঘটনা সংগ্রহ করে বা গণনা করে। সাধারণত হালকাকরে বন্ধ করা খাঁচার মধ্যে সোডিয়াম আয়োডাইডের সাথে থেলিয়ামের ডোপিং করা একটি বড় চেপটা ক্রিস্টাল ব্যবহৃত হয়। গামা রশ্মি শনাক্ত করার জন্য উচ্চমাত্রার ধারণকারী এই মিশ্রণের পদ্ধতি ১৯৪৪ সালে স্যার স্যামুয়েল কুরান আবিষ্কার করেন। তিনি তখন বার্কলির ক্যালিফোর্নিয়া বিশ্ববিদ্যালয়ে ম্যানহাটন প্রকল্প নিয়ে কাজ করছিলেন। নোবেল পুরস্কারজয়ী পদার্থবিদ রবার্ট হফস্টাডটার ১৯৪৮ সালে এই পদ্ধতির ওপর কাজ করেছিলেন।.


title: গামা ক্যামেরা

text: ক্রিস্টাল স্ফুলিঙ্গায়িত হয়ে গামা তেজস্ক্রিয়তার এ ঘটনা ঘটায়। যখন একটি গামা ফোটন রোগী (যার ওপর তেজক্রিয়ফার্মাসিউটিকাল প্রয়োগ করা হয়েছে) থেকে চলে যায়, এটি ক্রিস্টালের মধ্যে একটি আয়োডিন পরমাণুকে ধাক্কা দেয় এবং আলোর একটি হালকা ঝলক উত্পাদিত হয় যখন স্থানচ্যুত ইলেকট্রনটি আবারও ক্ষুদ্র শক্তি অবস্থাকে খুঁজে পায়। উত্তেজিত ইলেকট্রনটির প্রাথমিক অবস্থা ফটোইলেকট্রিক এফেক্ট এবং (বিশেষ করে গামা রশ্মির সাথে) কম্পটন এফেক্টের ন্যায়। আলোর ঝলকানি উৎপাদনের পর একে চিহ্নিত করা হয়। ক্রিস্টালের পিছনের ফটোমাল্টিপ্লায়ার টিউব (পিএমটিস) প্রতিপ্রভ ঝলকানি (ঘটনা) চিহ্নিত করে এবং একটি কম্পিউটার গণনার সমষ্টি নির্ণয় করে। কম্পিউটার পুনঃনির্মান করে এবং মনিটরে একটি আপেক্ষিক স্থানিক গণনা ঘনত্ব একটি দ্বিমাত্রিক ছবি প্রদর্শন করে। এই পুনঃনির্মিত ছবি বিভিন্ন অঙ্গ এবং কলায় তেজক্রিয় রেখক উপাদানসমূহের বণ্টন এবং আপেক্ষিক ঘনত্বর প্রতিচ্ছবি তৈরি করে।


title: গামা ক্যামেরা

text: ১৯৫৭ সালে হল অ্যাঙ্গার প্রথম গামা ক্যামেরার উন্নয়ন ঘটান। তাঁর সত্যিকার নকশাকে প্রায়শই অ্যাঙ্গার ক্যামেরা বলা হত এবং এখন বলা হয়ে থাকে। অ্যাঙ্গার ক্যামেরা ভ্যাকুয়াম টিউব ফটোমাল্টিপ্লায়ার (পিএমটি)-এর সেট ব্যবহৃত করে। সাধারণভাবে প্রতিটি টিউবের একটি ব্যাসের উদ্ভাসিত মুখ থাকে এবং টিউবগুলো শোষণকারী ক্রিস্টালের পেছনে ষড়ভূজাকৃতির অবয়বে সাজানো থাকে। ফটোডিটেক্টরের সাথে সংযোগকৃত ইলেকট্রনিক সার্কিট তারের সাথে যুক্ত থাকে যেন তা হালকা প্রতিপ্রভা আপেক্ষিক আলোর প্রতিফলন ঘটাতে পারে এবং তা ষড়ভূজাকৃতির ডিটেক্টর অ্যারেরের সদস্যদের দ্বারা অনুভূত হয়। সকল পিএমটিসমূহ অনবরতভাবে একই (সম্ভাব্য) আলোর ঝলকানি বিভিন্ন কোণ থেকে নির্ণয় করে যা সত্যিকার ঘটনা থেকে তাদের অবস্থানের ওপর নির্ভর করে। এভাবেই প্রতিপ্রভার প্রতিটি ঝলকানির স্থানিক অবস্থান ভোল্টেজের প্যাটার্ণ হিসেবে আন্তঃসম্পর্কযুক্ত সার্কিট অ্যারেরের ওপর প্রতিফলিত হয়।


title: গামা ক্যামেরা

text: গামা রশ্মি এবং ক্রিস্টালের মিথষ্ক্রিয়ার অবস্থান ফটোমাল্টিপ্লায়ারসমূহের ভোল্টেজ সিগন্যাল প্রক্রিয়াজাত করে নির্ণয় করা হয়। সাধারণভাবে প্রতিটি ফটোমাল্টিপ্লায়ার টিউবের সিগন্যালের শক্তির অবস্থানের ভর থেকে এবং পরবর্তীতে প্রতিটি ভর নির্ণিত অবস্থানের গড় হিসেবে করে এই অবস্থান পাওয়া যায়। প্রতিটি ফটোমাল্টিপ্লায়ার থেকে ভোল্টেজের সমষ্টি গামা রশ্মির মিথষ্ক্রিয়ার শক্তির সমানুপাতিক, এভাবেই বিভিন্ন আইসোটোপের বা মধ্যকার বিক্ষিপ্ত ও সরাসরি ফোটনের ফলে বৈষম্য হয়।


title: গামা ক্যামেরা

text: চিহ্নিতকরণযোগ্য বস্তু (একজন ব্যক্তির পেশিকোষ যা প্রয়োগকৃত আন্তঃশিরীয় তেজক্রিয় পদার্থ থেলিয়াম-২০১ বা টেকনেটিয়াম-৯৯এম, সাধারণত মেডিসিনাল ইমেজিং এজেন্ট শোষণ করেছে) থেকে নির্গত হওয়া গামা রশ্মির স্থানিক তথ্য পাবার জন্য পরস্পরের সাথে সম্পর্কযুক্ত চিহ্নিত ফোটনসমূহ এবং সেইসাথে তাদের সৃষ্টির উৎস প্রয়োজনীয়।


title: গামা ক্যামেরা

text: প্রচলিত পদ্ধতি হল চিহ্নিতকারী ক্রিস্টার/পিএমটি অ্যারের-এর ওপর একটি কলিমেটর রাখা। কলিমেটর সীসার পুরু চাদর, সাধারণত ১-৩ ইঞ্চি পুরু, এবং সেইসাথে এর নিকটবর্তী হাজারো ছিদ্র থাকে। প্রতিটি ছিদ্র ফোটনকে সীমাবদ্ধ রাখে যা একটি শঙ্কু ক্রিস্টাল দিয়ে চিহ্নিত করা যায়; শঙ্কু বিন্দু যেকোন ছিদ্রের মধ্যকার রেখার কেন্দ্রে থাকে এবং কলিমেটরের বাইরের পৃষ্ঠ হতে প্রসারণ ঘটায়। তবে কলিমেটর ছবির মধ্যে যোগাযোগের উৎসসমূহের মধ্যে একটি; সীসা গামা ফোটনের ঘটনাকে পুরোপুরি গুঁড়ো করে না, সেখানে ছিদ্রসমূহের মধ্যে কিছু ক্রসটক থাকতে পারে।


title: গামা ক্যামেরা

text: লেন্স ভিন্ন, যেমনটা দৃশ্যমান আলোর ক্যামেরাতে ব্যবহৃত হয়, কলিমেটর ফোটন ঘটনার সবচেয়ে বেশি (>৯৯%) কেই গুঁড়ো করে এবং এভাবে ক্যামেরা ব্যবস্থার সংবেদনশীলতাকে নিয়ন্ত্রণ করে। বিশাল পরিমাণ তেজক্রিয়তা অবশ্যই বর্তমান থাকে এবং এভাবে ক্যামেরার ব্যবস্থার যথেষ্ট প্রকাশ ঘটায় যেন প্রয়োজনীয় স্ফুলিঙ্গায়ন একটি ছবির বিন্দু তৈরি করতে পারে।


title: গামা ক্যামেরা

text: ছবি স্থানীয়করণের (পিনহোল, সিজিটি (গ্যাগনন ও ম্যাথিউস) এবং অন্যান্যর সাথে ঘুর্ণায়মানরত সরু কলিমেটরের টুকরো) অপর পদ্ধতিসমূহ প্রস্তাবিত এবং পরীক্ষিত হয়েছে; তবে কোনটাই দৈনন্দিত ক্লিনিকাল ব্যবহারের জন্য বিস্তৃত হয়নি।


title: গামা ক্যামেরা

text: শ্রেষ্ঠ বর্তমান ক্যামেরা ব্যবস্থার নকশা, কমপক্ষে ১.৮ সে.মি. বাদে ক্যামেরার মুখ থেকে ৫ সে.মি. দূরে গামা ফোটনের দুইটি পৃথক উৎস বিন্দুর মধ্যে পার্থক্য করতে পারে। স্থানিক রেজ্যুলেশন দ্রুতগতিতে ক্যামেরার মুখ থেকে বর্ধিত দূরত্ব কমিয়ে দেয়। এটি কম্পিউটার ইমেজের স্থানিক নির্ভুলতাকে সীমাবদ্ধ রাখে। এটি এক ধরণের ঝাপসা চিত্র যা পদ্ধতির অনেক বিন্দুর মাধ্যমে গঠিত হয়; সবচেয়ে পুরু হল বাম নিলয়ের (সাধারণ) হৃদপেশী, প্রায় ১.২ সে.মি. এবং বাম নিলয়ের অধিকাংশ পেশী ০.৮ সে.মি.। এরা সর্বদাই কলিমেটরের দিক থেকে ফুলে উঠছে প্রায় ৫ সে.মি. এর অধিক পর্যন্ত। ক্ষতিপূরণের জন্য অধিক ভাল চিহ্নিতকারী যন্ত্র "গেটিং" নামক হৃৎপিন্ডের সংকোচন চক্রর নির্দিষ্টাংশের স্ফুলিঙ্গায়ন গণনা করে। তবে পরবর্তীতে এরা পদ্ধতির সংবেদনশীলতা (System sensitivity)কে সীমাবদ্ধ রাখে।


title: গামা ক্যামেরা

text: সাইন্টিগ্রাফি ("সাইন্ট") হল গামা ক্যামেরা ব্যবহার করে অভ্যন্তরীণ রেডিওআইসোটোপসমূহ থেকে নির্গত হওয়া তেজক্রিয়তা ধারণ করে দ্বিমাত্রিক ছবি তৈরি করা।


title: গামা ক্যামেরা

text: গামা ক্যামেরা ব্যবহার করে এসপিইসিটি (সিঙ্গল ফোটন এমিশন কম্পিউটেড টোমোগ্রাফি; বাংলায় একক ফোটন নির্গমন গণনাকারী টোমোগ্রাফি) চিহ্নিতকরণ, যা নিউক্লিয় কার্ডিয়াক চাপ পরীক্ষায় ব্যবহৃত হয়। সাধারণত একটি, দুইটি বা তিনটি ডিটেক্টর বা মাথা ধীরে ধীরে রোগীর ধড়কে ঘিরে ঘুরপাক খায়।


title: গামা ক্যামেরা

text: একাধিক মাথাসম্বলিত গামা ক্যামেরাসমূহ পজিট্রন নির্গমনকারী টোমোগ্রাফি স্ক্যানকরণেও ব্যবহৃত হয় যদি তাদের হার্ডওয়্যার এবং সফটওয়্যার 'কাকতালীয়' (দুইটি ভিন্ন মাথার উপর যুগপত ঘটনা) চিহ্নিত করতে পারে। গামা ক্যামেরা পিইটি, পরিকল্পিত উদ্দেশ্য পিইটি স্ক্যানার ধারণকারী পিইটি ইমেজিং থেকে নিকৃষ্ট এবং ডিটেক্টর অঞ্চল উল্লেখযোগ্যভাবে ছোট। তবে, গামা ক্যামেরার কম খরচ দিয়ে এবং এর নমনীয়তা পিইটি স্ক্যানারের চেয়ে অধিক। এই পদ্ধতি বেশ লাভজনক যেখানে পিইটি স্ক্যানারের খরচ এবং সম্পদ সংশ্লেষ বিচার্য হবে না।


title: গ্যালিপলির যুদ্ধ

text: গ্যালিপলি ক্যাম্পেইন ছিল প্রথম বিশ্বযুদ্ধকালীন সময়ে গ্যালিপলি উপদ্বীপে একটি যৌথ আক্রমণ যেটি গ্যালিপলির যুদ্ধ (তুর্কি ভাষায় চানাক্কালে যুদ্ধ) নামেও পরিচিত| ক্যাম্পেইনটি ২৫শে এপ্রিল, ১৯১৫ থেকে শুরু করে ৯ই ফেব্রুয়ারি, ১৯১৬ পর্যন্ত চলমান ছিল| এই খন্ডযুদ্ধে ব্রিটিশ ও ফরাসিরা যৌথভাবে অট্টোমান সাম্রাজ্য ও জার্মানির বিরুদ্ধে লড়েছিলো|


title: ভ্লাদিমির মায়াকোভস্কি

text: ভ্লাদিমির ভ্লাদিমিরোভিচ মায়াকোভস্কি () (১৯ জুলাই, ১৮৯৩ - ১৪ এপ্রিল, ১৯৩০) ছিলেন রুশ এবং সোভিয়েত কবি, নাট্যকার, শিল্পী এবং মঞ্চ ও চলচ্চিত্র অভিনেতা। তিনি ছিলেন বিশ শতকের প্রথম দিকের রুশ ফিউচারিজমের প্রতিনিধিদের একজন।


title: ভ্লাদিমির মায়াকোভস্কি

text: মায়াকোভস্কি ১৮৯৩ সালে দক্ষিণ জর্জিয়ার বাগদাদিতে ভ্লাদিমির মায়াকোভস্কি জন্মগ্রহণ করেন। তিনি ছিলেন সরকারি বনরক্ষকের সন্তান। ১৯০২ সালে তিনি কুতাইস-এ স্কুলে ভর্তি হন। ১৯০৫ সালে তিনি ছাত্রবিক্ষোভে অংশ নেন। ১৯০৬ সালে পিতার আকস্মিক মৃত্যু হলে তিনি সেই বছর মস্কোতে আগমন করেন। ১৯১০ সালে তিনি চারুশিল্প মহাবিদ্যালয়ে প্রযুক্তিশিল্প শিক্ষার জন্যে মায়াকোভস্কি স্কুল ত্যাগ করেন। এই বছরই তাঁর বুরলিউক-এর সাথে সাক্ষাত ঘটে।


title: ভ্লাদিমির মায়াকোভস্কি

text: ১৯১২ সালে মায়াকোভস্কি, বুরলিউক, খলেভনিকভ এবং কামেনস্কির সাথে ফিউচারিস্ট আন্দোলনের সূত্রপাত করেন। প্রধানত ফর্মের নতুনত্ব এবং নাগরিক আর্টের প্রয়োজনের উপর জোর দিয়ে আন্দোলনের কর্মসূচি ঘোষণা করেন।


title: ভ্লাদিমির মায়াকোভস্কি

text: ১৯১৫ সালে "পাতলুন পরা মেঘ" এবং "মেরুদণ্ডের বাঁশরী" কবিতার জন্য তিনি প্রথম খ্যাতিলাভ করেন। ১৯১৬ সালে মায়াকোভস্কিকে সৈন্যবাহিনীতে তলব করা হয়। গোর্কির শান্তিবাদী পত্রিকায় লেখক হিসেবে সহযোগিতা করেন। ১৯১৭ সালে বিপ্লবী শক্তির সেবায় তিনি এবং আরও কয়েকজন লেখক ও শিল্পী আত্মনিয়োগ করেন। ১৯১৮-১৯২০ সাল এই তিন বছর তিনি সাংবাদিক অংকনশিল্পী, কবি, নাট্যকার, সিনেমাকর্মী এবং অভিনেতা হিসেবে বিপুল কর্মতৎপরতা চালান। ১৯২১ সালে প্রকাশিত হয় কবিতা "১৫ কোটি" এবং "আমি ভালোবাসি"। ১৯২৩ সালে প্রকাশিত হয় কবিতার বই "এই বিষয়ে" এবং পত্রিকা "লেফ"। রাষ্ট্রীয় বিপণির জন্য প্রচারকার্য চালান। ১৯২৪ সালে প্রকাশিত হয় ভ্লাদিমির লেনিনকে নিয়ে কবিতা "ভ্লাদিমির ইলিচ লেনিন"। ১৯২৫ সালে মার্কিন যুক্তরাষ্ট্র এবং প্যারিস সফর করেন। "ইজভেস্তিয়া"র প্রতিনিধি হিসেবে একই বছর যোগ দেন। ১৯২৬ সালে সমগ্র সোভিয়েত ইউনিয়নের বিভিন্ন কারখানায় বক্তৃতা ও সফর করেন, চালান কবিতাপাঠ ও আলোচনা। আমলাদের সংগে বিরোধ দেখা দেয়। ১৯২৭ সালে অক্টোবর বিপ্লবের দশম বার্ষিকীতে প্রকাশিত হয় কবিতা "ঠিক আছে"। সেই বছর তিনি আবার প্যারিস, প্রাগ ও বার্লিন সফর করেন। ১৯২৮ সালে আরাগঁর সাথে সাক্ষাত ঘটে। ১৯২৯ সালে মেয়ারহোল্ডের নির্দেশনায় পাতিবুর্জোয়া ও আমলাতান্ত্রিক মনোবৃত্তির বিরুদ্ধে লেখা নাটক "ছারপোকা"র মঞ্চায়ন হয়। ১৯৩০ সালে একই নির্দেশকের নির্দেশনায় মঞ্চস্থ হয় নাটক "স্নানাগার"। একই বছর ১৪ এপ্রিল মায়াকোভস্কি আত্মহত্যা করেন।


title: ল্যারি গোমস

text: হিলারি ল্যারি অ্যাঞ্জেলো গোমস (; জন্ম: ১৩ জুলাই, ১৯৫৩) ত্রিনিদাদ ও টোবাগোর অ্যারিমায় জন্মগ্রহণকারী বিখ্যাত ও সাবেক ওয়েস্ট ইন্ডিয়ান আন্তর্জাতিক ক্রিকেট তারকা। বামহাতি ব্যাটসম্যান গোমস ওয়েস্ট ইন্ডিজ টেস্ট ক্রিকেট দলে খেলেছেন। ডানহাতে অফ-ব্রেক/মিডিয়াম পেস বোলিং করতেন। কাউন্টি ক্রিকেটে মিডলসেক্স ক্রিকেট দলে খেলেন। ত্রিনিদাদ এবং ওয়েস্ট ইন্ডিজের সফলতম তৃতীয় ব্যাটসম্যানের মর্যাদা পান। এছাড়াও তিনি ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপ ফাইনাল খেলায় অংশগ্রহণকারী ওয়েস্ট ইন্ডিজ দলের সদস্য ছিলেন। সাধারণতঃ তিনি ব্যাটকে প্যাডের কাছাকাছি রাখতেন।


title: ল্যারি গোমস

text: ১৯৬৭ সালে ওয়েস্ট ইন্ডিয়ান স্কুলবয় দলের হয়ে ইংল্যান্ড সফর করেন। ১৯৭১/৭২ মৌসুমে নিউজিল্যান্ড একাদশের বিপক্ষে ত্রিনিদাদ ও টোবাগো দলের হয়ে প্রথম-শ্রেণীর ক্রিকেটে অভিষিক্ত হন তিনি। ১৯৭২, ১৯৭৩-১৯৭৬ মৌসুমে মিডলসেক্স কাউন্টি ক্রিকেট দলে যোগ দেন। বেনসন এন্ড হেজেস কাপ গোল্ড পুরস্কার লাভ করেন তিনি।


title: ল্যারি গোমস

text: প্যাকারের বছরগুলোয় তাঁকে ওয়েস্ট ইন্ডিজের পক্ষে আন্তর্জাতিক ক্রিকেট খেলায় অংশগ্রহণের সুযোগ এনে দেয়। বিদ্রোহী খেলোয়াড়দের উপর থেকে নিষেধাজ্ঞা প্রত্যাহার স্বত্ত্বেও তিনি নিজ স্থান ধরে রাখতে সমর্থ হন। তিনি হাল্কা-পাতলা গড়নের ও ঠাণ্ডা মেজাজের অধিকারী ছিলেন। গড়পড়তা অন্যান্য ক্যারিবিয় ব্যাটসম্যানদের মতো ছিলেন না। নির্ভরযোগ্য ব্যাটসম্যান হিসেবে প্রয়োজনের মুহুর্তে ঠিকই নিজেকে তুলে ধরতে সক্ষম ছিলেন।


title: ল্যারি গোমস

text: ৯ সেঞ্চুরির ৬টিই করেছেন অস্ট্রেলিয়া দলের বিপক্ষে। তন্মধ্যে ১৯৮৪ সালে পার্থের বাউন্সি উইকেটের সেঞ্চুরিটি দলকে ইনিংস বিজয় লাভ করতে সহায়তা করেছিল। তারপরও তিনি ডেনিস লিলি’র উইকেট শিকারের ফলে অস্ট্রেলিয়ায় স্মরণীয় হয়ে থাকবেন। ১৯৮১ সালে মেলবোর্নে অনুষ্ঠিত বক্সিং ডে টেস্টে লিলি তাঁকে আউট করে ল্যান্স গিবসের রেকর্ড ভেঙ্গে সর্বাধিক টেস্ট উইকেট লাভের নতুন বিশ্বরেকর্ড গড়েন।


title: ল্যারি গোমস

text: ২০ বছর ক্রিকেট খেলার পর ১৯৮৫ সালে উইজডেন কর্তৃপক্ষ তাঁকে বর্ষসেরা ক্রিকেটারের সম্মাননায় অভিষিক্ত করে। এছাড়াও অ্যারিমা’র মালাবারে তাঁর সম্মানে স্টেডিয়ামের নামকরণ করা হয় ল্যারি গোমস স্টেডিয়াম।


title: মালাবার ধূসর ধনেশ

text: মালাবার ধূসর ধনেশ ("Ocyceros griseus") হল একধরনের ধনেশ প্রজাতি যারা দক্ষিণ ভারতের পশ্চিম ঘাটের দিকে বেশি বসবাস করে। এদের ঠোট খুব বড় হয় কিন্তু ধনেশের অন্যান্য প্রজাতির মতোন এদের শিরস্ত্রাণ থাকে না। এদের প্রধানত দেখতে পাওয়া যায় ঘন জঙ্গলে। প্রধানত রবার গাছ, সুপারি গাছ এবং কফি গাছে এদের বসবাস। তারা ছোটো দলে ঘুরে বেড়ায় প্রধানত ডুমুর এবং অন্যান্য ফল-মূল খেয়ে বেচে থাকে এরা। তাদের তারস্বরে চিৎকার এবং হাসার মতোন গলার আওয়াজ স্থানীয় মানুষদেরকে ওদেরকে চেনা সহজ করে দেয়।


title: মালাবার ধূসর ধনেশ

text: মালাবার ধূসর ধনেশ হল একটা বড় ধনেশ এবং এদের আকার হয় মাঝারি ধরনের। লম্বা এবং লম্বা ল্যাজ এবং একটি ফ্যাকাশে হলুদ রঙের ঠোট থাকে। পুরুষদের ঠোট প্রধানত লালচে রঙের হয় এবং এদের সাম্নের দিকটা হয় হলুদ রঙের এবং মহিলাদের প্রধানত ঠোটের রঙ হয় হলুদ রঙের এবং যাতে নীচের চোয়াল হয় কালো রঙের ও ওপরেরটায় কালো কালো ডোরাকাটা দাগ থাকে। তাদের চোখের চারপাশে সাদা রঙের দাগ দেখতে পাওয়া যায়। তাদের পাখনা হয় বাদামি-ধূসর রঙের। এদের প্রাথমিক পাখনার রঙ হয় সাদা রঙের। ভারতীয় ধূসর ধনেশদের থেকে এদেরকে সহজেই আলাদা করা যায় শিরস্ত্রাণের ভিত্তিতে। এদের লম্বা ল্যাজ হয় কালচে রঙের এবং মাথার দিকের রঙ হয় সাদা। লম্বা ধনুকের মতোন বাকা ঠোটে কোন শিরস্ত্রাণ নেই। অপ্রাপ্তবয়স্কদের গায়ের রঙ হয় হাল্কা বাদামি রঙের এবং এদের ঠোটের রঙ হয় সম্পুর্ণ হলুদ। বাচ্চাদের চোখের পাতা হয় ফ্যাকাশে সাদা অথবা হলুদ রঙের।


title: মালাবার ধূসর ধনেশ

text: মৃগীরোগের চিতকার, হাস্যময়, কর্কশ তীক্ষ্ন ধ্বনি ইত্যাদি এদের ডাকের বৈশিষ্ট্য। ( )


title: মালাবার ধূসর ধনেশ

text: মালাবার ধূসর ধনেশ ভারতের পশ্চিম ঘাটের এবং তার আশেপাশের পাহাড়-পর্বতে বসবাস করে। এদেরকে প্রধানত পাওয়া যায় ঘন জঙ্গল এলাকায় এবং পাতলা জঙ্গল এলাকা মূলত ভারতীয় ধূসর ধনেশদের দ্বারা অধিকৃত। অতীতে শ্রীলঙ্কান ধূসর ধনেশদের এদের সাথে মিলিয়ে ফেলা হত কিন্তু অত্যাধুনিক গবেষণার পরে এদেরকে আলাদা করা হয়েছে।


title: মালাবার ধূসর ধনেশ

text: এদেরকে প্রধানত ছোটো ছোটো দলে ঘুরে বেড়াতে এবং বসবাস করতে দেখা যায়। এরা প্রধানত বিভিন্ন লম্বা লম্বা গাছে বসবাস করতে পছন্দ করে। তারা প্রধানত শাক-সব্জি খেয়ে বেচে থাকে।


title: মালাবার ধূসর ধনেশ

text: এদের প্রজনন কাল হল জানুয়ারি থেকে মে মাস পর্যন্ত। এরা নিজেরা গাছে বাসা বাঁধতে পারে না। অন্যের করে দেওয়া গর্তে বসবাস করে। আনাইমাল্লাই পর্বতের একটা গবেষণায় দেখা গাছে যে এদের বেশিরভাগরাই বড় বড় গাছে থাকতে পছন্দ করে। এই গর্তগুলো প্রধানত দেখতে পাওয়া যায়। গাছের বিভিন্ন প্রজাতি যেমন "Lagerstroemia microcarpa", "Terminalia bellirica" এবং "Terminalia crenulata" এই গাছে বসবাস করে বছরের ৭০ শতাংশ সময়ে মুদুমালাই অঞ্চলে। এই প্রজাতিটি একগামী এবং এরা একই বাসা বছরের পর বছর ব্যবহার করে থাকে। মহিলারা বাসার মধ্যে ঢুকে গিয়ে তার মলের সাহায্যে বাসাকে আটকে দেয় যাতে বাইরের কেউ তাতে ঢুকতে না পারে। এরপরেই মহিলারা ৩-৪ টে সাদা রঙের ছোটো ছোটো ডীম পারে এবং এই সময়ে মহিলারা তাদের পাখনা ঝেরে ফেলে শরীর থেকে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে মহিলারা মল-মুত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য। খাবারের মধ্যে থাকে বিভিন্ন ধরনের ফল, ডুমুর, ছোটো ছোটো পোকামাকড়, ছোটো সরীসৃপ ইত্যাদি। পুরুষেরা খাদ্য এনে গাছে টোকা মেরে মহিলাদের ইঙ্গিত করতে থাকে খাদ্যটা নেবার জন্য। বেরিগুলোকে ওয়াক তুলে বার করে পুরুষেরা ঠোটের সামনে নিয়ে আসে এবং মহিলাদের খাওয়ায়।


title: নরবলি

text: নরবলি হলো দেবতাকে সন্তুষ্ট করার উদ্দেশ্যে বা ঐশ্বরিক অনুগ্রহ প্রাপ্তির আশায় কিংবা ক্রুদ্ধ দেবতাকে শান্ত করার লক্ষ্যে মানুষ হত্যা। এটি একটি প্রাচীন ধর্মীয় সংস্কার যা বিভিন্ন সভ্যতায় অঙ্গীভূত ছিল কিন্তু আধুনিক সভ্যতায় অবসিত হয়েছে। পৃথিবীর প্রধান ধর্মসমূহে নরহত্যা তথা নরবলির বিধান নেই, বরং নরহত্যা নিষিদ্ধ। নরহত্যার সঙ্গে নরবলি'র পার্থক্য হলো নরবলি সামাজিকভাবে অনুমোদিত মানুষ হত্যা যার উদ্দেশ্য দেবতাদের সন্তুষ্টি অর্জ্জন। পাঁচ হাজার বছর আগে আদি ইয়োরোপের কৃষিভিত্তিক সমাজে নরবলির ব্যাপক প্রচলন ছিল। অপরাধের কারণে বিচারাদেশ অনুযায়ী হত্যা বা দেবতার সন্তুষ্টি অর্জ্জনের জন্য আত্মহত্যা নরবলি হিসাবে গণ্য নয়।


title: নরবলি

text: নরবলি চল ছিল এমন কয়েকটি সভ্যতা হলো নিম্নরূপ: খ্রিষ্টপূর্ব ৩৫০০-১১০০ সাল ব্যা্পী ক্যানানাইটিস, খ্রিষ্টপূর্ব ৮০০-১০০ সাল ব্যাপী এত্রুস্ক্যানস্, খ্রিষ্টপূর্ব ৮০০-১ সাল ব্যাপী কেল্টস্ এবং ৫০০ থেকে ১৫০০ খ্রিস্টাব্দ অবধি বিস্তৃত আযটেক সভ্যতা। কখনো কখনো গণ নরবলিও সংঘটিত হতো, যেমন ফেরাউনদের রাজত্ব কালে। নরবলিতে নির্গত রক্তকে গুরুত্বপূর্ণ মনে করা হতো; নরবলির রক্ত দিয়ে উপাসনা স্থান পরিষ্কার করণের রীতিও প্রচলিত ছিল।। মায়া সভ্যতায় শিরশ্ছেদের সঙ্গে সঙ্গে উৎসর্গীকৃত ব্যক্তির হৃৎপিণ্ড বের করে ফেলার রীতি ছিল।


title: নরবলি

text: গজকংফদ


title: শ্রীলঙ্কার ধূসর ধনেশ

text: শ্রীলঙ্কার ধূসর ধনেশ হল একটি প্রজাতির ধনেশ পাখি এবং এরা প্রধানত শ্রীলঙ্কার বিভিন্ন জায়গায় বসবাস করে। এর বৈজ্ঞানিক নাম "Ocyceros gingalensis"৤ এটি কোন বিপন্ন পাখি নয়৤


title: শ্রীলঙ্কার ধূসর ধনেশ

text: শ্রীলঙ্কার ধূসর ধনেশ হল একটি যূথচর পাখি যাদেরকে প্রধানত জঙ্গল এলাকায় দেখতে পাওয়া যায়। এরা প্রধানত ডুমুর খেয়েই বেঁচে থাকে এছড়াও কিছু কিছু সময়ে এরা বিভিন্ন পোকামাকড়, সরীসৃপ যেমন টিকটিকি ইত্যাদিকেও খাদ্য হিসেবে গ্রহণ করে থাকে। স্ত্রী ধনেশরা প্রধানত ৩-৪ টি ছোটো ছোটো সাদা রঙের ডিম পারে এবং এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মুত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য। খাবারের মধ্যে থাকে বিভিন্ন ধরনের ফল, ডুমুর, ছোটো ছোটো পোকামাকড়, ছোটো সরীসৃপ ইত্যাদি।


title: শ্রীলঙ্কার ধূসর ধনেশ

text: এই ধনেশরা প্রধানত আকারে বড় হয় এবং লম্বায় এরা হয় প্রায় ৪৫ সেমি পর্যন্ত। এদের পাখনার রঙ হয় বাদামি ধূসর রঙের এবং এদের প্রাথমিক পাখনার রঙ হয় কালো রঙের। এদের পিঠের রঙ হয় ঘন ধূসর রঙের এবং এদের মাথার কাছে বাদামি রঙের একটা মুকুটের মতোন অংশ থাকে। এদের লম্বা ল্যাজ হয় কালচে রঙের এবং এর ধার বরাবর সাদা রঙ হয়। এদের নীচের অংশের রঙও হয় সাদা। এদের লম্বা বাঁকানো ঠোটের ওপরে কোনো শিরস্ত্রাণ থাকে না। পুরুষ এবং মহিলা উভয়ই দেখতে একইরকম হয় কিন্তু ছেলেদের ঠোঁটের রঙ মেয়েদের থেকে বেশি ফ্যাকাশে হয়, এদের রঙ হয় ক্রিম রঙের। অপ্রাপ্তবয়স্কদের ঘন কালো উপরের অংশ এবং ঠোঁটের রঙ হয় হাল্কা ক্রিম এবং ল্যাজের রঙ হয় সাদা। এরা খুব আস্তে ওড়ে কিন্তু তা খুব শক্তিশালী হয়।


title: শ্রীলঙ্কার ধূসর ধনেশ

text: শ্রীলঙ্কাতে এই পাখিগুলোকে "Alu Kadatta" বলে ডাকা হয় সিংহলি ভাষাতে।


title: স্কু-য়াল-বা-রিন-ছেন-ম্গোন

text: স্কু-য়াল-বা-রিন-ছেন-ম্গোন () (১১৯১-১২৩৬) স্তাগ-লুং-থাং বৌদ্ধবিহারের দ্বিতীয় প্রধান ছিলেন।


title: স্কু-য়াল-বা-রিন-ছেন-ম্গোন

text: স্কু-য়াল-বা-রিন-ছেন-ম্গোন ১১৯১ খ্রিষ্টাব্দে তিব্বতের কু-গ্যুং-স্পাং-গ্যাং-শোদ () উপত্যকার রাব-স্গাং () নামক স্থানে জন্মগ্রহণ করেন। তেরো বছর বয়সে তিনি দীক্ষালাভ করেন। তিনি স্তাগ-লুং-থাং বৌদ্ধবিহারে ঐ বিহারের প্রধান স্তাগ-লুং-থাং-পা-ব্ক্রা-শিস-দ্পালের নিকট অধ্যয়ন করেন ও উনিশ বছর বয়সে ভিক্ষুর শপথ গ্রহণ করেন। পরবর্তীকালে তিনি ঐ বিহারের দ্বিতীয় প্রধান হিসেবে নির্বাচিত হন। এই সময় তিনি বৌদ্ধবিহারে একটি আট স্তম্ভ যুক্ত অট্টালিকা ছাড়াও অসংখ্য স্তূপ ও চিত্র নির্মাণ করান।


title: সাংস-র্গ্যাস-য়ার-ব্যোন

text: সাংস-র্গ্যাস-য়ার-ব্যোন () (১২০৩-১২৭২) স্তাগ-লুং-থাং বৌদ্ধবিহারের তৃতীয় প্রধান ছিলেন।


title: সাংস-র্গ্যাস-য়ার-ব্যোন

text: সাংস-র্গ্যাস-য়ার-ব্যোন ১২০৩ খ্রিষ্টাব্দে তিব্বতের গ্দোং-স্না () নামক স্থানে জন্মগ্রহণ করেন। তাঁর পিতার নাম ছিল য়ান-ছেন-ম্গোন-র্গ্যাল () এবং মাতার নাম ছিল ল্হা-মা-দ্পাল ()। ষোল বছর বয়সে তিনি ল্হা-খাং-ল্হাগ-পা () নামক ভিক্ষুর নিকট শিক্ষার্থীর শপথ ও বিনয় সম্বন্ধে শিক্ষাগ্রহণ করেন। পরবর্তীকালে ম্খান-পো-গ্ত্সাং-পা (), স্লোব-দ্পোন-খু-স্তোন () এবং স্লোব-দ্পোন-দোন-মি-রি-পা () নামক ভিক্ষুদের নিকট ভিক্ষুর শপথ গ্রহণ করেন। স্কু-য়াল-বা-রিন-ছেন-ম্গোন নামক স্তাগ-লুং-থাং বৌদ্ধবিহারের দ্বিতীয় প্রধানের নিকট তিন চৌদ্দ বছর অধ্যয়ন করেন ও ১২৩৬ খ্রিষ্টাব্দে ঐ বিহারের তৃতীয় প্রধান হিসেবে নির্বাচিত হন। প্রধান লামা পদে থাকাকালীন তিনি ঐ বিহারের ম্ছোদ-খাং-ছেন-মো () নামক ভবন নির্মাণ করান। প্রচুর দামী বস্তু উপহার দিয়ে তিনি ১২৬৩ খ্রিষ্টাব্দের মঙ্গোল আক্রমণের হাত থেকে এই বিহারকে রক্ষা করতে সক্ষম হন।


title: সাদা-ঘাড় কাঠঠোকরা

text: সাদা-ঘাড় কাঠঠোকরা ("Chrysocolaptes festivus") হল একধরনের কাঠঠোকরা যারা প্রধানত ভারত এবং শ্রীলঙ্কাতে বসবাস করে।


title: সাদা-ঘাড় কাঠঠোকরা

text: ফ্লেমব্যাক প্রজাতির অন্তর্ভুক্ত এই কাঠঠোকরাটি প্রধানত গাছে বসবাস করতেই পছন্দ করে। এরা গাছেই বাসা বাঁধে এবং ১-২ টো সাদা ছোটো ডিম পাড়ে।


title: সাদা-ঘাড় কাঠঠোকরা

text: অন্যান্য কাঠঠোকরাদের মতোই এদের সূচালো ঠোঁট থাকে এবং এদের একটি শক্ত ল্যাজও থাকে গাছের গুঁড়ির সাথে হেলান দেবার জন্য। এছড়াও এদের সচল দুট পা থাকে যার সাহায্যে এরা গাছে উঠতে পারে। এদের মধ্যে দুট আঙ্গুল থাকে সামনের দিকে এবং আরেকটি থাকে পিছনের দিকে। এরা তাদের লম্বা জিভের সাহায্যে পোকামাকড় ধরে।


title: সাদা-ঘাড় কাঠঠোকরা

text: সাদা-ঘাড় কাঠঠোকরা হল বড় আকারের কাঠঠোকরা যারা লম্বায় ২৯ সেমি পর্যন্ত হয়। এটি একটি সাধারন কাঠঠোকরা আকৃতি। এদের পিছনের ঘাড় হয় সাদা রঙের এবং তা পিছনের দিক থেকে বাড়ন্ত। এদের কাঁধের কাছে কালো রঙের দাগ ক্রমশ নীচের দিকে চলে গাছে এবং একটা 'V' আকৃতি নিয়েছে। বাকি নীচের অংশ এবং ডানা হয় হলুদ রঙের। এদের দেহের পশ্চাৎভাগ এবং ল্যাজ হয় কালো রঙের। এদের দেহের নীচের দিক হয় সাদা রঙের এবং তাতে বরগা আকারের ঘন দাগ দেখতে পাওয়া যায়। এদের মাথা সাদাটে হয় এবং ঘন গোঁফের মতোন ডোরাকাটা কালো দাগ থাকে। এবং চোখের চারপাশে কালো দাগ ঘাড় পর্যন্ত বিস্তৃত থাকে।


title: সাদা-ঘাড় কাঠঠোকরা

text: একটি প্রাপ্তবয়স্ক সাদা-ঘাড় কাঠঠোকরার মাথায় থাকে লাল রঙের মুকুটের মতোন অংশ এবং তা মহিলাদের ক্ষেত্রে হলুদ রঙের হয়। তরুণদের গায়ের রঙ মহিলাদের মতোই হয় কিন্তু তার চেয়ে আরোও ফ্যাকাশে হয়।


title: মসজিদ আল-হারাম

text: মসজিদ আল-হারাম () ইসলামের সবচেয়ে পবিত্র স্থান যা কাবাকে ঘিরে অবস্থিত। সৌদি আরবের মক্কা শহরে এর অবস্থান। মুসলিমরা নামাজের সময় কাবার দিকে মুখ করে দাঁড়ায়। হজ্জ ও উমরার জন্যও মসজিদুল হারামে যেতে হয়।


title: মসজিদ আল-হারাম

text: ভেতরের ও বাইরের নামাজের স্থান মিলে মসজিদের বর্তমান কাঠামো প্রায় জুড়ে অবস্থিত। মসজিদ সার্বক্ষণিক খোলা থাকে। হজ্জের সময় এখানে উপস্থিত হওয়া মানুষের জমায়েত পৃথিবীর বৃহত্তম মানব সমাবেশের অন্যতম।


title: মসজিদ আল-হারাম

text: কুরআনে বর্ণিত রয়েছে যে ইবরাহিম (আ) ও ইসমাইল (আ) দুজন একত্রে কাবা নির্মাণ করেন। ইবরাহিম (আ) কাবার পূর্ব কোণে হাজরে আসওয়াদ পাথর স্থাপন করেছিলেন যা হাদিস অনুযায়ী বেহেশত থেকে আগত। এই পাথর একসময় দুধের মত সাদা ছিল কিন্তু মানুষের গুনাহর কারণে এটি কালো হয়ে পড়ে। ইবরাহিম (আ) এর নির্মিত কাবার মধ্যে এই পাথরটিই একমাত্র আদি বস্তু হিসেবে টিকে রয়েছে।


title: মসজিদ আল-হারাম

text:
কাবা নির্মাণ সম্পন্ন হওয়ার পর ইবরাহিম (আ) কে হজ্জের জন্য আহ্বান করতে আদেশ দেয়া হয়। কুরআনের সূরা হজ্জে উল্লেখ আছে
আর মানুষের কাছে হজ্জ ঘোষণা করে দাও। ওরা তোমার কাছে আসবে পায়ে হেটে ও ধাবমান উটের পিঠে চড়ে, আসবে দুরদূরান্তের পথ অতিক্রম করে। (সূরা হজ্জ, আয়াত ২৭)


title: মসজিদ আল-হারাম

text: কাবা ২১৩০ খ্রিষ্টপূর্বাব্দের দিকে নির্মিত হয় বলে অনুমান করা হয়ে থাকে। ইসলাম অনুযায়ী কাবা পৃথিবীর প্রথম ইবাদতের স্থান।


title: মসজিদ আল-হারাম

text: প্রাথমিকভাবে আল্লাহর ইবাদতের উদ্দেশ্যে ব্যবহৃত হলেও কালক্রমে কাবা পৌত্তলিকতার চর্চা শুরু হয়। মক্কা বিজয়ের আগে এখানে ৩৬০টি দেবদেবীর মূর্তি ছিল।


title: মসজিদ আল-হারাম

text: মুহাম্মদ (সা) এর মক্কা বিজয়ের পর কাবার মূর্তিগুলো ভেঙে ফেলা হয়। ফলে কাবায় পৌত্তলিকতার চর্চা বন্ধ হয়ে যায়। এরপর মসজিদুল হারামের নির্মাণ বিভিন্ন সময়ে সম্পাদিত হয়।


title: মসজিদ আল-হারাম

text: ৬৯২ খ্রিষ্টাব্দে মসজিদে প্রথম বড় আকারের সংস্কার সাধিত হয়। এর পূর্বে মসজিদ ছিল কাবাকে কেন্দ্র করে একটি খোলা স্থান। সংস্কারে ছাদসহ দেয়াল দিয়ে এলাকাটি ঘিরে দেয়া হয়। ৮ম শতাব্দীর শেষ নাগাদ মসজিদের পুরনো কাঠের স্তম্ভগুলোর বদলে মার্বেলের স্তম্ভ স্থাপন করা হয় এবং নামাজের স্থান বৃদ্ধিসহ মিনার যুক্ত করা হয়। ইসলামের প্রচার বৃদ্ধি পাওয়ার সাথে সাথে হাজিদের সংখ্যা বৃদ্ধি পাওয়ায় মসজিদে আরো সংস্কার করা হয়।


title: মসজিদ আল-হারাম

text: ১৫৭০ খ্রিষ্টাব্দে উসমানীয় সুলতান দ্বিতীয় সেলিম প্রধান স্থপতি মিমার সিনানকে মসজিদ পুনর্নির্মাণের আদেশ দেন। এই পুনর্নির্মাণের সময় সমতল ছাদগুলোর বদলে ক্যালিগ্রাফি সম্বলিত গম্বুজ ও নতুন স্তম্ভ স্থাপন করা হয়। এগুলো বর্তমান মসজিদের সবচেয়ে পুরনো প্রত্ননিদর্শ‌ন।


title: মসজিদ আল-হারাম

text: ১৬২১ ও ১৬২৯ খ্রিষ্টাব্দে বৃষ্টি ও বন্যার কারণে কাবা ও মসজিদ আল হারামের দেয়াল ক্ষতিগ্রস্ত হয়। ১৬২৯ খ্রিষ্টাব্দে সুলতান চতুর্থ মুরাদের শাসনামলে কাবা পুনর্নির্মিত হয় এবং মসজিদ আল হারাম সংস্কার করা হয়। মসজিদ সংস্কারের সময় পাথরের নতুন খিলান নির্মিত হয় এবং তিনটি নতুন মিনার যুক্ত করা হয়। মেঝেতে মার্বেলের আচ্ছাদন নতুন করে স্থাপিত হয়। এরপর প্রায় তিনশত বছর মসজিদের রূপ অপরিবর্তিত ছিল।


title: মসজিদ আল-হারাম

text: সৌদি শাসন শুরু হওয়ার পর ১৯৫৫ থেকে ১৯৭৩ খ্রিষ্টাব্দের মধ্যে বড় আকারের সংস্কার সাধিত হয়। এসময় আরো চারটি মিনার যুক্ত করা হয়, ছাদ সংস্কার করা হয় এবং মেঝে পাথর ও মার্বেল দিয়ে আচ্ছাদিত করা হয়। সাফা ও মারওয়াকে এসময় মসজিদের দালানের মধ্যে অন্তর্ভুক্ত করা হয়। সংস্কারের সময় উসমানীয় যুগের অনেক অংশ বাদ দেয়া হয়েছিল।


title: মসজিদ আল-হারাম

text: বাদশাহ ফাহাদ বিন আবদুল আজিজের শাসনামলে দ্বিতীয়বার সংস্কার করা হয়। এসময় নামাজের নতুন স্থান এবং বাইরে নামাজ পড়ার স্থান যুক্ত করা হয়। এই নতুন অংশে কিং ফাহাদ গেট দিয়ে প্রবেশ করা যায়। ১৯৮২ থেকে ১৯৮৮ খ্রিষ্টাব্দের মধ্যে এই সংস্কার কাজ সম্পন্ন হয়।


title: মসজিদ আল-হারাম

text: ১৯৮৮ থেকে ২০০৫ খ্রিষ্টাব্দের মধ্যে তৃতীয় সৌদি সম্প্রসারণ সম্পন্ন হয়। এসময় আরো মিনার যুক্ত করা হয়। সেসাথে আরাফাত, মিনা, মুজদালিফাতেও বিভিন্ন স্থাপনা নির্মিত হয়। তৃতীয় সম্প্রসারণে ১৮টি নতুন ফটক যুক্ত করা হয়, প্রায় ৫০০টি মার্বেল স্তম্ভ যুক্ত করা হয়, তাপ নিয়ন্ত্রিত মেঝে, এয়ার কন্ডিশন, চলন্ত সিড়ি ও পানি নিষ্কাশন ব্যবস্থা যুক্ত হয়।


title: মসজিদ আল-হারাম

text: ২০০৭ খ্রিষ্টাব্দে মসজিদ আল হারামের চতুর্থ সম্প্রসারণ কার্য শুরু হয় যা ২০২০ খ্রিষ্টাব্দ নাগাদ শেষ হবে বলে ধারণা করা হচ্ছে। তৎকালীন বাদশাহ আবদুল্লাহ বিন আবদুল আজিজ মসজিদের ধারণ ক্ষমতা ২০ লক্ষে উন্নীত করার পরিকল্পনা করেন। ২০১৫ খ্রিষ্টাব্দে বাদশাহ মারা যাওয়ার পর তার উত্তরসূরি সালমান বিন আবদুল আজিজ এই সম্প্রসারণ চালু রেখেছেন। ২০১৫ খ্রিষ্টাব্দের ১১ সেপ্টেম্বর সম্প্রসারণের সময় ব্যবহৃত একটি ক্রেন ঝড়ে ভেঙে পড়ায় ১১১ জন মারা যান।


title: মসজিদ আল-হারাম

text: মসজিদুল হারাম ইসলামের প্রধানতম মসজিদ। এখানে অবস্থিত কাবার দিকে ফিরে মুসলিমদের নামাজ পড়তে হয়। হজ্জ ও উমরার সময়ও মসজিদুল হারামে উপস্থিত হতে হয়।


title: মসজিদ আল-হারাম

text: কাবা মুসলিমদের কিবলা। যেকোনো নামাজ পড়ার সময় এর দিকে ফিরতে হয়। মুহাম্মদ (সা) নবুয়ত লাভের পর প্রথমে মসজিদুল আকসার দিকে ফিরে নামাজ পড়তে হত। হিজরতের পর কুরআনের নির্দেশ অনুযায়ী কাবাকে কিবলা হিসেবে ব্যবহার শুরু হয়। মসজিদে কিবলাতাইনে এ বিষয়ক কুরআনের আয়াত নাযিল হয়েছিল।


title: মসজিদ আল-হারাম

text: হজ্জ ও উমরা পালনের সময় মুসলিমরা মসজিদুল হারামে আসেন। তবে হজ্জের সময় মসজিদুল হারাম ছাড়াও আরাফাত, মিনা ও মুজদালিফাতে যেতে হয়।


title: মসজিদ আল-হারাম

text: কাবা ঘনকাকৃতির একটি স্থাপনা যা ইসলামের অন্যতম পবিত্র স্থান। কাবার দিকে ফিরে নামাজ পড়া হয়। হজ্জ ও উমরার সময় কাবাকে ঘিরে তাওয়াফ করা হয়।


title: মসজিদ আল-হারাম

text: হাজরে আসওয়াদ কাবার পূর্ব কোণে অবস্থিত কালো রঙের পাথর। তাওয়াফের শুরুতে এই পাথর চুমু দিতে হয়। তবে ভিড় বা অন্য কোনো কারণে সামনে যাওয়া সম্ভব না হলে হাতের ইশারা করে তাওয়াফ শুরু করা নিয়ম


title: মসজিদ আল-হারাম

text: মাকামে ইবরাহিম মাতাফে একটি কাচের আবরণে অবস্থিত পাথর। ইবরাহিম (আ) কাবা নির্মাণের সময় এর উপর দাঁড়িয়েছিলেন। এতে তার পায়ের ছাপ রয়েছে।


title: মসজিদ আল-হারাম

text: সাফা ও মারওয়া কাবার পাশে দুটি পাহাড়। বর্তমানে মসজিদ সম্প্রসারণের মাধ্যমে এগুলোকে মসজিদের অন্তর্ভুক্ত করা হয়েছে। ইবরাহিম (আ) এর স্ত্রী হাজেরা (আ) তার শিশুপুত্র ইসমাইল (আ) এর জন্য পানির সন্ধানে এই দুই পাহাড়ে সাতবার ছোটাছুটি করেছিলেন। তার অনুকরণে এই দুই পাহাড়ে হজ্জ ও উমরার সময় সায়ি করা হয়।


title: মসজিদ আল-হারাম

text: জমজম কুয়া মসজিদুল হারামের মধ্যে অবস্থিত। পূর্বে মাতাফের উপর জমজমের অংশ ছিল। পরে তা ভূগর্ভস্থ করে ফেলা হয় এবং পাম্পের সাহায্যে পানি উত্তোলনের ব্যবস্থা করা হয়। সহীহ হাদীসে আছে জিবরাঈল (আ) এর পায়ের আঘাতে জমজম সৃষ্টি হয়েছিল।


title: সাংস-র্গ্যাস-দ্বোন-পো-গ্রাগ্স-পা-দ্পাল

text: সাংস-র্গ্যাস-দ্বোন-পো-গ্রাগ্স-পা-দ্পাল () (১২৫১-১২৯৬) স্তাগ-লুং-থাং বৌদ্ধবিহারের চতুর্থ প্রধান ও রি-বো-ছে বৌদ্ধবিহারের প্রতিষ্ঠাতা ছিলেন।


title: সাংস-র্গ্যাস-দ্বোন-পো-গ্রাগ্স-পা-দ্পাল

text: সাংস-র্গ্যাস-দ্বোন-পো-গ্রাগ্স-পা-দ্পাল ১২৫১ খ্রিষ্টাব্দে গ্যাং-ধোদ-বোং-রা-স্তেং () নামক স্থানে স্তাগ-লুং-গা-জি () নামক পরিবারগোষ্ঠীতে জন্মগ্রহণ করেন। তেরো বছর বয়সে তিনি সাংস-র্গ্যাস-য়ার-ব্যোন নামক স্তাগ-লুং-থাং বৌদ্ধবিহারের তৃতীয় প্রধানের নিকট দীক্ষা নেন। যৌবনে তিনি থাং-সাগ-পা-য়ে-শেস-'ব্যুং-গ্নাস () নামক বিখ্যাত ব্কা'-গ্দাম্স ধর্মসম্প্রদায়ের পন্ডিতকে মধ্যমক, গুহ্যসমাজতন্ত্র ও প্রদীপোদ্যোতননামটীকা সম্বন্ধে শিক্ষাদান করেন। সাংস-র্গ্যাস-য়ার-ব্যোনের মৃত্যুর পর তিনি কয়েক দিনের জন্যই স্তাগ-লুং-থাং বৌদ্ধবিহারের পরবর্তী প্রধান হিসেবে অধিষ্ঠিত থাকতে পারেন কারণ পরের বছর ব্ক্রা-শিস-ব্লা-মা () নামক তাঁর এক আত্মীয় এই পদ দখল করে তাঁকে বিহার থেকে বহিষ্কার করেন। এরপর তিনি খাম্স অঞ্চলে যাত্রা করে ১২৭৬ খ্রিষ্টাব্দে রি-বো-ছে বৌদ্ধবিহার স্থাপন করেন।


title: ব্ক্রা-শিস-দ্পাল-ব্র্ত্সেগ্স

text: ব্ক্রা-শিস-দ্পাল-ব্র্ত্সেগ্স () (১৩৫৯-১৪২৪) স্তাগ-লুং-থাং বৌদ্ধবিহারের নবম প্রধান ছিলেন।


title: ব্ক্রা-শিস-দ্পাল-ব্র্ত্সেগ্স

text: ব্ক্রা-শিস-দ্পাল-ব্র্ত্সেগ্স ১৩৫৯ খ্রিষ্টাব্দে তিব্বতে জন্মগ্রহণ করেন। তাঁর পিতার নাম ছিল কুন-দ্গা'-ব্শেস-গ্ন্যেন () এবং মাতার নাম ছিল 'জাম-দ্পাল-স্ক্যিদ ()। এগারো বছর বয়সে তিনি রিন-ছেন-দ্পাল-বা () নামক বৌদ্ধ ভিক্ষুর নিকট চক্রসম্বর, কালচক্র ও হেবজ্র তন্ত্র সম্বন্ধে অধ্যয়ন করেন। সতেরো বছর বয়সে তিনি নাম-ম্খা'-দ্পাল-ব্জাং () নামক স্তাগ-লুং-থাং বৌদ্ধবিহারের অষ্টম প্রধানের নিকট দীক্ষা নেন এবং ছেদ সাধনা ও মার্গফল সম্বন্ধে অধ্যয়ন করেন। পরের বছর তিনি ঐ বিহারের পরবর্তী প্রধান নির্বাচিত হন। দুই বছর পরে তিনি লাসা শহরে ব্যাং-ছুব-র্ত্সে-মো () নামক ভিক্ষুর নিকট ভিক্ষুর শপথ এবং কালচক্র ও চক্রসম্বর তন্ত্র সম্বন্ধে শিক্ষাগ্রহণ করেন। এই সময় তিনি গ্রাগ্স-পা-র্গ্যাল-ম্ত্শান () নামক তিব্বতী অনুবাদকের নিকট কালচক্র ও গুহ্যসমাজতন্ত্র সম্বন্ধে শিক্ষাদান করেন। পরবর্তীকালে র্বা-স্গ্রেংস বৌদ্ধবিহারে থেগ-ছেন-ছোস-র্জে-কুন-দ্গা'-ব্ক্রা-শিস () নামক সা-স্ক্যা ধর্মসম্প্রদায়ের পন্ডিতের নিকট হতে তিনি নৈরাত্মা ও নিগুমার ছয় যোগ সম্বন্ধে জ্ঞানলাভ করেন।


title: ব্ক্রা-শিস-দ্পাল-ব্র্ত্সেগ্স

text: সা-স্ক্যা ধর্মসম্প্রদায়ের ধর্মীয় শাসকদের সঙ্গে নবপ্রতিষ্ঠিত ফাগ-মো-গ্রু-পা রাজবংশের বিরোধে ব্ক্রা-শিস-দ্পাল-ব্র্ত্সেগ্স মধ্যস্থতা করার চেষ্টা করেন। এছাড়া মেন-ঝাং () নামক স্থানের অধিবাসীদের নরবলি বা মে-খোর () প্রথা নিষিদ্ধ করতে তিনি সক্ষম হন। তাঁর জীবনের অন্তিম বছরে মঙ্গোল সম্রাট তাঁকে গুওশি (國史) উপাধি দান করেন।


title: বাইশে শ্রাবণ (চলচ্চিত্র)

text: বাইশে শ্রাবণ বা ২২শে শ্রাবণ সৃজিত মুখোপাধ্যায় পরিচালিত ২০১১ সালের একটি বাংলা মনস্তাত্ত্বিক থ্রিলারমূলক চলচ্চিত্র। শ্রী ভেঙ্কটেশ ফিল্মস প্রযোজিত এই চলচ্চিত্রে মুখ্য ভূমিকায় আছেন প্রসেনজিৎ চট্টোপাধ্যায়, পরমব্রত চট্টোপাধ্যায়, রাইমা সেন, গৌতম ঘোষ, আবীর চট্টোপাধ্যায়। গৌতম ঘোষ ২৯ বছর পর অভিনয়ে ফিরে আসেন এই চলচ্চিত্রের মাধ্যমে। চলচ্চিত্রটি দুই সাংবাদিক এবং দুই পুলিশ অফিসার (একজন বহিষ্কৃত) নিয়ে গড়ে উঠেছে যারা একজন পাগল ক্রমিক খুনীর বিরুদ্ধে তদন্ত করছেন এবং খুনী বাংলা কবিতার লাইন রেখে খুন করে। "বাইশে শ্রাবণ" সমালোচকদের থেকে ভাল পর্যালোচনা লাভ করে। চলচ্চিত্রটি প্রাপ্তবয়স্ক ভাষা ব্যবহারের জন্য ফিল্ম সার্টিফিকেশন কেন্দ্রীয় বোর্ড থেকে সার্টিফিকেট পায়।


title: বাইশে শ্রাবণ (চলচ্চিত্র)

text: গোটা কলকাতা জুড়ে একের পর এক খুন হচ্ছে এবং এর জন্য একজন ক্রমক খুনীকেই দায়ী করা হচ্ছে। খুনগুলো হচ্ছে বাংলা কবিতার লাইন অনুযায়ী যা খুনী লাশের পাশে রেখে যাচ্ছে। পুলিশ কিংকর্তব্যবিমূঢ হয়ে আছে; প্রধান গোয়েন্দা অভিজিৎ পাকড়াশী (পরমব্রত চট্টোপাধ্যায়) কেসের সমাধান করার জন্য উঠেপড়ে লাগে, যা তার বান্ধবী অমৃতা মুখার্জী (রাইমা সেন) এর সাথে সম্পর্কের ওপর প্রভাব ফেলে। পাকড়াশীর উপরস্থ কর্মকর্তা কেসের সমাধান করার জন্য একজন প্রাক্তন গোয়েন্দা প্রবীর (প্রসেনজিৎ চট্টোপাধ্যায়) কে নিয়ে আসে। প্রবীরকে তার সহিংস পদ্ধতি, বদমেজাজ ও গালিগালাজের জন্য বরখাস্ত করা হয়েছিল। প্রবীর ও পাকড়াশী একত্রে কাজ করে, ওদিকে অমৃতা (টেলিভিশনের সাংবাদিক) এবং অফিসের কলিগ সূর্য সিনহা (আবীর চট্টোপাধ্যায়) একটি ধারাবাহিকের জন্য ক্রমিক খুনীদের ওপর গবেষণা করে। ধারাবাহিকটির তের নং এবং শেষ পর্বটি হবে এক সমসাময়িক খুনীর ওপর। এরমধ্যে পাগলাটে কবি নিবারণ চক্রবর্তী (গৌতম ঘোষ) যিনি নিজেকে হাংরি আন্দোলন-এর একজন মনে করেন এবং রাতে কলকাতায় ঘুরে ঘুরে কবিতা আবৃত্তি করেন।


title: বাইশে শ্রাবণ (চলচ্চিত্র)

text: ক্রমিক খুনিদের উপর গবেষণা করতে, অমৃতা এক জেলে গিয়ে ওয়ার্ডেন মনে করে বলেন যে রফিক আহমেদ এবং তার বন্ধু নিবারণ চক্রবর্তী ১৮ বছর কারাবাস করে। সে এবং সূর্য নিবারণের বাড়িতে গিয়ে তার চাকর স্বপনের অভ্যর্থনা পায় এবং এরপর নিবারণকে প্রশ্ন করে। নিবারণ বলে যে তার সাথে "রবীন্দ্রনাথ"-এর সাথে মিটিং করতে যাচ্ছে!


title: বাইশে শ্রাবণ (চলচ্চিত্র)

text: কেসের তদন্ত করতে গিয়ে পাকড়াশী অমৃতা ও সূর্যকে একত্রে দেখে। সে হিংসা বোধ করে। মাতাল হয়ে প্রবীরের কাছে গিয়ে সে তার মনের সব কথা বলে; সে তাকে বলে যে শৈশবেই সে তার বাবাকে হারিয়েছিল এবং সে মদ ত্যাগ করতে চায় কারণ সে জানত এটা তার বাবাকে কি করেছে। প্রবীর পাকড়াশীকে বলে যে সে তার স্ত্রী এবং সন্তানদের হারিয়ে তার পরবর্তী দিনও কাজে গিয়েছিল। এভাবে সে পাকড়াশীকে শক্ত হতে বলে। সূর্য অমৃতাকে এক সমাধিতে নিয়ে বলে যে সে কিছুদিনের মধ্যেই তাকে ভালবাসা নিবেদন করবে। তাদের একজন পুলিশ অফিসার (রাজেশ শর্মা) দেখে ফেলে স্টেশনে নিয়ে যায় এবং সেখানে অমৃতা তাকে থাপ্পড় মারে। পাকড়াশি তখনও মাতাল হলেও তাদের বাঁচায় এই বলে যে অমৃতা তার বান্ধবী। তারা আবারও বন্ধু হয়।


title: বাইশে শ্রাবণ (চলচ্চিত্র)

text: পরের দিন ইচ্ছামত কবিতা ও কাব্য নিয়ে আলোচনার পর প্রবীর ও পাকড়াশী অনুমান করে যে খুনী নামকারা বাঙালি কবিদের মৃত্যুবার্ষিকীতেই খুন করে এবং তারা বুঝতে পারে যে এর পরের খুনের তারিখ হল ২৯শে জুন। কারণ সেদিন মাইকেল মধুসূদন দত্তের মৃত্যুবার্ষিকী।


title: বাইশে শ্রাবণ (চলচ্চিত্র)

text: অমৃতা পাকড়াশীকে বলে যে সে ও সূর্য কি করছিল। সেইসাথে সে নিবারণের সাথে সাক্ষাৎকারের কথাও বলে। পাকড়াশী সন্দেহ করে যে নিবারণই আসল খুনী, বিশেষত যখন স্বপন প্রবীরকে বলে যে সে তার চাকরি নিয়ে ভয়ে আছে।


title: বাইশে শ্রাবণ (চলচ্চিত্র)

text: পাকড়াশী ও প্রবীর নিবারণের বাড়িতে নজর রাখে। একজন মাথাঢাকা মূর্তি বেরিয়া আসে। এটি ছিল স্বপন, যে পালাচ্ছিল। বাড়িতে ঢুকে তারা দেখে যে নিবারণ আত্মহত্যা করেছে এবং কেস বন্ধ হয়ে যায়।


title: বাইশে শ্রাবণ (চলচ্চিত্র)

text: এর একমাস পর, রবীন্দ্রনাথ ঠাকুরের মৃত্যুবার্ষিকী ("বাইশে শ্রাবণ") চলে আসে। প্রবীর পাকড়াশীকে রবীন্দ্রনাথ নামের একজনের সাথে সাক্ষাতের জন্য আমন্ত্রণ জানায়। পাকড়াশী অবাক হয়ে দেখে যে "স্বপন" হল প্রবীরের চাকর কানাই। প্রবীর বলে যে সেই সকল খুনের হোতা এবং কানাই (একজন প্রাক্তন-খুনী) তার আদেশ পালন করত। সে তার বহিষ্কারাদেশের জন্য পুলিশের বিরুদ্ধে রাগ হয়ে এইসব করেছে। বিষয়টিকে সে তার ওপর অপমান হিসেবে ধরে নেয়। তখন সে বলে যে সেদিনই শেষ খুন করবে সে, আর সে খুন তার নিজেরই। এই বলে সে নিজেকে গুলি করে।


title: বাইশে শ্রাবণ (চলচ্চিত্র)

text: প্রকৃতপক্ষে এই চলচ্চিত্রে গৌতম ঘোষ অভিনীত হাংরি আন্দোলনকারী চরিত্রটির সঙ্গে ষাটের দশকে মলয় রায়চৌধুরী, শক্তি চট্টোপাধ্যায়, সমীর রায়চৌধুরী ও দেবী রায় পরিচালিত সাহিত্য আন্দোলনটির কোনো সম্পর্ক নেই । নিবারণ চক্রবর্তী চরিত্রটি কাল্পনিক এবং কোনো হাংরি আন্দোলনকারী তাঁদের রচনা প্রকাশ করার জন্য এই উন্মাদ চরিত্রটির মতো কাউকে ধরাধরি করতেন না । তাঁরা লিফলেট অথবা বুলেটিনের আকারে নিজেদের রচনা প্রকাশ করতেন এবং সেগুলি কলকাতার কফিহাউস এবং বিশ্ববিদ্যালয় ও সংবাদপত্র দপতরে বিনামূল্যে বিলি করতেন । তাঁদের কেউই কলকাতার বইমেলায় অগ্নিসংযোগের সঙ্গে যুক্ত ছিলেন না । তাঁদের বিরুদ্ধে যে মামলা হয়েছিল তা আইপিসি ১২০(বি) ও ২৯২ ধারায়, মলয় রায়চৌধুরী রচিত প্রচণ্ড বৈদ্যুতিক ছুতার কবিতাটির জন্য । নিম্ন আদালতে মলয় রায়চৌধুরীর এক মাসের কারাদণ্ডাদেশ হলেও কলকাতা উচ্চ আদালত তাঁকে বেকসুর খালাস করে দিয়েছিল । প্রচণ্ড বৈদ্যুতিক ছুতার (চলচ্চিত্র) কবিতাটি নিয়ে একটি ছোটো চলচ্চিত্রও নির্মিত হয়েছে ।"বাইশে শ্রাবণ" চলচ্চিত্রের গান লিখেছেন ও সুর করেছেন অনুপম রায়। ২৭শে আগস্ট, ২০১১ সালে এই চলচ্চিত্রের গান মুক্তি পায়।


title: বাইশে শ্রাবণ (চলচ্চিত্র)

text: "বাইশে শ্রাবণ" প্রথম মূলধারার চলচ্চিত্র যা ১৯৬০-এর বাংলার "হাংরি আন্দোলন"কে কাহিনীতে আনে।


title: বাইশে শ্রাবণ (চলচ্চিত্র)

text: "আনন্দবাজার পত্রিকা" "বাইশে শ্রাবণ"কে দেয়। "দ্য টাইমস অফ ইন্ডিয়া" একে দেয়। ২০১১ সালের দুবাই আন্তর্জাতিক চলচ্চিত্র উৎসবের জন্য চলচ্চিত্রটি নির্বাচিত হয়। চলচ্চিত্রটি ২০১২ সালের লন্ডন ভারতীয় চলচ্চিত্র উৎসবের সমাপনী চলচ্চিত্র ছিল এবং সিঙ্গাপুরের দর্পণ চলচ্চিত্র উৎসবে ও কলকাতার অ্যালায়ান্স ফ্রান্সাইজ চলচ্চিত্র উৎসবেও এটি নির্বাচিত হয়। চলচ্চিত্রটি টানা ১০৫ দিন চলে বছরের অন্যতম সেরা চলচ্চিত্রে পরিণত হয়। "বাইশে শ্রাবণ" মোট ৪১টি পুরস্কার লাভ করে। এরমধ্যে জি বাংলা গৌরব-এ এটি ১৩টি মনোনয়নের মধ্যে ৯টি পুরস্কার লাভ করে।


title: শমী পাটোয়ারী

text: মাহফুজুর "শমী" পাটোয়ারী (জন্ম: ফেব্রুয়ারী ২০, ১৯৮২ ঢাকা, বাংলাদেশ) হলেন একজন বাংলাদেশী বংশোদ্ভূত আমেরিকান ডিজাইনার, ফটোগ্রাফার, মিউজিক ভিডিও পরিচালক এবং ভার্জিনিয়ার বিচ ভিত্তিক "ক্রিয়েটিভ কালেকটিভ ইলুসিভ মিডিয়া" এর সহ-প্রতিষ্ঠাতা।


title: শমী পাটোয়ারী

text: ২০১০ সালে হাইতির ভূমিকম্পের পরে শমী ত্রাণ পুর্ণবাসনের উদ্দেশ্য নিয়ে "মিউজিক ফর রিলিফ" নামের মিউজিক ভিডিওতে রবার্ট সিমন্স, কেনা, লুপ, ফিয়াসকো, এবং মাইক সিনোডার সাথে দল গঠণ করেন। গানগুলি লেখা এবং সঙ্গীত নির্দেশনার সম্পূর্ণ বিনামূল্যে হাইতির দূর্যোগ প্রবণ এলাকার মানুষের সাহায্যে করা হয়। প্রকাশিত মিউজিক ভিডিওটি ব্যাপকভাবে সমালোচকদের প্রশংসা লাভ করে এবং ইউটিউবে ভাইরাল হিট হয়ে।


title: কুন-দ্গা'-ব্জাং-পো

text: কুন-দ্গা'-ব্জাং-পো () (১৩৮২-১৪৫৬) তিব্বতের ঙ্গোর-এ-বাম-ছোস-ল্দান বৌদ্ধবিহারের প্রতিষ্ঠাতা তথা প্রথম ঙ্গোর-ছেন ছিলেন।


title: কুন-দ্গা'-ব্জাং-পো

text: কুন-দ্গা'-ব্জাং-পো ১৩৮২ খ্রিষ্টাব্দে তিব্বতের সা-স্ক্যা বৌদ্ধবিহারে জন্মগ্রহণ করেন। তাঁর মাতার নাম ছিল ব্সোদ-নাম্স-দ্পাল-ল্দান ()। মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান () নামক কুন-দ্গা'-ব্জাং-পোর প্রধান শিষ্য দ্বারা রচিত জীবনীগ্রন্থানুসারে তাঁর পিতার নাম ছিল দ্পোন-ত্শাং-গ্রুব-পা-য়োন-তান ()।


title: কুন-দ্গা'-ব্জাং-পো

text: নয় বছর বয়সে তিনি য়ে-শেস-র্গ্যাল-ম্ত্শান () নামক ভিক্ষুর নিকট শিক্ষার্থীর শপথ এবন পরবর্তীকালে ভিক্ষুর শপথ গ্রহণ করেন। পঁচিশ বছর বয়সে তিনি শাংস-ছোস-'খোর-স্গাং () নামক স্থানে স্ক্যাব্স-ম্ছোগ-দ্পাল-ব্জাং () নামক ভিক্ষু এবং ঝে বৌদ্ধবিহারে সাংস-র্গ্যাস-দ্পাল () নামক পন্ডিতের নিকট মার্গফল সম্বন্ধে অধ্যয়ন করেন। এছাড়া তাঁর উল্লেখযোগ্য শিক্ষক ছিলেন দ্পাল-ল্দান-ত্শুল-খ্রিম্স (), কুন-দ্গা'-র্গ্যাল-ম্ত্শান () এবং গ্ঝোন-নু-ব্লো-গ্রোস ()।


title: কুন-দ্গা'-ব্জাং-পো

text: ১৪২৯ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহার () প্রতিষ্ঠা করেন যা পরবর্তীকালে সা-স্ক্যা ধর্মসম্প্রদায়ের ঙ্গোর গোষ্ঠীর মূলকেন্দ্রে পরিণত হয়। কুন-দ্গা'-ব্জাং-পোর আত্মজীবনী অনুসারে তিনি নিরিবিলিতে সাধনার উদ্দেশ্যে ও তৎকালীন রাজনীতিতে অত্যন্ত সক্রিয় সা-স্ক্যা ধর্মসম্প্রদায় থেকে দূরে থাকতে এই বিহার স্থাপন করেন। এই বিহারের পাঠ্যক্রম সা-স্ক্যা ধর্মসম্প্রদায়ের ঐতিহ্যানুসারেই পরিচালিত হত এবং এই বিহার মার্গফল তত্ত্বের ত্শোগ্স-ব্শাদ () নামক ঐতিহ্যের মূল পীঠস্থান ছিল। কুন-দ্গা'-ব্জাং-পো এই বিহারের মূল মন্দির, মহাবিদ্যালয় ও প্রচুর মূর্তি নির্মাণের ব্যবস্থা করেন।


title: কুন-দ্গা'-ব্জাং-পো

text: আ-মা-দ্পাল () নামক মুস্তাং রাজ্যের রাজার আমন্ত্রণে তিনি ১৪২৭ ও ১৪৩৬ খ্রিষ্টাব্দে এবং আ-ম্গোন-ব্জাং () নামক পরবর্তী রাজার আমন্ত্রণে ১৪৪৭ খ্রিষ্টাব্দে কুন-দ্গা'-ব্জাং-পো মুস্তাং যাত্রা করেন। এই তিনবার যাত্রায় তিনি স্তেং-ছেন-'দুল-গ্র্বা-স্দোম-গ্সুম-গ্লিং (), ব্রাগ-দ্কার-গ্যি-ছোস-স্দে-থেগ-ছেন-দার-র্গ্যাস-গ্লিং () এবং ব্যাম্স-পা-ল্হা-খাং () নামক তিনটি মঠ স্থাপন করেন। এছাড়াও তিনি আ-মা-দ্পালকে দীক্ষাদান করেন।


title: কুন-দ্গা'-ব্জাং-পো

text: পরবর্তী ছয়জন ঙ্গোর-এ-বাম-ছোস-ল্দান বৌদ্ধবিহারের প্রধান বা ঙ্গোর-ছেন ছাড়াও তাঁর উল্লেখযোগ্য শিষ্য ছিলেন স্মার-খাম্স-পা-গ্রাগ্স-পা-ব্জাং-পো () পান-ছেন-'বুম-ফ্রাগ-গ্সুম-পা (), কুন-দ্গা'-দ্পাল-'ব্যোর নামক দ্বিতীয় দ্রুকছেন প্রভৃতি।


title: য়ে-শেস-র্গ্যাল-ম্ত্শান

text: য়ে-শেস-র্গ্যাল-ম্ত্শান () (মৃত্যু-১৪০৬ খ্রিষ্টাব্দ) চতুর্দশ শতাব্দীর একজন সা-স্ক্যা বৌদ্ধসম্প্রদায়ের বৌদ্ধ ভিক্ষু ছিলেন যিনি প্রজ্ঞাপারমিতা বিষয়ে পন্ডিত ছিলেন।


title: য়ে-শেস-র্গ্যাল-ম্ত্শান

text: য়ে-শেস-র্গ্যাল-ম্ত্শানের উল্লেখযোগ্য শিক্ষক ছিলেন দ্পাল-ল্দান-ত্শুল-খ্রিম্স (), ব্যাং-ছুব-র্ত্সে-মো () এবং গ্রাগ্স-পা-র্গ্যাল-ম্ত্শান () নামক ঝ্বা-লু বৌদ্ধবিহারের প্রধান। য়ে-শেস-র্গ্যাল-ম্ত্শানের উল্লেখযোগ্য শিষ্য ছিলেন প্রথম ঙ্গোর-ছেন কুন-দ্গা'-ব্জাং-পো।


title: ধাড়ি ইঁদুর

text: ধাড়ি ইঁদুর (বৈজ্ঞানিক নাম:Bandicota bengalensis) () হচ্ছে Muridae পরিবারের এক প্রজাতির ইঁদুর। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ৩ অনুযায়ী এ প্রজাতিটি সংরক্ষিত।


title: গ্রাগ্স-পা-র্গ্যাল-ম্ত্শান (ঝালু খেনছেন)

text: গ্রাগ্স-পা-র্গ্যাল-ম্ত্শান () (১৩৬৫-১৪৪৮) ঝ্বা-লু বৌদ্ধবিহারের ত্রয়োদশ ও পঞ্চদশ প্রধান ছিলেন।


text: গ্রাগ্স-পা-র্গ্যাল-ম্ত্শান ঝ্বা-লু বৌদ্ধবিহারের দ্বাদশ প্রধান রিন-ছেন-র্নাম-র্গ্যালের () ছাত্র ছিলেন এবং তাঁর নিকট হতে শিক্ষার্থী ও ভিক্ষুর শপথ গ্রহণ করেন। ১৩৮৯ খ্রিষ্টাব্দে তিনি ঝ্বা-লু বৌদ্ধবিহারের প্রধান পদে নির্বাচিত হন। দুই বছর পরে তিনি গোং-মা-গ্রাগ্স-পা-র্গ্যাল-ম্ত্শান নামক ফাগ-মো-গ্রু-পা রাজবংশের রাজার ধর্মীয় উপদেষ্টা নিযুক্ত হন। ১৪০৪ খ্রিষ্টাব্দে তিনি ম্খাস-গ্রুব-সাংস-র্গ্যাস-দ্পাল-রিন () নামক তাঁর শিষ্যকে ঝ্বা-লু বৌদ্ধবিহারের প্রধান হিসেবে নির্বাচিত করেন যিনি পরবর্তী আট বছর ঐ পদে থেকে অবসর নেন। ফলে ১৪১৩ খ্রিষ্টাব্দে গ্রাগ্স-পা-র্গ্যাল-ম্ত্শান পুনরায় ঐ বিহারের প্রধান পদে অধিষ্ঠিত হন ও ঐ পদে প্রায় সাতাশ বছর থাকেন। এরপর তিনি 'খ্রুল-ঝিগ-ত্শুল-খ্রিম্স-র্গ্যাল-ম্ত্শান () নামক এক পন্ডিতকে পরবর্তী প্রধানের পদে নির্বাচিত করে রি-ফুগ নামক স্থানে জীবনের শেষ আট বছর অতিবাহিত করেন।


title: মানসা মূসা

text: মানসা মূসা (আনুমানিক ১২৮০ থেকে আনুমানিক ১৩৩৭ পর্যন্ত) অথবা মালির প্রথম মূসা ছিলেন ১৪শতকের মালি সম্রাজ্যের একজন মানসা। মানসা শব্দের অর্থ সুলতান, বিজেতা, বা "সম্র্রাট", মানসা ছিলেন মালি সম্রাজ্যের প্রতিষ্ঠাতা সান্দিয়াতা কেইতা'র ভাগ্নে। ১৩০৭ সালে তিনি সিংহাসনে আরোহণ করেন। তিনি প্রথম আফ্রিকান শাসক যিনি ইউরোপ এবং মধ্যপ্রাচ্যে ব্যাপকভাবে পরিচিত ছিলেন।


title: মানসা মূসা

text: মূসা অধিক পরিচিত ছিলেন তার কথিত হজ্জপালনের জন্য ( ১৩২৪ থেকে ১৩২৫ )। প্রচলিত আছে, তার হজ্জবহরের কাফেলায় রসদপূর্ণ থলে বহনকারী ৬০,০০০ লোক ছিল, সাথে ছিল ৫০০ গোলাম যারা প্রত্যেকে একটি করে সোনার দন্ড বহন করছিল এবং ৮০ থেকে ১০০টি উট ছিল, যেগুলো প্রত্যেকটি প্রায় ১৪০ কেজি সোনার গুঁড়ো বহন করছিলো। তার এই যাত্রাপথে তিনি প্রায় কয়েকশত কোটি টাকা মূল্যের সোনা বিতরণ করেছিলেন। কায়রোতে তিনি এত বেশি স্বর্ণ বিতরণ করেছিলেন যে, বেশ কয়েক বছর ধরে সেখানে স্বর্ণের দাম তুলনামুলকভাবে অনেক কম ছিল।


title: মানসা মূসা

text: মানসা মূসা ইসলাম প্রচারেও সহযোগিতা করেছিলেন। তিনি একজন অনুগত মুসলিম ছিলেন এবং কুর'আনের শিক্ষার উপর ভিত্তি করে অনেকগুলো বিদ্যালয় নির্মাণ করেন। তিনি উত্তর আফ্রিকার ইসলামিক বিশ্ববিদ্যালয়গুলোতে শিক্ষার্থী প্রেরণ করতেন।


title: মানসা মূসা

text: মানসা মূসা তার রাজত্বকালে রাজ্যব্যবস্থা ও রাজকার্যাবলি নতুনভাবে সাজাতে সাহায্য করেছিলেন। তার রাজত্বকালে রাজনৈতিক পরিস্থিতি অনেক স্থিতিশীল ছিলো।


title: মানসা মূসা

text: মানসা মূসার হজ্জপালনের পর, ইউরোপীয় মানচিত্র-অঙ্কনকারীরা তাঁদের মানচিত্রগুলোতে মানসা মূসার ছবি আঁকা শুরু করে। মালি সাম্রাজ্যের পতনের পর মানসা মূসার খ্যাতিও কমে যেতে থাকে। এরপর থেকে তাঁকে আর কখনোই মানচিত্রগুলোতে সম্মানিত রাজা হিসেবে আঁকা হয় নি, বরঞ্চ আরও অসভ্যভাবে দেখানো হয়েছে। তাঁকে ইউরোপীয় রাজপরিবারের ব্যাঙ্গাত্মক নমুনারুপে আঁকা হত, যা ছিল একজন রাজমুকুট পরিহিত জংলী ব্যক্তি।


title: মানসা মূসা

text: আফ্রিকান লিজেন্ড পৃষ্ঠা


title: সাংস-র্গ্যাস-দ্পাল (সাক্য)

text: সাংস-র্গ্যাস-দ্পাল () বা বুদ্ধশ্রী (১৩৩৯-১৪৩২) একজন সা-স্ক্যা বৌদ্ধসম্প্রদায়ের বৌদ্ধ ভিক্ষু ছিলেন।


title: সাংস-র্গ্যাস-দ্পাল (সাক্য)

text: সাংস-র্গ্যাস-দ্পাল ১৩৩৯ খ্রিস্টাব্দে তিব্বতের স্গো-ফু () বৌদ্ধবিহারে জন্মগ্রহণ করেন। তাঁর পিতা দ্পাল-'ব্যোর-লেগ্স-পা () এই বৌদ্ধবিহারের প্রধান ছিলেন। একজন বৌদ্ধ ভিক্ষুর সঙ্গে যৌন সম্পর্ক তৈরী হওয়ায় সাংস-র্গ্যাস-দ্পালের মাতা স্গ্রোল-মা-'বুম () জন্মের পূর্বেই গর্ভনাশক ঔষধ খেয়ে তাঁর সন্তানকে গর্ভাবস্থাতেই মেরে ফেলতে চেয়েছিলেন। শৈশবে সাংস-র্গ্যাস-দ্পাল শাক্য-ব্জাং-পো () নামক এক বৌদ্ধ ভিক্ষুর নিকট শ্রমণের শপথ গ্রহণ করেন। এই সময় তিনি র্গ্যাল-ম্ত্শান-দ্পাল () নামক তাঁর মাতুলের নিকট হতে হেবজ্র তন্ত্রের ওপর দ্বিকল্পতন্ত্র সম্বন্ধে শিক্ষালাভ করেন।


title: সাংস-র্গ্যাস-দ্পাল (সাক্য)

text: ১৩৬১ খ্রিস্টাব্দে তিনি সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান () নামক বৌদ্ধ পণ্ডিতের নিকট প্রব্রজ্যা ও উপসম্পদা গ্রহণ করেন। পরবর্তী বছরগুলিতে তিনি ম্খান-ছেন-শেস-রাব-র্গ্যা-ম্ত্শো () নামক ভিক্ষুর নিকট অভিসময়ালঙ্কার ও অভিধর্মসমুচ্চয় এবং ম্খান-ছেন-ম্গোন-র্গ্যাল () ও র্তোগ-গে-পা-দ্পাল-ল্দান-ব্জাং-পো () নামক দুই ভিক্ষুর নিকট ধর্মকীর্তি রচিত প্রমাণবার্ত্তিক সম্বন্ধে শিক্ষালাভ করেন। এছাড়া ছোস-র্জে-কুম-ম্খ্যেন-ছেন-পো (), লো-ছেন-ব্যাং-ছুব-র্ত্সে-মো (), দ্পাল-ল্দান-ত্শুল-খ্রিম্স (), ফ্যোগ্স-লাস-র্নাম-র্গ্যাল (), ছোস-র্জে-দ্কোন-মছোগ-র্গ্যাল-ম্ত্শান (), মা-গ্চিগ-ছোস-স্গ্রোন (), ব্লা-মা-দাম-পা-ব্সোদ-নাম্স-র্গ্যাল-ম্ত্শান () র্গ্যাল-স্রাস-থোগ্স-মেদ-দ্পাল-ব্জাং-পো () ইত্যাদি পণ্ডিতেরা তাঁর উল্লেখযোগ্য শিক্ষক ছিলেন। তাঁর উল্লেখযোগ্য শিষ্য ছিলেন প্রথম ঙ্গোর-ছেন কুন-দ্গা'-ব্জাং-পো।


title: জর্জ সোরেল

text: জর্জ ইউজিন সোরেল () (২ নভেম্বর, ১৮৪৭ - ২৯ আগস্ট, ১৯২২) ছিলেন ফরাসি দার্শনিক এবং বিপ্লবী সিন্ডিক্যালিজমের তাত্ত্বিক। জনগণের জীবনে তাঁর পুরাণের শক্তির ধারনা মার্কসবাদী ও ফ্যাসিবাদীদের অনুপ্রাণিত করে। সহিংসতার পক্ষে কথা বলার প্রেক্ষিতে এবং জনগণের জীবনে পুরাণের শক্তির ধারণা বিষয়ে তাঁর অবদানের জন্য তাঁকে অধিকাংশ সময় স্মরণ করা হয়। 'রিফ্লেকশনস অন ভায়োলেন্স' পুস্তকের জন্য তিনি খ্যাতি লাভ করেন। তাঁর ওপর কার্ল মার্কস ও অঁরি বর্গসাঁ'র প্রভাব ছিল। মুসোলিনি তাঁর লেখায় প্রভাবিত হয়েছিলেন। তিনি বলশেভিক বিপ্লবের সমর্থক ছিলেন। তিনি তাঁর বইয়ে 'সাধারণ ধর্মঘট'কে সমাজতন্ত্র আসছে এই মিথের আকারে দেখেছেন।


title: ২০০৮ গ্রীষ্মকালীন অলিম্পিকে দৌড়বাজী – পুরুষদের হাই জাম্প

text: ২০০৮ অলিম্পিক গেমসে পুরুষদের হাই জাম্প প্রতিযোগিতা আগস্টের ১৭ থেকে ১৯ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।


text: যোগ্যতানির্ণায়ক মাপকাঠি ছিল (A মান) এবং (B মান)।


text: আশ্চর্যজনকভাবে, তদানীন্তন বিশ্ব চ্যাম্পিয়ন ডোনাল্ড থমাস, যিনি ওসাকায় ২০০৭ সালের IAAF আয়োজিত বিশ্ব দৌড়বাজী প্রতিযোগিতায় লাফিয়েছিলেন, অলিম্পিকে ২১তম স্থানে শেষ করেন। ফলে ফাইনাল রাউন্ডেও উঠতে পারেননি।


text: এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।


text: এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।


text: ন্যূনতম যোগ্যতার মাপকাঠি: ন্যূনতম ২.৩২ মিটার (Q) বা সেরা ১২জন (q) ফাইনালে যাবে।


text: ১৯শে আগস্টে ফাইনাল অনুষ্ঠিত হয়।


title: জর্জ বৌল্যাঙ্গার

text: জর্জ আর্নেস্ত জ্যঁ-মেরী বৌল্যাঙ্গার () (২৯ এপ্রিল, ১৮৩৭ - ৩০ সেপ্টেম্বর, ১৮৯১) ছিলেন ফরাসি জেনারেল ও রাজনীতিবিদ। তিনি ১৮৮৬ সালে যুদ্ধমন্ত্রী ছিলেন। প্রতিশোধপরায়ণতার প্রতীকী ধারনার ব্যাপারে গণসচেতনতা গড়ে তুলেছিলেন তিনি। সরকার তার খ্যাতিকে ভয় পেয়ে গিয়েছিল। তিনিই পরবর্তীকালে রাজনৈতিক দল বৌল্যাঙ্গার পার্টি গঠন করেন, জাতীয় সংসদে নির্বাচনে প্রচুর ভোটে বিজয় লাভ করেন। পরে ক্যু সংঘটিত হলে সম্ভাব্য গ্রেফতার এড়াতে স্বদেশ ছেড়েছিলেন।


title: ঝুঁটিত্তয়ালা মাছরাঙা

text: ঝুঁটিত্তয়ালা মাছরাঙা ("Megaceryle lugubris") হল হিমালয়ের বাসিন্দা এবং উত্তর ভারত, বাংলাদেশ এই দেশগুলোর পাদদেশে এবং উত্তর ইন্দোচীন এবং দক্ষিণ-পূর্ব এশিয়া এবং জাপান প্রভৃতি জায়গায় এদের দেখতে পাওয়া যায়। এদের আকার বড় ধরনের হয় (৪১ সেমি) এবং এদের গায়ের রঙ হয় সাদা-কালো রঙের। এদের ল্যাজে সাদা-কালো ডোরাকাটা দাগ থাকে। এদের ভুরু থাকে না এবং এদের বুক সাদা রঙের হয়। কিছু কিছু সময় তা লালচে-বাদামি রঙেরও হয়ে থাকে। এই পাখিগুলোকে প্রধানত পাহাড়ী নদীতে এবং কিছু কিছু সময়ে বড় বড় নদীর তীরেও দেখতে পাওয়া যায়।


title: ২০০৮ গ্রীষ্মকালীন অলিম্পিকে দৌড়বাজী – মহিলাদের হাই জাম্প

text: ২০০৮ অলিম্পিক গেমসে মহিলাদের হাই জাম্প প্রতিযোগিতা আগস্টের ২১ থেকে ২৩ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।


text: ন্যূনতম যোগ্যতার মাপকাঠি: ন্যূনতম ১.৯৬ মিটার (Q) বা সেরা ১২জন (q) ফাইনালে যাবে।


title: মালাবার দাগযুক্ত ধনেশ

text: মালাবার দাগযুক্ত ধনেশ ("Anthracoceros coronatus") হল একধরনের ধনেশ প্রজাতির পাখি। পৃথিবীতে এই প্রজাতির সংখ্যা কম এবং ক্রমহ্রাসমান৤ তাই একে প্রায় অস্তিত্ববিপন্ন পাখি হিসেবে গণ্য করা হয়৤


title: মালাবার দাগযুক্ত ধনেশ

text: মালাবার দাগযুক্ত ধনেশ প্রধানত ক্রান্তীয় এবং উপক্রান্তীয় এশিয়ার এবং ভারতের বিভিন্ন জায়গায় বসবাস করে। এছাড়াও পূর্ব বোর্ণিওতেও এদের বসবাস লক্ষ্য করা যায়। এদের প্রধান বাসস্থান হল আর্দ্র্র বনভূমি এবং ঘন জঙ্গল, তবে কখনো কখনো এরা লোকালয়েও চলে আসে বসবাস করবার জন্য।


title: মালাবার দাগযুক্ত ধনেশ

text: এরা আকারে বেশ বড় হয়, লম্বায় ৬৫ সেমি হয়। এদের পাখনা প্রধানত কালোই হয় এবং এদের পেট হয় সাদা রঙের। এদের গলাতে সাদা রঙের ছোপ ছোপ থাকে এবং ল্যাজের গোড়াতে এবং পাখনার বাইরের অংশের রঙও সাদা হয়। এদের হলুদ রঙের ঠোট হয় এবং এদের ঠোঁটের ওপরে কালো রঙের বিরাট বড় একটা শিরস্ত্রাণ থাকে। মহিলাদের সাদা রঙের চক্ষ ত্বক আছে যা পুরুষদের ক্ষেত্রে নেই। তরুণদের শিরস্ত্রাণ থাকে না। অনেকে কাও ধনেশের সাথে এদেরকে মিশিয়ে ফেলে।


title: মালাবার দাগযুক্ত ধনেশ

text: এই প্রজাতিটি সবকিছুই খেতে পারে অর্থাৎ সর্বগ্রাসী। প্রধানত ফল-মূল, ছোটো প্রাণী, পোকামাকড়, সরীসৃপ ইত্যাদি খেয়েই এরা বেঁচে থাকে। শিকারকে মেরে ফেলা হয় এবং সম্পুর্ণ গিলে নেওয়া হয়। ডুমুর তাদের খাদ্য তালিকার একটা প্রধান অঙ্গ বিষেশত মে থেকে ফেব্রুয়ারী মাস পর্যন্ত তারা এই ডুমুর খাদ্য হিসেবে গ্রহণ করে। অপ্রজনন কাল এবং প্রজনন কাল (মার্চ থেকে এপ্রিল) এই সময়ের মধ্যে তাদের খাদ্যের মধ্যে ডুমুরই ৭৫ শতাংশ জায়গা ধারণ করে থাকে। এরা "Strychnos nux-vomica" নামে একটি গাছের ফল খায় বলে জানা গেছে যে গাছের ফল অন্যান্যদের কাছে বিষাক্ত বলে মনে হয়।


title: মালাবার দাগযুক্ত ধনেশ

text: ডিম ফোটানোর সময়ে মহিলারা ২ টো থেকে ৩ টে ডিম পারে গাছের গর্তে। এরা নিজ বাসার মধ্যে ঢুকে গিয়ে বাসাকে বন্ধ করে দেয় কাদা, মল-মূত্র, ফলের খোলস ইত্যাদির মাধ্যমে যাতে বাইরের কেউ তাদের বাসায় ঢুকতে না পারে। এদের বন্ধ বাসার সামনে এক জায়গায় একটা ছোট ছিদ্র থাকে যেখান থেকে স্ত্রী ধনেশ মল-মুত্র ত্যাগ করে এবং পুরুষদের থেকে খাদ্য নেয়। পুরুষেরাই সমস্ত খাবার নিয়ে আসে মহিলা এবং তরূণ ধনেশদের জন্য। খাবারের মধ্যে থাকে বিভিন্ন ধরনের ফল, ডুমুর, ছোটো ছোটো পোকামাকড়, ছোটো সরীসৃপ ইত্যাদি। বাসার ভিতরে মহিলারা ডিম পাড়ে এবং ডিমে তা দেয় তাকে ফোটানোর জন্য। এই সময় তারা পাখনাগুলোকে শরীর থেকে ঝেরে ফেলে এবং পুনরায় যখন এদের পাখনার বাড়ন্ত দেখতে মেলে তখন তাদের বাচ্চারাও বড় হয়ে যায় এবং তারপরে মা ধনেশ সেই বাসা ভেঙ্গে ফেলে এবং বাচ্চারা প্রথম উড়তে শেখে।


title: মালাবার দাগযুক্ত ধনেশ

text: এদেরকে মাঝে মাঝেই শহরাঞ্চলে দেখতে পাওয়া যায়। কাইগা পারমাণবিক কেন্দ্রের চারপাশের বনে সমৃদ্ধ জীববৈচিত্র্য বিরল ধরনের পাখির প্রজাতির জন্য একটি উপযুক্ত স্থান হয়ে উঠেছে। একটা গবেষণায় দেখা গেছে যে ২৩ বছরে এদের সংখ্যার কোনো পরিবর্তন হয়নি। মধ্য ভারতে এটা মানা হয় যে এই ধনেশদের মাথার খুলি ঝুলিয়ে রাখলে সম্পদের ভান্ডার বৃদ্ধি পায়।


title: টিকেলের বাদামি ধনেশ

text: টিকেলের বাদামি ধনেশ ("Anorrhinus tickelli"), যারা মরিচা-গালওয়ালা ধনেশ নামেও পরিচিত হল ধনেশ প্রজাতির একটি উপজাতি। এদেরকে প্রধানত উত্তর-পূর্ব ভারতে দেখতে পাওয়া যায়। এছাড়াও মায়ানমার, এবং থাইল্যান্ডের পশ্চিম দিকে দেখতে পাওয়া যায়। অস্টেনের বাদামি ধনেশ এই উপজাতির মতনই কিন্তু কিছু কিছু ক্ষেত্রে এদের থেকে আলাদা।


title: টিকেলের বাদামি ধনেশ

text: এরা লম্বায় ৬০-৬৫ সেমি। এরা মাঝারি আকারের ধনেশ এবং এদের মাথার দিকের রঙ হয় ঘন বাদামি রঙের এবং নীচের দিকের রঙ হয় লালচে রঙের। পুরুষদের খড়খড়ে গাল এবং গলা হয়। পুরুষ এবং মহিলা উভয় তরুণরাই প্রাপ্তবয়স্ক পুরুষদের বৈশিষ্ট্য বহন করে।


title: টিকেলের বাদামি ধনেশ

text: এদের প্রধান বাসস্থান হল চিরসবুজ এবং ঘন জঙ্গল অঞ্চল যা প্রধানত সমতলভূমি থেকে ১৫০০ মিটার উঁচুতে।


title: টিকেলের বাদামি ধনেশ

text: এরা প্রধানত গ্রুপে প্রজনন করা পছন্দ করে।


title: টিকেলের বাদামি ধনেশ

text: স্যামুয়েল টিকেলের নাম অনুযায়ী এই উপজাতির নাম রাখা হয়েছে টিকেলের বাদামি ধনেশ।


title: বাংলাদেশ লিবারেশন ফোর্সেস

text: বাংলাদেশ লিবারেশন ফোর্সেস (ইংরেজী: Bangladesh Liberation Forces) ১৯৭১ খ্রিস্টাব্দে বাংলাদেশের স্বাধীনতা যুদ্ধে অংশ গ্রহণকারী মুক্তিবাহিনীর একটি বিশেষ অংশ যা সাধারণত: মুজিব বাহিনী নামে অভিহিত হতো। ১৯৭১ খ্রিস্টাব্দের মে মাসের শেষের দিকে শেখ ফজলুল হক মনি, আবদুর রাজ্জাক, তোফায়েল আহমদ ও সিরাজুল আলম খান - এই চার যুবনেতার উদ্যোগে এই বিশেষ বাহিনী প্রতিষ্ঠা করা হয়। এই বাহিনী অস্থায়ী মুজিব নগর সরকারের নিয়ন্ত্রণ বহির্ভুত ছিল। একই সঙ্গে এই বাহিনী স্বাধীনতা যুদ্ধে ভারতীয় মিত্রবাহিনীর সেনাপতি জেনারেল অরোরার নিয়ন্ত্রণের বাইরে ছিল। এই বাহিনীর প্রশিক্ষণ ও পরিচালনার দায়িত্বে ছিলেন জেনারেল সুজন সিং উবান, যিনি ভারতীয় স্পেশাল ফ্রন্টিয়ার ফোর্সের কমাণ্ডার (ইন্সপেক্টর জেনারেল) ছিলেন। ভারতের ভূখণ্ডে একটি গোপন স্থানে এই বাহিনীল সদস্যদের প্রশিক্ষণ দেয়া হতো যার তত্ত্ববধায়ক ছিলেন ব্রিগেডিয়ার টি. এস ওবেরয়। কর্ণেল বি ডি কুশাল এই বাহিনীর প্রশাসনিক বিষয়াদি দেখাশোনা করতেন। মেজর জেনারেল এস. এস. উবান ১৯৯৫ প্রকাশিত ফ্যান্টমস্ অব চিটাগাং গ্রন্থে লিখেছেন যে, এই মুজিববাহিনী মুক্তিযুদ্ধ কালে পার্বত্য চট্টগ্রাম এলাকায় স্পেশাল ফ্রন্টিয়ার ফোর্সের সহযোগী হিসাবে দায়িত্ব পালন করেছে। মুক্তিযুদ্ধের শেষে স্বাধীন বাংলাদেশে রক্ষীবাহিনী গঠিত হয়। এ সময় বাংলাদেশ লিবারেশন ফোর্সেস-এর সদস্যদের নবগঠিত রক্ষীবাহিনীতে আত্মীকরণ করা হয়।


title: ওয়ার্ডের কুচকুচি

text: ওয়ার্ডের কুচকুচি ("Harpactes wardi") হল একপ্রকারের পাখি প্রজাতি যারা কুচকুচি পরিবারের অন্তর্ভুক্ত। এরা প্রধানত ভারতের উত্তর-পূর্ব দিকে বসবাস করে এবং ক্রমশ দক্ষিণ-পূর্ব এশিয়ার দিকে বিস্তার করে। এদেরকে প্রধানত ভারত, ভুটান, তিব্বত, মায়ানমার এবং ভিয়েতনাম প্রভৃতি দেশে দেখতে পাওয়া যায়। এরা প্রধানত নাতিশীতোষ্ণ বনাঞ্চল, প্রায় ক্রান্তীয় বা ক্রান্তীয় আর্দ্র নিম্নভূমি বনাঞ্চল ইত্যাদি জায়গায় বসবাস করে। এদের বাসস্থানের ক্ষতির জন্য এরা বিপন্নতার সম্মুখীন হয়।


title: ওয়ার্ডের কুচকুচি

text: এদের সাধারণ ও বৈজ্ঞানিক নাম দিয়েছিলেন ইংরেজ উদ্ভিদবিজ্ঞানী ও অনুসন্ধানকারী ফ্রান্সিস কিংডন ওয়ার্ড।


title: পুরীর পঞ্চতীর্থ

text: পঞ্চতীর্থ বলতে ভারতের পুরী শহরে অবস্থিত পাঁচটি জলাধারকে বোঝায়। হিন্দুরা বিশ্বাস করেন, পুরীতে তীর্থযাত্রা সম্পূর্ণ করতে হলে এই পাঁচটি জলাধারে স্নান করতে হয়। এই পাঁচটি জলাধার হল:


title: পুরীর পঞ্চতীর্থ

text: অন্য একটি মতে পুরীর পঞ্চতীর্থ হল:


title: জাতীয় রক্ষীবাহিনী

text: জাতীয় রক্ষীবাহিনী একটি নিয়মিত আধা-সামরিক বাহিনী যা নবপ্রতিষ্ঠ বাংলাদেশে ১৯৭২ খ্রিস্টাব্দে গঠন করা হয়। শুরুতে মুজিব বাহিনী ও কাদেরিয়া বাহিনীর সদস্যদের নিয়ে এই বাহিনীর পত্তন করা হয়। ঢাকার শেরেবাংলা নগরে এই বাহিনীর সদরদপ্তর স্থাপন করা হয়। ক্যাপ্টেন এ. এন. এম. নূরুজ্জামানকে রক্ষীবাহিনীর প্রধান করা হয়। আনুষ্ঠানিক নাম জাতীয় রক্ষীবাহিনী হলেও সাধারণত এই বাহিনীকে ‘রক্ষীবাহিনী’ বা সংক্ষেপে জেআরবি (JRB) বলে অভিহিত হতো। ১৯৭৫ খ্রিস্টাব্দে এই বাহিনী অবলুপ্ত করা হয়। অবলুপ্ত হওয়ার পর রক্ষীবাহিনীর অনেক সদস্য নিয়মিত সামরিক বাহিনীতে আত্মীকৃত হন।


title: জাতীয় রক্ষীবাহিনী

text: ১৯৭১ সালের ১৬ ডিসেম্বর পাকিস্তানি বাহিনীর আনুষ্ঠানিক আত্মসমর্পণের মধ্য দিয়ে বাঙালিদের স্বাধীনতা সংগ্রাম চরম লক্ষ্যে পৌঁছায় এবং একটি স্বাধীন রাষ্ট্র হিসেবে বাংলাদেশের অভ্যুদয় হয়। কয়েক দিন পর ১৯৭১ সালের ১৮ ডিসেম্বর তারিখে ঢাকায় অনুষ্ঠিত মন্ত্রিসভার প্রথম বৈঠকে মুক্তিযুদ্ধে অংশগ্রহণকারী বিভিন্ন বাহিনী ও ভূতপূর্ব ইস্ট পাকিস্তান রাইফেলস-এর সদস্যদের নিয়ে একটি জাতীয় মিলিশিয়া গঠন করার সিদ্ধান্ত গৃহীত হয়। এই লক্ষ্যে একটি জাতীয় মিলিশিয়া বোর্ডও গঠন করা হয়। মাওলানা আব্দুল হামিদ খান ভাসানী সহ রাজনৈতিক নেতারা এই বোর্ডের সদস্য ছিলেন। অস্থায়ী সরকারের রাষ্ট্রপতি বঙ্গবন্ধু শেখ মুজিবুর রহমান ১৯৭২ সালের ১০ জানুয়ারি দেশে প্রত্যাবর্তনের পর ২৪ জানুয়ারি তারিখে এই ব্যাপারে বাংলাদেশ সরকার একটি আদেশ জারি করে। মুক্তিযোদ্ধা ও সেক্টর কমান্ডার এ. এন. এম. নূরুজ্জামানকে জাতীয় মিলিশিয়ার পরিচালক নির্বাচন করা হয়। এই মিলিশিয়ার গোড়াপত্তনকালে পিলখানা গোলযোগ এর কারণে ইস্ট পাকিস্তান রাইফেলসের সদস্যদের বাদ দিয়ে বিশেষ বাহিনী গঠন করার সিদ্ধান্ত গ্রহণ করা হয়। এই অবস্থায় ১৯৭২ সালের ৮ মার্চ তারিখে জাতীয় রক্ষীবাহিনী গঠনের সরকারি আদেশ জারি করা হয়। এ. এন. এম. নূরুজ্জামানকে এই বাহিনীর পরিচালক নিয়োগ করা হয়।৤এছাড়া সহকারী পরিচালক হিসেবে আনোয়ারুল আলম এবং সরোয়ার হোসেন মোল্লাকে নিযুক্ত করা হয়।


title: জাতীয় রক্ষীবাহিনী

text: রক্ষীয়বাহিনীর অধিনায়কদের “লিডার” পদবীতে আখ্যায়িত করা হতো।


title: জাতীয় রক্ষীবাহিনী

text: গোড়ার দিকে রক্ষীবাহিনী বেশ কিছু কার্যকর পদক্ষেপ নিয়ে অনেক অস্ত্রশস্ত্র, চোরাচালানের মালামাল উদ্ধার করে এবং মজুতদার ও কালোবাজারীদের কার্যকলাপ কিছুটা প্রতিহত করতে সক্ষম হয়। কিন্তু খুব শীঘ্রই বাহিনীর ভাবমূর্তি নষ্ট হতে থাকে, কারণ দেখা যায় এটি রাজনৈতিক উদ্দেশ্য সাধনের জন্য ব্যবহার করা হচ্ছে। ঝটিকা বাহিনীর মতো রক্ষীবাহিনী প্রায়ই একেকটি গ্রামের উপর ঝাঁপিয়ে পড়ত এবং অস্ত্র ও দুষ্কৃতিকারীদের খুঁজত। তাদের যথেচ্ছাচার নিয়ন্ত্রণ বা তাদের কার্যকলাপের জবাবদিহিতার আইনগত কোন ব্যবস্থা ছিল না। অপরাধ স্বীকার করানোর জন্য গ্রেফতারকৃত লোকদের প্রতি অত্যাচারের অভিযোগও তাদের বিরুদ্ধে উত্থাপিত হয়। তাদের বিরুদ্ধে লুটপাট এবং ভয়ভীতি দেখিয়ে টাকা আদায়ের অভিযোগও ছিল। তাদের কার্যকলাপের সমালোচনা যখন তুঙ্গে ওঠে এবং পত্রপত্রিকায় প্রকাশিত হতে থাকে, তখন ১৯৭৩ সালের ১৮ অক্টোবর সরকার জাতীয় রক্ষীবাহিনী (সংশোধনী) অধ্যাদেশ-১৯৭৩ জারি করে রক্ষীবাহিনীর সকল কার্যকলাপ আইনসঙ্গত বলে ঘোষণা করে। রক্ষীবাহিনীর কোন সদস্য সরল বিশ্বাসে কোন কাজ করলে অথবা সৎ উদ্দেশ্যে উক্ত কাজ করে থাকলে অনুরূপ কাজের জন্য তার বিরুদ্ধে বিচারের জন্য কোন আইনি ব্যবস্থা নেয়া যাবে না বলেও ঘোষণা দেওয়া হয়। বাহিনীটির কাঠামোগত দুর্বলতার জন্য এবং জনগণের দৃষ্টিতে এর ভাবমূর্তি দ্রুত হ্রাস পেতে থাকলে অনেক রক্ষী বাহিনী ছেড়ে পালিয়ে যায়। বাহিনীতে শৃঙ্খলা ফিরিয়ে আনার জন্য সরকার মূল আদেশে আরেকটি সংশোধনী (জাতীয় রক্ষীবাহিনী (সংশোধনী) অধ্যাদেশ ১৯৭৫) জারি করে। এর মাধ্যমে বহুসংখ্যক গুরু ও লঘু অপরাধের উল্লেখ করা হয়, যার জন্য অফিসার ও রক্ষীদের বিশেষ আদালত ও সংক্ষিপ্ত আদালতে বিচার করা যাবে।


title: জাতীয় রক্ষীবাহিনী

text: এটা সত্য যে রক্ষীবাহিনী গঠনের উদ্যেস্য মহৎ ও প্রয়োজনিয় হলেও বেশীর ভাগ সাধারন মানুষ এটাকে নেতিবাচক হিসেবেই দেখে এসেছে। যারা রাস্তায় মানুষ পেটায় তাদের কে তো ভাল ভাবার কারন নাই।


title: জাতীয় রক্ষীবাহিনী

text: আসলে তারা যথেষ্ট সামর্থবান ছিল, তাদের সিলেকশন খুবই পারদর্শিতার সাথে করা হয়েছিল। যাদের ভাবমূর্তি সেনাবাহিনীতে যুক্ত হওয়ার পরও অটুট ছিল।


title: জাতীয় রক্ষীবাহিনী

text: ১৯৭৫ সালে একটি সামরিক অভ্যুত্থানে বাংলাদেশের তদানীন্তন রাষ্ট্রপতি শেখ মুজিব নিহত হন। এতে বাংলাদেশের সামগ্রিক রাজনৈতিক পটভূমিতে মৌলিক পরিবর্তন ঘটে। এই অভ্যুত্থানের পরবর্তী কয়েক মাস ছিল অস্থিতিশীল এবং নাটকীয় পরিবর্তনে ভরপুর। এ রকম একটি জায়মান অবস্থায় নতুন সরকার জাতীয় রক্ষীবাহিনীকে অবলুপ্ত করার সিদ্ধান্ত গ্রহণ করে। রক্ষীবাহিনীর সদস্যদের নিয়মিত সামরিক বাহিনীতে আত্মীকরণ করা হয়। এই অবলুপ্তির লক্ষ্যে ১৯৭৫ সালের ৯ অক্টোবর তারিখে সরকারি আদেশ প্রকাশ করা হয়। এই আদেশে বলা ছিল যে ১৯৭৫ সালের ৩ সেপ্টেম্বর থেকে জাতীয় রক্ষীবাহিনী অবলুপ্ত হয়েছে বলে গণ্য হবে৤ ।রক্ষীবাহিনী থেকে সেনাবাহিনীতে অন্তর্ভুক্ত শতাধিক অফিসার কর্নেল, জেনারেল পর্যন্ত চাকরি করে মেয়াদ শেষকরে অবসরে যায়। দুজন সেনা প্রধান পর্যন্ত হয়েছিলেন, এখনো অনেকেই সেনাবাহিনীতে উচ্চপদে ব্রিগেডিয়ার, জেনারেল পদমর্যাদা সম্পন্ন দেখা যায়।


title: জাতীয় রক্ষীবাহিনী

text: ১৯৭৫ সালের ৩ নভেম্বর দ্বিতীয় সামরিক অভ্যুত্থানে রক্ষীবাহিনীর কর্মকর্তারা জড়িত ছিলেন। এর নেতৃত্বে ছিলেন মেজর জেনারেল খালেদ মোশাররফ।


title: জগমোহন (স্থাপত্য)

text: জগমোহন হল হিন্দু মন্দির স্থাপত্যের সভাকক্ষ। স্থাপত্যের এই বৈশিষ্ট্যটি মূলত ওড়িশায় দেখা যায়।


title: জগমোহন (স্থাপত্য)

text: জগমোহন হল মন্দিরের প্রবেশদ্বার ও গর্ভগৃহের মাঝের অংশ। এটি মন্দিরের কেন্দ্রীয় অংশ। উত্তর ভারতের নাগর স্থাপত্যশৈলীর মন্দিরগুলিতে জগমোহন দেখা যায়। দক্ষিণ ভারতে সভাকক্ষকে বলে "মণ্ডপ"। মণ্ডপ আকারে অনেক বড়ো এবং স্তম্ভবিশিষ্ট হয়।


title: জগমোহন (স্থাপত্য)

text: গর্ভগৃহের মতো জগমোহনও পরিকল্পিতভাবে বর্গাকার বা গোলাকার বেদীর উপর নির্মিত হয়। যদিও দেবীমন্দিরের জগমোহন আয়তাকার বা ত্রিভূজাকারেরও হয়। এই ধরনের একটি মন্দির হল ওড়িশার পুরীর কাছে চৌরসির কাছে বারাহী দেউল।


title: জগমোহন (স্থাপত্য)

text: সাধারণত গর্ভগৃহে জানলা তৈরি করা হয় না। এই অংশটিতে আলোও কম ঢোকে। ভক্তের দৃষ্টি যাতে মন্দিরের দেবতায় নিবিষ্ট থাকে, সেই জন্য ইচ্ছাকৃতভাবেই এমন গর্ভগৃহ নির্মাণ করা হয়। অন্যদিকে জগমোহনে নানাদেবদেবীর মূর্তি, পৌরাণিক দৃশ্যাবলি ও অন্যান্য নকশা অঙ্কিত থাকে।


title: জগমোহন (স্থাপত্য)

text: কোণার্ক সূর্যমন্দিরের জগমোহনটি সবচেয়ে বিখ্যাত। এই মন্দিরের প্রধান মন্দির (শিখর) অংশটি ভেঙে পড়ায় জগমোহনটিকেই প্রধান অংশ মনে হয়।


মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান () (১৩৮৮-১৪৬৯) তিব্বতের ঙ্গোর-এ-বাম-ছোস-ল্দান বৌদ্ধবিহারের দ্বিতীয় প্রধান বা ঙ্গোর-ছেন ছিলেন।


মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান ১৩৮৮ খ্রিষ্টাব্দে তিব্বতের মুস উপত্যকায় জন্মগ্রহণ করেন। তাঁর পিতার নাম ছিল দ্কোন-ম্ছোগ-ব্জাং-পো () এবং মাতার নাম ছিল নাম-ম্খা'-স্ক্যোং ()। নয় বছর বয়সে তিনি দ্বাং-'ওদ-পা () নামক ভিক্ষুর নিকট দীক্ষালাভ করেন। পনেরো বছর বয়সে তিনি গ্লে-লুং-ম্খান-পো-কুন-স্মোন () এবং জুর-ছোস-পা-ব্যাং-ছুব-সেং-গে () নামক দুই পন্ডিতের নিকট বোধিসত্ত্বচর্যাবতার ও প্রজ্ঞাপারমিতা সম্বন্ধে শিক্ষালাভ করে। কুড়ি বছর বয়সে তিনি মুস-ছেন-নাম-ম্খা'-র্নাল-'ব্যোর () নামক বৌদ্ধ সাধকের নিকট হতে ছেদ সাধনা সম্বন্ধে শিক্ষালাভ করেন। আঠাশ বছর বয়সে তিনি মুগুলুং গুহায় ঝোন-নু-র্গ্যাল-ম্ছোগ () নামক ভিক্ষুর নিকত যুক্তিবিদ্যা সম্বন্ধে অধ্যয়ন করেন। এছাড়াও তাঁর উল্লেখযোগ্য শিক্ষক ছিলেন কুন-দ্গা'-ব্জাং-পো, রোং-স্তোন-শেস-ব্যা-কুন-রিগ, গ্যাগ-স্তোন-সাংস-র্গ্যাল-দ্পাল প্রমুখ।


মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান ১৪৩৭ খ্রিষ্টাব্দে গ্লিং-দ্গা'-ব্দে-বা-ছেন () বৌদ্ধবিহার এবং ১৪৫৯ খ্রিষ্টাব্দে মুস-সু-য়া-মা () বৌদ্ধবিহার প্রতিষ্ঠা করেন। তিনি কুন-দ্গা'-ব্জাং-পোকে ১৪৩০ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহার প্রতিষ্ঠায় সহায়তা করেন। ১৪৫৬ খ্রিষ্টাব্দে তিনি ঐ বিহারের দ্বিতীয় প্রধানের পদে অধিষ্ঠিত হন। এই সময়কালেই মার্গফল তত্ত্বকে স্লোব-ব্শাদ ) এবং ত্শোগ-ব্শাদ ) এই দুই ভাগে ভাগ করে ফেলা হয়। তিনি দ্পাল-ল্দান-ত্শুল-খ্রিম্স () নামক সা-স্ক্যা ধর্মসম্প্রদায়ের পন্ডিতের একটি জীবনী রচনা করেন। তাঁর উল্লেখযোগ্য শিষ্য ছিলেন ব্দাগ-ছেন-ব্লো-গ্রোস-র্গ্যাল-ম্ত্শান নামক একবিংশ সা-স্ক্যা-খ্রি-'দ্জিন, কুন-দ্গা'-দ্বাং-ফ্যুগ নামক চতুর্থ ঙ্গোর-ছেন, গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন, মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেন এবং গ্লো-বো-ম্খান-ছেন-ব্সোদ-নাম্স-ল্হুন-গ্রুব।


গ্লো-বো-ম্খান-ছেন-ব্সোদ-নাম্স-ল্হুন-গ্রুব () (১৪৫৬-১৫৩২) থুব-ব্স্তান-দার-র্গ্যাল-গ্লিং () বৌদ্ধবিহারের প্রধান ছিলেন।


গ্লো-বো-ম্খান-ছেন-ব্সোদ-নাম্স-ল্হুন-গ্রুব মুস্তাং রাজ্যের রাজা আ-ম্গোন-ব্জাং-পোর () তৃতীয় সন্তান ছিলেন। তাঁর মাতা দ্পাল-স্ক্যোং () ছিলেন স্তাগ-রা-ক্লু-গোং () পরিবারগোষ্ঠীর মহিলা। জন্মের সময় তাঁর নাম রাখা হয় গ্রুব-ব্ক্রা-শিস ()। শৈশবেই তিনি 'জাম-দ্ব্যাংস-শেস-রাব-র্গ্যা-ম্ত্শো নামক বৌদ্ধ পন্ডিতের নিকটে আশ্রয় লাভ করেন। ১৪৬৩ খ্রিষ্টাব্দে য়োন-তান-ছোস-র্গ্যাল () নামক থুব-ব্স্তান-দার-র্গ্যাল-গ্লিং () বৌদ্ধবিহারের প্রধান তাঁকে উপাসকের শপথ প্রদান করেন। ১৪৬৬ খ্রিষ্টাব্দে কুন-দ্গা'-দ্বাং-ফ্যুগ নামক পন্ডিত তাঁকে শ্রমণের শপথ প্রদান করেন। এরপর তিনি ছোস-র্জে-রা-ছেন-পা () এবং র্বা-স্তোন-য়োন-তান-দ্পাল-ব্জাং-পো () নামক বিহারের নিকট মধ্যমক, প্রজ্ঞাপারমিতা ও প্রমাণ সম্বন্ধে ছয় বছর ধরে অধ্যয়ন করেন। তাঁর যখন সতেরো বছর বয়স, সেই সময় তাঁকে য়োন-তান-ছোস-র্গ্যাল () মধ্যমক এবং দ্পাল-ল্দান-ত্শুল-খ্রিম্স-র্গ্যাল-ম্ত্শান () বিনয় ও গুহ্যসমাজতন্ত্র সম্বন্ধে শিক্ষাদান করেন। তাঁর অন্যান্য উল্লেখযোগ্য শিক্ষক ছিলেন মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক দ্বিতীয় ঙ্গোর-ছেন এবং গ্ত্সাং-স্ম্যোন-হেরুকা নামক বিখ্যাত বৌদ্ধ সাধক। ১৪৭৭ খ্রিষ্টাব্দে কুন-দ্গা'-দ্বাং-ফ্যুগ, র্বা-স্তোন-য়োন-তান-দ্পাল-ব্জাং-পো (), য়োন-তান-ছোস-র্গ্যাল () এবং ব্কা-ব্চু-পা-সাংস-র্গ্যাস-র্গ্যাল-ম্ত্শান () তাঁকে ভিক্ষুর শপথ দান করেন।


title: গ্লো-বো-ম্খান-ছেন-ব্সোদ-নাম্স-ল্হুন-গ্রুব

text: ভিক্ষু হওয়ার কিছুদিন পরেই তাঁকে থুব-ব্স্তান-দার-র্গ্যাল-গ্লিং বৌদ্ধবিহারের প্রধান হিসেবে নির্বাচিত করা হয় ও ঐ পদে তিনি বারো বছর থাকেন। এই সময়কালেই ১৪৮২ খ্রিষ্টাব্দে তিনি কুন-দ্গা'-র্গ্যাল-ম্ত্শান-দ্পাল-ব্জাং-পো নামক ষষ্ঠ সা-স্ক্যা-খ্রি-'দ্জিন রচিত ৎশাদ-মা-রিগ্স-পা'ই-গ্তের () গ্রন্থের ওপর দুইখানি টীকাভাষ্য রচনা করেন। ১৪৮৯ খ্রিষ্টাব্দে তিনি কুন-দ্গা'-র্গ্যাল-ম্ত্শান-দ্পাল-ব্জাং-পো রচিত স্দোম-গ্সুম-রাব-দ্ব্যে () গ্রন্থের ওপর একটি টীকাভাষ্য রচনা করেন, যার ফলে তাঁর ভ্রাতা ও মুস্তাং রাজ্যের রাজা ত্শাং-পা-ব্ক্রা-শিস-ম্গোনের () সঙ্গে তাঁর মতাদর্শগত বিরোধ দেখা দেয়। এরফলে ১৪৯৩ খ্রিষ্টাব্দে তিনি তিব্বত চলে যেতে বাধ্য হন। তিব্বতে ঙ্গোর-এ-বাম-ছোস-ল্দান বৌদ্ধবিহারে দ্কোন-ম্ছোগ-'ফেল-বা নামক সপ্তম ঙ্গোর-ছেনকে শিক্ষাদান করেন এবং 'জাম-পা'ই-র্দো-র্জেকে শিক্ষার্থীর শপথ দান করেন। এই সময় তাঁর ভাইয়ের মৃত্যু হলে তিনি মুস্তাং ফিরে যান, কিন্তু ১৫০৫ খ্রিষ্টাব্দের ৬ই ও ৭ই জুন তারিখের ৮.২ তীব্রতার ভূমিকম্পে দক্ষিণ তিব্বত ও মুস্তাং বিধ্বস্ত হলে তিনি পুনরায় তিব্বত যাত্রা করেন। এই সময় তিনি গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেনের জীবনী রচনা করেন। তাঁর উল্লেখযোগ্য শিষ্য ছিলেন ল্হা-ম্ছোগ-সেং-গে নামক নবম ঙ্গোর-ছেন, দ্কোন-ম্ছোগ-ল্হুন-গ্রুব নামক দশম ঙ্গোর-ছেন এবং কুন-দ্গা'-গ্রোল-ম্ছোগ নামক জো-নাং বৌদ্ধবিহারের চব্বিশতম প্রধান। ১৫২৭ খ্রিষ্টাব্দে তিনি কুন-দ্গা'-র্গ্যাল-ম্ত্শান-দ্পাল-ব্জাং-পো রচিত ম্খাস-পা-র্নাম-'জুগ-পা'ই-স্গো () নামক গ্রন্থের ওপর টীকাভাষ্য রচনা করেন। এছাড়াও তিনি দুই শত আটান্নটি গ্রন্থ রচনা করেন।


title: গ্ত্সাং-স্ম্যোন-হেরুকা

text: গ্ত্সাং-স্ম্যোন-হেরুকা () বা সাংস-র্গ্যাস-র্গ্যাল-ম্ত্শান () (১৪৫২-১৫০৭) একজন বিখ্যাত তিব্বতী গ্রন্থ রচয়িতা ও বৌদ্ধ সাধক ছিলেন।


title: গ্ত্সাং-স্ম্যোন-হেরুকা

text: গ্ত্সাং-স্ম্যোন-হেরুকা ১৪৫২ খ্রিষ্টাব্দে মধ্য তিব্বতের ম্খার-খা () নামক স্থানে ম্যাং () নামক পরিবারগোষ্ঠীতে জন্মগ্রহণ করেন। তাঁর পিতার নাম ছিল সাংস-র্গ্যাস-দ্পাল-ল্দান () এবং মাতার নাম ছিল সাংস-র্গ্যাস-'দ্রেন ()। তিনি কুন-দ্গা'-সাংস-র্গ্যাস () নামক পন্ডিতের নিকট শিক্ষার্থীর শপথ গ্রহণ করেন এবং তাঁর নাম রাখা হয় সাংস-র্গ্যাস-র্গ্যাল-ম্ত্শান ()। তিনি শা-রা-বা-রাব-'ব্যাম্স-পা-সাংস-র্গ্যাস-সেং-গে () নামক বিখ্যাত বৌদ্ধ সাধকের নিকট তিনি বিভিন্ন বিষয় সম্বন্ধে শিক্ষালাভ করেন। এরপ্র তিনি র্গ্যাল-র্ত্সে () নামক স্থানে অবস্থিত দ্পাল-'খোর-ছোস-স্দে () বৌদ্ধবিহারে গ্যু-লুং-পা-য়োন-তান-র্গ্যা-ম্ত্শো () নামক ভিক্ষুর নিকট হেবজ্র সহ বিভিন্ন তন্ত্র সম্বন্ধে অধ্যয়ন করেন। তিনি কুন-দ্গা'-দ্পাল-'ব্যোর নামক দ্বিতীয় র্গ্যাল-দ্বাং-'ব্রুগ-পা এবং থাং-স্তোং-র্গাল-পো () নামক দ্পাল-ছেন-রি-বো-ছে () বৌদ্ধবিহারের প্রধানের নিকট শিক্ষালাভ করেন।


title: গ্ত্সাং-স্ম্যোন-হেরুকা

text: একুশ বছর বয়সে তিনি বৌদ্ধবিহারে বসবাস ছেড়ে দিয়ে ভিক্ষুর জীবন অতিবাহিত না করে ভবঘুরে জীবন যাপন শুরু করেন। এই সময় তিনি এমন প্রথাবিরুদ্ধ ব্যবহার করতেন, যার ফলে তিব্বতের বেশিরভাগ বৌদ্ধ পন্ডিত তাঁকে এড়িয়ে চলতেন। তিনি বড় বড় চুল রাখা শুরু করেন এবং খট্বাঙ্গ ও মানুষের মাথার খুলি বা কপাল প্রভৃতি তন্ত্র বিষয়ক জিনিস বয়ে বেড়াতেন। এই সময় তিনি কাপড়ের বদলে মৃত মানুষের দেহের অংশ পরে থাকতেন এবং অদ্ভুত রকম ভাবে কখনো হাসতেন বা কখনো কাঁদতেন। তাঁর এই অদ্ভুত আচরণের জন্য তিনি মধ্য তিব্বতের পাগল বা গ্ত্সাং-স্ম্যোন নামে পরিচিত হন। জীবনের শেষ তিরিশের ওপর বছর তিনি তিব্বত, মুস্তাং ও নেপালের বিভিন্ন স্থানে ঘুরে বেড়ান ও সাধনায় লিপ্ত থাকেন। ১৫০৪ খ্রিষ্টাব্দে নেপালের রাজা রত্নমল্লের অনুরোধে কাঠমান্ডু শহরে অবস্থিত স্বয়ম্ভূনাথ স্তূপ সংস্কার করেন।


title: গ্ত্সাং-স্ম্যোন-হেরুকা

text: মধ্য তিরিশের বয়সে লাবচি নামক স্থানে তিন বছর ধরে বসবাসকালে তিনি মি-লা-রাস-পা নামক সুবিখ্যাত বৌদ্ধ সাধকের জীবনী ও সঙ্গীত সংকলন বিষয়ক তাঁর সর্বাপেক্ষা বিখ্যাত গ্রন্থ দুটি রচনা করেন। এই রচনা দুটি লিখতে গিয়ে তিনি মি-লা-রাস-পার জীবনযাপনকে অনুসরন করেন। মি-লা-রাস-পা যে সমস্ত স্থানে বসবাস ও সাধনা করেছিলেন, তিনিও সেই সমস্ত স্থানে বসবাস ও সাধনা করেন। কাঠের ব্লকে অভিনব পদ্ধতিতে ছেপে তিনি এই গ্রন্থ দুটি সমগ্র তিব্বতে ছড়িয়ে দিতে সক্ষম হন। বর্তমানে এই দুইটি গ্রন্থ সমগ্র তিব্বতে বহুল প্রচলিত এবং বিভিন্ন ভাষায় অনূদিত। তিনি স্ন্যান-ব্র্গ্যুদ () নামক মি-লা-রাস-পার ছাত্রদের দ্বারা প্রচারিত এক শিক্ষা বিষয়ক এবং ১৫০৫ খ্রিষ্টাব্দে মার-পা-ছোস-ক্যি-ব্লো-গ্রোসের জীবনী ও সঙ্গীত সংকলন বিষয়ক গ্রন্থ রচনা করেন। তিনি এছাড়াও বহু সঙ্গীত ও দোঁহা রচনা করেন।


title: গ্ত্সাং-স্ম্যোন-হেরুকা

text: র্গোদ-ত্শাং-রাস-পা (), ল্হা-ব্ত্সুন-রিন-ছেন-র্নাম-র্গ্যাল () এবং দ্ঙ্গোস-গ্রুব-দ্পাল-'বার () নামক তাঁর তিন প্রধান শিষ্য ছিলেন ও কুন-তু-ব্জাং-মো () নামক তাঁর ধর্মসঙ্গিনী গ্ত্সাং-স্ম্যোন-হেরুকার জীবনী রচনা করেন এবং তাঁর সঙ্গীত সংকলন ছাপেন। এই সমস্ত গ্রন্থ রাস-ছুং-ফুগ () এবং ব্রাগ-দ্কার-র্তা-সো () নামক দুইটি স্থানে সংরক্ষিত হয়, কিন্তু সাংস্কৃতিক বিপ্লবের সময় সেগুলি সম্পূর্ণ রূপে ধ্বংসপ্রাপ্ত হয়।


title: বামপন্থী রাজনীতি

text: বামপন্থী রাজনীতি () হচ্ছে সেই রাজনৈতিক অবস্থান বা কর্মকাণ্ড যা সামাজিক অসাম্য ও সামাজিক ক্রমাধিকারতন্ত্রের বিরুদ্ধে সামাজিক সাম্যকে গ্রহণ বা সমর্থন করে। এই রাজনীতি বিশেষভাবে জড়িত থাকে সমাজে যারা অন্যের তুলনায় কম পায় বা সুযোগহীন থাকে তাদের ব্যাপারে এবং পূর্বধারনা করে যে অসাম্যের অবিচার কমানো বা বিলুপ্ত করা উচিত।


title: বামপন্থী রাজনীতি

text: ১৭৮৯ সালে ফরাসি বিপ্লবের সময় বাম ইংরেজি left শব্দটির উৎপত্তি হয়। তখন পার্লামেন্টের ডানদিকে বসতেন শাসকদল এবং সভাপতির বাঁম পাশের আসনগুলোয় বসতেন বিরোধীদল। বাঁম দিকে বসার জন্য তাদের বলা হতো বামপন্থী বা লেফটিস্ট। সমাজতন্ত্রী ও প্রগতিশীলদেরই এখন সাধারণভাবে বামপন্থী বলা হয়। পরবর্তীকালে ফ্রান্সের অনুকরণে অন্যান্য দেশের আইনসভায়ও বিরোধী দলের সদস্যদের বামদিকে বসার রীতি চালু হয়।


title: বামপন্থী রাজনীতি

text: বিশ শতক পরবর্তীকালে বামপন্থী হতে হলে যে বৈশিষ্ট্য থাকা দরকার তা হচ্ছে বামপন্থিদের সাম্রাজ্যবাদ ও সম্প্রসারণবাদবিরোধী হতে হবে। এছাড়াও বামপন্থি হতে হলে তাদের অবশ্যই সামন্তবাদবিরোধী তথা সামন্ততন্ত্রের অবশেষ উচ্ছেদের কর্মসূচি গ্রহণ করতে হবে; সবরকম সম্ভাব্য আকার ও রূপে বিরাজমান ভূমিদাস প্রথার জেরগুলো, যেমন বর্গাপ্রথার উচ্ছেদ করে ভূমিসংস্কার করতে হবে। তৃতীয়ত রাষ্ট্রীয় ক্ষেত্রে কোনো ধরনের প্রতিক্রিয়াশীল আইন বা বিধিবিধানকে তারা সমর্থন করবে না। চতুর্থত, তারা উগ্র-জাতীয়তাবাদের বিরোধী অবস্থানে সুদৃঢ় থাকবে।


title: বামপন্থী রাজনীতি

text: বামপন্থী অর্থনীতি মুলত কেইন্সীয় অর্থনীতিতে বিশ্বাস করে এবং কারখানা গণতন্ত্র ও সামাজিক বাজারের মাধ্যমে কল্যাণ রাষ্ট্রে অর্থনীতির জাতীয়করণে এবং কেন্দ্রীয় পরিকল্পনায় একটি নৈরাজ্যবাদী/ সিণ্ডিক্যালবাদের পক্ষে স্বব্যবস্থাপনার নৈরাজ্যবাদী সাম্যবাদের পক্ষে দাঁড়ায়। শিল্প বিপ্লবের সময় বামপন্থীরা ট্রেড ইউনিয়নকে সমর্থন করত। বিশ শতকের শুরুতে, অনেক বামপন্থী অর্থনীতিতে সরকারের শক্তিশালী হস্তক্ষেপের পক্ষে দাঁড়ান।


title: চতুষ্কোণ (চলচ্চিত্র)

text: চতুষ্কোণ খ্যাতনামা পরিচালক সৃজিত মুখোপাধ্যায় পরিচালিত ২০১৪ সালের একটি বাংলা চলচ্চিত্র। এতে অভিনয় করেছেন অপর্ণা সেন, চিরঞ্জিৎ চক্রবর্তী, পরমব্রত চট্টোপাধ্যায়, গৌতম ঘোষ প্রমুখ। রিলায়েন্স এন্টারটেইনমেন্ট প্রযোজিত এই চলচ্চিত্রের কাহিনী গড়ে উঠেছে চার পরিচালকের চার ধরণের গল্প নিয়ে, একক কাহিনীর মাধ্যমে। ২০১৪ সালের দূর্গাপূজার প্রাক্কালে ২৬শে সেপ্টেম্বর চলচ্চিত্রটি মুক্তি পায়।


title: চতুষ্কোণ (চলচ্চিত্র)

text: চার পরিচালকের নিজ নিজ জীবনের কাহিনী নিয়ে গড়ে ওঠে এই চলচ্চিত্রের একক কাহিনী।এই চলচ্চিত্রের সংগীত পরিচালনা করেছেন অনুপম রায়।


title: চতুষ্কোণ (চলচ্চিত্র)

text: এই চলচ্চিত্র নিয়ে অনেক বিভ্রাট তৈরি হয়েছিল। ২০১৩ সালের ৩ ডিসেম্বর থেকে দৃশ্যায়ণ শুরু হবার কথা ছিল এবং কাহিনীর চার পরিচালকের চরিত্রে অভিনয় করবার কথা ছিল অপর্ণা সেন, ঋতুপর্ণ ঘোষ, গৌতম ঘোষ এবং অঞ্জন দত্তর। ঋতুপর্ণ ঘোষ মারা যাবার পর তার স্থানে অভিনয় করার কথা ছিল কৌশিক গঙ্গোপাধ্যায়র। কিন্তু সৃজিত অসুস্থ হয়ে যাওয়ায় এর দৃশ্যায়ণ বাধাগ্রস্ত হয়। এর মধ্যে প্রযোজকের সাথে ঝামেলা হওয়ার ফলে অঞ্জন দত্ত চলচ্চিত্রটিতে অভিনয় করবেন না বলেন। সময়ের সমস্যা হওয়ায় কৌশিক গঙ্গোপাধ্যায়ও অভিনয় করবেন না বলেন।


title: চতুষ্কোণ (চলচ্চিত্র)

text: এদিকে সৃজিত মুখোপাধ্যায় পরিচালিত আগের ছবিগুলোর চিত্রগ্রাহক ও সম্পাদক ছিলেন যথাক্রমে সৌমিক হালদার ও বোধাদিত্য বন্দ্যোপাধ্যায়। কিন্তু তারিখের সমস্যা হওয়ায় তারা শ্রী ভেঙ্কটেশ ফিল্মস প্রযোজিত "খাদ"-এর কাজ হাতে নেন। ফলে চলচ্চিত্রের জন্য নতুন চিত্রগ্রাহক (সুদীপ চট্টোপাধ্যায়) ও সম্পাদক (রবিরঞ্জন মৈত্র) নিতে হয়।


title: চতুষ্কোণ (চলচ্চিত্র)

text: কিন্তু শেষে অন্য চরিত্রে অভিনয় করেন কৌশিক গঙ্গোপাধ্যায়, তার আগের প্রদত্ত চরিত্রে চলে আসেন পরমব্রত চট্টোপাধ্যায়। অঞ্জন দত্তর চরিত্রে আসেন চিরঞ্জিৎ চক্রবর্তী। তাই প্রাথমিক কাহিনীর কিছুটা পরিবর্তন করা হয়।


title: চতুষ্কোণ (চলচ্চিত্র)

text: "টেলিগ্রাফ ইন্ডিয়া" "চতুষ্কোণ" চলচ্চিত্রের রিভিউয়ে এর নানাদিকের উচ্চকিত প্রশংসা করেন। চিরঞ্জিতের অন্যতম সেরা ফিরে আসা উল্লেখ করে। সম্পাদকের এতগুলো গল্পকে একসাথে জুড়ে দেয়ার সফলতা, অপর্ণা সেনের অভিনয়সহ অন্যান্যদের অভিনয়ের প্রশংসা ছাড়াও পরিচালকের অসাধারণ পরিচালনার কথা বলা হয়। অনুপম রায়ের সংগীতকে একধরণের পরমানন্দ হিসেবে উল্লেখ করা হয়েছে। "ষোলোআনা বাঙালিয়ানা", এই চলচ্চিত্রের 'শেষ মিনিটে কাহিনীর মোচড়' এর কথা বলেন।


title: অসম সাহিত্য সভা

text: অসম সাহিত্য সভা ১৯১৭ খ্রিষ্টাব্দে অসমীয়া ভাষা ও সংস্কৃতির বিকাশ আর প্রসারের উদ্দেশ্যে প্রতিষ্ঠিত হয়।। বর্তমানে অসম ও অসমের বাইরে এই সংগঠনের হাজারেরও অধিক শাখা আছে। সংগঠনটির প্রধান কার্যালয় যোরহাট শহরের চন্দ্ৰকান্ত সন্দিকৈ ভবনে অবস্থিত।


title: অসম সাহিত্য সভা

text: উনিশ শতকের শেষের দিকে কলকাতা শহরে পাঠরত কয়েকজন অসমীয়া ছাত্র অসমীয়া সাহিত্যকে বিশ্বের দরবারে প্রতিষ্ঠা করার উদ্দেশ্যে ১৮৮৮ খ্রিষ্টাব্দের ২৫ আগষ্ট "অসমীয়া ভাষা উন্নতি সাধিনী সভা" প্রতিষ্ঠা করেন। এই সংগঠনের সঙ্গে জড়িত ব্যক্তিসমূহ ছিলেন লক্ষ্মীনাথ বেজবরুয়া, হেমচন্দ্ৰ গোস্বামী, বেণুধর রাজখোয়া, ডালিমচন্দ্ৰ বরা, তীৰ্থনাথ শৰ্মা, কমলচন্দ্ৰ শৰ্মা ইত্যাদি। ১৯১৭ খিষ্টাব্দে এই উদ্যোগের ফলশ্রুতি হিসেবে অসম সাহিত্য সভা প্রতিষ্ঠিত হয়। ১৯১৭ খ্রিষ্টাব্দে ডিসেম্বর মাসে শিবসাগর জেলায় অসম সাহিত্য সভার প্রথম অধিবেশন অনুষ্ঠিত হয় এবং এর সভাপতিত্ব করেন পদ্মনাথ গোহাঞিবরুয়া। শরৎচন্দ্ৰ গোস্বামী অসম সাহিত্য সভার প্রতিষ্ঠাতা সম্পাদক ছিলেন।।


title: অসম সাহিত্য সভা

text: অসমীয়া ভাষা, সাহিত্য ও সংস্কৃতির সর্বাঙ্গীণ উন্নতির লক্ষ্য নিয়ে তৈরী অসম সাহিত্য সভার সংবিধানে এই সংগঠনের মূল উদ্দেশ্যগুলি হলোঃ


title: অসম সাহিত্য সভা

text: ১৯২৬ খ্রিষ্টাব্দের পর থেকে অসম সাহিত্য সভা অসম সাহিত্য সভা পত্রিকা নামে অসমীয়া ভাষা সাহিত্যর গবেষণাধর্মী, বিশ্লেষণাত্মক প্রবন্ধের ত্রৈমাসিক পত্রিকা প্রকাশ করে আসছে। দ্বিতীয় মহাযুদ্ধের সময় পত্রিকাটির প্রকাশ বন্ধ হলেও ১৯৫৪ খ্রিষ্টাব্দের পর থেকে নিয়মিতভাবে প্রকাশ হয়ে আসছে।


title: অসম সাহিত্য সভা

text: অসম সাহিত্য সভার বর্তমান প্রতীকটি ১৯৬০ খ্রিষ্টাব্দের ২৮ অক্টোবরে গ্রহণ করা হয়। এই প্রতীক যুগল দাস নামক এক শিল্পী অঙ্কন করেছিলেন।


title: অসম সাহিত্য সভা

text:
এই গীতের স্বরলিপি যোরহাটর শ্ৰীইন্দ্ৰেশ্বর শৰ্মার ও গীতিকার মিত্ৰদেব মহন্ত অধিকার।চির চেনেহী মোর ভাষা জননী ।
ধন্যে পুণ্যে হৃত পাবনী, আই ॥
প্ৰকৃতি পরশ রসে অমল কমল
চঞ্চল হৃদি জলে ঢালে পরিমল
কোমল চম্পার কলি
ঢৌবে ঢৌবে ঢৌবে তুলি
রিণিকি রিণিকি কোনে তোলে রাগিণী ॥
সংসার গুরুভারে অবশ পরাণ
হিয়াত বিলীন হয় হিয়াভরা গান
কার নিচুকনি শুনা
শুনি বানী ব্যথা পমা
চকুতে চকুর নীরে লয় জিরণি ॥
জীবনে মরণে রণে লহরী সুধার
রসনা শিতানে বহি সিঁচা শতধার
হে’ মোর মধুরননা
মাগিছোঁ মাধুৰী কণা
দিয়া দিয়া দিয়া আই মধু ভাষিণী ॥


title: মনিকা আলী

text: মনিকা আলী (জন্ম: ২০ অক্টোবর ১৯৬৭) হলেন একজন বাংলাদেশী বংশোদ্ভূত ব্রিটিশ লেখক ও ঔপন্যাসিক। ২০০৩ সালে তিনি তার অপ্রকাশিত পাণ্ডুলিপির উপর ভিত্তি করে গ্রান্টা পত্রিকা কর্তৃক "বেস্ট অব ইয়ং ব্রিটিশ নভেলিস্ট" নির্বাচিত হয়েছিলেন। তার প্রথম প্রকাশিত উপন্যাস, ব্রিক লেন ঐ বছরই প্রকাশিত হয়েছিল। উপন্যাসটি "ম্যান বুকার পুরস্কার" এর জন্য মনোনীত হয়েছিল। এটি একই নাম নিয়ে ২০০৭ সালের একটি চলচ্চিত্র নির্মাণ করা হয়েছিল।


title: মনিকা আলী

text: এছাড়াও তিনি ৩টি উপন্যাস প্রকাশ করেছেন।


title: মনিকা আলী

text: মনিকা একজন বাংলাদেশী পিতা এবং ইংরেজ মায়ের ঘরে ১৯৬৭ সালে ঢাকা, পূর্ব পাকিস্তান (বর্তমানে বাংলাদেশ) জন্মগ্রহণ করেন। যখন তার বয়স মাত্র ৩ বছর ছিল, তার পরিবার ইংল্যান্ড এর বল্টনে চলে আসেন। তার পিতার আদি বাড়ী হচ্ছে ময়মনসিংহের জেলায়। তিনি প্রাথমিকভাবে বোল্টন স্কুলে ভর্তি হন এবং তারপর অক্সফোর্ডের ওয়াডহাম কলেজে দর্শন, রাজনীতি এবং অর্থনীতি বিষয়ে পড়াশোনা করেন।


title: মনিকা আলী

text: আলী তার স্বামী সাইমন টরেন্স (একজন ব্যবস্থাপনা পরামর্শক) এর সঙ্গে দক্ষিণ লন্ডনে বসবাস করছেন। তাদের দুটি সন্তান, যথা- ফেলিক্স নামের একটি ছেলে (১৯৯৯ সালে জন্ম) এবং সুমি নামে মেয়ে (২০০১ সালে জন্ম) রয়েছে।


title: অসম সাহিত্য সভার সভাপতিদের তালিকা

text: ১৯১৭ খ্রিষ্টাব্দে প্রতিষ্ঠিত অসম সাহিত্য সভা নামক সংগঠনের সভাপতিদের তালিকা নিম্নে প্রদত্ত হলঃ


title: অর্জুন কাপুর

text: অর্জুন কাপুর (; জন্ম: ২৬ জুন, ১৯৮৫) হলেন একজন ভারতীয় অভিনেতা। তিনি বলিউড চলচ্চিত্রে অভিনয় করে থাকেন।


title: অর্জুন কাপুর

text: অর্জুন কাপুর চলচ্চিত্র প্রযোজক বনি কাপুর ও মোনা শৌরি কাপুর পুত্র। "কল হো না হো" (২০০৩) ও "ওয়ান্টেড" সহ বেশ কয়েকটি ছবিতে সহকারী পরিচালক ও সহ প্রযোজক হিসেবে কাজ করার পর অর্জুন হাবিব ফয়জলের "ইশকজাদে" ছবিতে অভিনেতা হিসেবে প্রথম আত্মপ্রকাশ করেন। এই ছবিতে অভিনয় করে তিনি শ্রেষ্ঠ নবাগত অভিনেতা বিভাগে ফিল্মফেয়ার পুরস্কারের জন্য মনোনীত হয়েছিলেন।


title: অর্জুন কাপুর

text: এরপর অর্জুন "গুন্ডে" (২০১৪) নামক অ্যাকশন চলচ্চিত্রে এক কয়লা চোর, "২ স্টেটস" (২০১৪) নামক রোম্যান্স চলচ্চিত্রে এক উচ্চাকাঙ্ক্ষী লেখক এবং "কি অ্যান্ড কা" (২০১৬) নামক রোম্যান্টিক কমেডি চলচ্চিত্রে এক ঘরে-থাকা স্বামীর ভূমিকায় অভিনয় করেন। তিনটি ছবিই বিশ্বব্যাপী একশো কোটি টাকারও বেশি অর্থ উপার্জন করতে সক্ষম হয়। চলচ্চিত্রে অভিনয়ের পাশাপাশি অর্জুন ২০১৫ সালে ১৬শ আইআইএফএ পুরস্কার অনুষ্ঠানে এবং ২০১৬ সালে "" নামক টেলিভিশন শো-তে সঞ্চালকের ভূমিকা পালন করেন।


title: অর্জুন কাপুর

text: ১৯৮৫ সালের ২৬ জুন মহারাষ্ট্রের মুম্বই শহরে অর্জুন কপূরের জন্ম। তাঁর বাবা হিন্দি চলচ্চিত্র প্রযোজক বনি কপূর ও মা শিল্পোদ্যোগী মোনা শৌরি কপূর। অর্জুন কপূর হলেন চলচ্চিত্র নির্মাতা সুরিন্দর কপূরের নাতি। তিনি অভিনেতা অনিল কপূর ও সঞ্জয় কপূরের ভাইপো এবং প্রযোজক সন্দীপ মারওয়ার তাঁর পিসেমশাই। অর্জুন অভিনেত্রী সোনম কপূর, অভিনেতা মোহিত মারওয়া ও প্রযোজক রিয়া কপুরের জ্ঞাতি-ভাই। অংশুলা কপূর তাঁর বোন। অভিনেত্রী শ্রীদেবী হলেন অর্জুনের সৎ মা। সেই সূত্রে জাহ্নবী ও খুশি কপুর নামে তাঁর দুই সৎ বোন। অর্জুনকে তাঁর বাবার দ্বিতীয় বিবাহ সম্পর্কে প্রশ্ন করা হলে তিনি বলেছিলেন: "আমরা যখন ছোটো ছিলাম, তখন ব্যাপারটা খুব কঠিন ছিল। কিন্তু কী করবে? কতক্ষণ নালিশ করবে? যা ঘটছে তা মেনে নিতেই হবে। দাঁতে দাঁত চেপে। আর এগিয়ে যেতে হবে।"


title: অর্জুন কাপুর

text: দ্বাদশ শ্রেণী অবধি অর্জুন পড়াশোনা করেছিলেন মুম্বইয়ের আর্য বিদ্যা মন্দিরে। দ্বাদশ শ্রেণী পরীক্ষায় অকৃতকার্য হয়ে তিনি পড়াশোনা ছেড়ে দেন। কৈশোরে ও যৌবনের গোড়ার দিকে অর্জুন বেশ মোটা ছিলেন। তাঁর ওজন ছিল প্রায় ১৪০ কিলোগ্রাম। পরবর্তীকালে অর্জুন বলেছিলেন, ওই অবস্থার জন্য তিনি "অগোছালো, বদমেজাজি" ও "কম-আত্মবিশ্বাসী" হয়ে পড়েছিলেন। ২০০৩ সালে অর্জুন প্রথম চলচ্চিত্র জগতে প্রবেশ করেন। সেই বছর নিখিল আডবানির "কল হো না হো" ছবিতে অর্জুন সহকারী পরিচালকের কাজ করেন। নিখিল আডবানি পরিচালিত "" (২০০৭) ছবিতেও অর্জুন সহকারী পরিচালকের কাজ করেছিলেন। সেই সঙ্গে তিনি তাঁর বাবার প্রযোজনায় নির্মিত "নো এন্ট্রি" (২০০৫) ও "ওয়ান্টেড" (২০০৯) ছবিতে সহ প্রযোজকের দায়িত্ব পালন করেন। এরপর অর্জুন ভারতের অগ্রণী প্রযোজনা সংস্থা যশ রাজ ফিল্মসের সঙ্গে তিনটি ছবিতে চুক্তিবদ্ধ হন।


title: অর্জুন কাপুর

text: ২০১২ সালে হাবিব ফয়জলের ক্রাইম ড্রামা "ইশকজাদে" ছবিতে অর্জুন প্রথম অভিনেতা হিসেবে আবির্ভূত হন। এই ছবিতে তাঁর বিপরীতে ছিলেন পরিণীতি চোপড়া। ছবিটি সমালোচকদের দ্বারা প্রশংসিত হয় এবং বাণিজ্যিকভাবেও সাফল্য অর্জন করে। এই ছবিতে অর্জুনের অভিনীত চরিত্রটির নাম ছিল পারমা চৌহান। এটি একটি অন্ধ স্বদেশভক্ত যুবকের চরিত্র। সে এক প্রতিদ্বন্দ্বী পরিবারের মেয়েকে প্রলুব্ধ করে। বিনোদন পোর্টাল বলিউড হাঙ্গামার তরণ আদর্শ অর্জুনের অভিনয় সম্পর্কে লেখেন: "অর্জুন কপূরের প্রথম অভিনয় অসাধারণ। তাঁর শরীরের ভাষা অতুলনীয় এবং ছবিতে তিনি ‘আমি-কাউকে-মানি-না’ গোছের মনোভাব ব্যক্ত করেছেন। এই বেপরোয়া ও অকুতোভয় চরিত্রটিতে তিনি একাধারে উত্তেজিত ও গ্রাম্য এবং আত্মবিশ্বাসী ও দৃঢ়প্রতিজ্ঞ রূপ দান করেছেন।" অতুল সভরওয়ালের ক্রাইম থ্রিলার "আওরঙ্গজেব" ছবিতে (২০১৩) অর্জুন দ্বৈত চরিত্রে অভিনয় করেন। এই ছবিটি বাণিজ্যিকভাবে ব্যর্থ হয়েছিল। সিএনএন-আইবিএন-এর সমালোচক রোহিত বৎস বলেছিলেন যে, "তাঁর চরিত্রটির নৈরাশ্যবাদী দিকটি ফুটিয়ে তুলতে" অর্জুন সফল হয়েছে। কিন্তু তিনি কয়েকটি দৃশ্যে অর্জুনের "ওভার-দ্য-টপ" ভঙ্গিমার সমালোচনাও করেন।


title: অর্জুন কাপুর

text: অর্জুন কাপুর এশিয়ান অ্যাকাডেমি অফ ফিল্ম অ্যান্ড টেলিভিশনের প্রাক্তন ছাত্র। ২০০৩ সালে "কাল হো না হো" ছবিতে সহকারী পরিচালক হয়ে তিনি প্রথম চলচ্চিত্র জগতে প্রবেশ করেন। "সালাম-এ-ইশক" (২০০৭) ছবিতেও তিনি সহকারী পরিচালকের কাজ করেছেন। হাবিব ফয়সলের "ইশকজাদে" ছবিতে পরিণীতি চোপরার বিপরীতে তিনি প্রথম অভিনয় করেন। এই ছবিটি বাণিজ্যিকভাবে সফল হয় এবং সমালোচকদেরও প্রশংসা অর্জন করে। অর্জুন কাপুরের অভিনয়ও এই ছবিতে সমালোচকদের দ্বারা প্রশংসিত হয়। বলিউড হাঙ্গামার তরণ আদর্শ বলেন, "অর্জুন কাপুর প্রথম আবির্ভাবেই অসামান্য অভিনয় করেছেন। তাঁর শারীরিক ভাষা অতুলনীয় এবং একটি ছবিতে "আমি-কাউকে-মানি-না" গোছের অভিনয়টিও অসাধারণ।"\


title: অর্জুন কাপুর

text: তাঁর পরবর্তী ছবি "আওরঙ্গজেব" সম্পর্কে মিশ্র প্রতিক্রিয়া পাওয়া যায়। কইমইয়ের মোহর বসু তাঁর সমালোচনায় লেখেন, "অর্জুন কাপুর দ্বৈত ভূমিকায় দুই রকম। জটিল চরিত্রে অভিনয় করতে গিয়ে তিনি মোটামুটি কোনো ভুল না করেই নিজেকে উপস্থাপনা করেছেন। তাঁর অভিনয়ের মধ্যে প্রতিশ্রুতি আছে, তবে তা মনে রাখার মতো নয়।"


title: অর্জুন কাপুর

text: ২০১৪ সালে তিনি "গুন্ডে" ছবিতে রণবীর সিং ও প্রিয়াঙ্কা চোপরার বিপরীতে অভিনয় করেন। এই ছবিতে তিনি গুন্ডা বালার চরিত্রে অভিনয় করেন। ছবিটি বাণিজ্যিকভাবে সফল হয় এবং সমালোচকদেরও প্রশংসা পায়। অর্জুন কাপুরের অভিনয়ও রণবীর সিং ও প্রিয়াঙ্কা চোপরার সঙ্গে সঙ্গে প্রশংসিত হয়। এরপর তিনি করণ জোহর ও সাজিদ নাদিয়াদওয়ালার যৌথ প্রযোজনা "টু স্টেটস" ছবিতে আলিয়া ভাটের বিপরীতে অভিনয় করেন। চেতন ভগতের উপন্যাস অবলম্বনে নির্মিত এই ছবিটি ২০১৪ সালের এপ্রিল মাসে মুক্তি পায়। ডিএনএ-এর সরিতা তানওয়ারের মতে, এই ছবিতে অর্জুন কাপুরের অভিনয় বেশ প্রশংসনীয় এবং তাঁর আগের কাজগুলির তুলনায় অনেক ভাল। ডেকান ক্রনিকলের কুসুমিতা দাস লেখেন, "অভিনেতা হিসেবে অর্জুন পুত্র, প্রেমিক ও জামাইয়ের চরিত্রে ভিন্ন ভিন্ন মাত্রা দিয়েছেন। মায়ের প্রিয় অথচ বাপে খেদানো ছেলের ভূমিকাতেও তাঁর অভিনয় বেশ গভীর।"


title: ত্রেতা যুগ

text: ত্রেতা যুগ (দেবনাগরী: ) হলো হিন্দুধর্ম অনুযায়ী, চার যুগের দ্বিতীয় যুগ। ত্রেতা মানে সংস্কৃত ভাষায় তৃতীয়। প্রথম যুগ হলো সিদ্ধ নৈতিকতার সত্য যুগ এবং দ্বিতীয়টি দ্বাপর যুগ। কার্তিক মাসের শুক্ল পক্ষের নবমী তিথিতে সোমবারে ত্রেতা যুগের উৎপত্তি। এর পরিমাণ ১২,৯৬,০০০ বছর। এই যুগের পালনকর্তা বিষ্ণুর তিন অবতার যথাক্রমে বামন, পরশুরাম এবং রাম। পুণ্য তিন ভাগ, পাপ এক ভাগ। সূর্য বংশের শাসক- ব্রহ্ম, মরীচি, কাশ্যপ, সাবর্ণিক, মনু, ধনু, সুষেণ, হরিদাস, যৌবনাশ্ব, মুচুকুন্দ, শতবাহু, বেন, পৃত্থু, ইক্ষাকু, দ্যোতকর, কৎসর্প, শ্রেষ্ঠধর, ককুৎস্থ, শতঞ্জীব, দণ্ড, হরিষ, বিজয়, হরিশচন্দ্র, রোহিতাশ্ব, মৃত্যুঞ্জয়, মহাপদ্ম, ত্রিশঙ্কু, উচ্চাঙ্গদ, মরুৎ, অনরণ্য, বিকর্ণবাহু, সগর, অংশুমান, অসমঞ্জা, ভগীরথ, অশ্বঞ্জয়, মণি দীলিপ, রঘু, অজ, দশরথ, শ্রীরাম, লব, কুশ। প্রাণ ছিল অস্থিতে। বেদ ছিল ঋগ্বেদ। রূপার পাত্র ব্যবহার করা হত। তীর্থ ছিল নৈমিষ অরণ্য। তারক ব্রহ্মনাম- রাম নারায়ণানন্ত মুকুন্দ মধুসুদন। কৃষ্ণ কেশব কংসারে হরে বৈকুণ্ঠ বামন। অর্থাৎ রাম নারায়ণ অনন্ত মুকুন্দ মধুসুদন কৃষ্ণ কেশব কংস অরি হরি বৈকুণ্ঠ বামন।


title: চির চেনেহী মোর ভাষা জননী

text:
"চির চেনেহী মোর ভাষা জননী" অসম সাহিত্য সভার আনুষ্ঠানিক সংগীত। এই গানের রচয়িতা হলেন সাহিত্য অকাদেমি পুরস্কার বিজয়ী অসমীয়া সাহিত্যিক সাহিত্যাচাৰ্য মিত্ৰদেব মহন্ত। যোরহাট শহরের ইন্দ্ৰেশ্বর শৰ্মা এই গীতের স্বরলিপি সৃষ্টি করেন। অসম সাহিত্য সভার অধিবেশনের সকল অনুষ্ঠানের শুরুতে এই সংগীত টি পরিবেশন করা হয়।।
চির চেনেহী মোর ভাষা জননী।
ধন্যে পুণ্যে হৃত-পাবনী, আই।।


title: চির চেনেহী মোর ভাষা জননী

text:
প্ৰকৃতি পরশ-রসে অমল কমল
চঞ্চল হৃদি জলে ঢালে পরিমল
রিণিকি রিণিকি কোনে তোলে রাগিণী।।


title: চির চেনেহী মোর ভাষা জননী

text:
সংসার গুরুভারে অবশ পরাণ
হিয়াত বিলীন হয় হিয়াভরা গান
চকুতে চকুর নীরে লয় জিরণি।।


title: চির চেনেহী মোর ভাষা জননী

text:
জীবনে মরণে রণে লহরী সুধার
বসনা শিতানে বহি সিঁচা শতধার
দিয়া দিয়া দিয়া আই মধুর-ভাষিণী।।


title: রণবীর সিং

text: রণবীর সিং ভবনানী (জন্ম: ৬ জুলাই, ১৯৮৫) হলেন একজন ভারতীয় চলচ্চিত্র অভিনেতা। তিনি হিন্দি চলচ্চিত্রে অভিনয় করেন। ইন্ডিয়ানা ইউনিভার্সিটি ব্লুমিংটন থেকে স্নাতক ডিগ্রি অর্জনের পর রণবীর চলচ্চিত্র শিল্পে যোগদান করার জন্য ভারতে ফিরে আসেন। ২০১০ সালে যশ রাজ ফিল্মসের রোম্যান্টিক কমেডি "ব্যান্ড বাজা বারাত" ছবিতে একটি প্রধান চরিত্রে অভিনয় করেন। এটিই ছিল তাঁর অভিনীত প্রথম ছবি। ছবিটি সমালোচকদের প্রশংসা অর্জন করেছিল এবং বাণিজ্যিকভাবেও সাফল্য অর্জন করতে সক্ষম হয়েছিল। এই ছবিতে অভিনয় করে রণবীর শ্রেষ্ঠ নবাগত অভিনেতা বিভাগে একটি ফিল্মফেয়ার পুরস্কার অর্জন করেন।


title: রণবীর সিং

text: এরপর রণবীর অভিনয় করেন রোম্যান্টিক ড্রামা "লুটেরা" (২০১৩), সঞ্জয় লীলা ভংসালী পরিচালিত ট্র্যাজিক রোম্যান্স "গোলিয়োঁ কী রাসলীলা রাম-লীলা" (২০১৩) এবং অ্যাকশন-ড্রামা "গুন্ডে" (২০১৪) ছবিতে। "গোলিয়োঁ কী রাসলীলা রাম-লীলা" ছবিটি ছিল তাঁর অভিনীত বাণিজ্যিকভাবে সফল ছবিগুলির মধ্যে সর্বাগ্রগণ্য। ২০১৫ সালে তিনি অভিনয় করেন কমেডি-ড্রামা "দিল ধড়কনে দো" ছবিতে। এই বছরই "বাজীরাও মস্তানী" ছবিতে তিনি প্রথম বাজিরাওয়ের চরিত্রে অভিনয় করেছিলেন। এই ছবিটি ছিল বলিউডের সর্বাধিক বাণিজ্যসফল ছবিগুলির অন্যতম। ছবিটি সমালোচকদের প্রশংসাও অর্জন করে এবং এই ছবিতে অভিনয় করে তিনি শ্রেষ্ঠ অভিনেতা বিভাগে ফিল্মফেয়ার পুরস্কার লাভ করেন।


title: রণবীর সিং

text: ১৯৮৫ সালের ৬ জুলাই মুম্বই শহরে এক সিন্ধি পরিবারে রণবীর সিং-এর জন্ম হয়েছিল। তাঁর বাবার নাম জগজিৎ সিং ভবনানী এবং মায়ের নাম অঞ্জু ভবনানী। ভারত বিভাজনের সময় সিন্ধু প্রদেশের করাচি থেকে রণবীরের ঠাকুরদা সুন্দর সিং ভবনানী ও ঠাকুরমা চাঁদ বার্ক মুম্বইতে চলে আসেন। রণবীর তাঁর বাবা-মায়ের দ্বিতীয় সন্তান। তাঁর দিদির নাম রীতিকা ভবনানী। রণবীর সিং অভিনেতা অনিল কপূর ও তাঁর স্ত্রী সুনীতা কপূরের (প্রাক-বিবাহ নাম সুনীতা ভবনানী) কন্যা অভিনেত্রী সোনম কপূর ও প্রযোজক রিয়া কপূর মামাতো বোন। নিজের "ভবনানী" পদবিটি বাদ দেওয়া প্রসঙ্গে রণবীর বলেছিলেন যে, তাঁর মনে হয়েছিল নামটি "অত্যধিক দীর্ঘ ও অত্যধিক অক্ষরযুক্ত"। এই কারণে "বিক্রয়যোগ্য পণ্য" হিসেবে তাঁর ব্র্যান্ডের মূল্য কমে যায়।


title: রণবীর সিং

text: ছেলেবেলা থেকেই রণবীর অভিনেতা হতে চাইতেন। স্কুলের একাধিক নাটক ও বিতর্কে অংশও নিতেন। একবার জন্মদিনের এক পার্টিতে ঠাকুরমার অনুরোধে শিশু রণবীর নেচে দেখিয়েছিলেন। রণবীরের স্মৃতিচারণ থেকে জানা যায়, তিনি হঠাৎ এক লাফে লনে নেমে পড়েন এবং ১৯৯১ সালের অ্যাকশন চলচ্চিত্র "হাম"-এর "চুম্মা চুম্মা" গানটির সঙ্গে নেচে দেখান। এই ঘটনায় তিনি রোমাঞ্চিত হন এবং অভিনয় ও নৃত্যে আগ্রহী হয়ে ওঠেন। যদিও মুম্বইতে এইচ. আর. কলেজ অফ কমার্স অ্যান্ড ইকোনমিকসে ভর্তি হওয়ার পর রণবীর উপলব্ধি করেন চলচ্চিত্রে সুযোগ পাওয়া অতটা সহজ নয়। চলচ্চিত্র শিল্পের সঙ্গে যুক্ত পরিবারের ছেলেমেয়েরাই এই ধরনের সুযোগ পান। তাই অভিনয়ের বাসনাকে "দূরাকাঙ্ক্ষা" মনে করে তিনি সৃজনশীল লেখালিখিতে মন দেন। এরপর তিনি মার্কিন যুক্তরাষ্ট্রে চলে যান এবং ইন্ডিয়ানা ইউনিভার্সিটি থেকে ব্যাচেলর অফ আর্টস ডিগ্রি অর্জন করেন।


title: রণবীর সিং

text: বিশ্ববিদ্যালয়ে তিনি অভিনয়ের ক্লাস করার সিদ্ধান্ত নেন এবং থিয়েটারকে মাইনর হিসেবে গ্রহণ করেন। পড়াশোনা শেষ করে ২০০৭ সালে রণবীর ফিরে আসেন মুম্বইতে। এরপর কয়েক বছর ওঅ্যান্ডএম ও জে. ওয়াল্টার টমসনের মতো কয়েকটি এজেন্সির সঙ্গে কপিরাইটার হিসেবে বিজ্ঞাপনের কাজ করেন। এরপর কিছুদিন তিনি সহকারী পরিচালকের কাজও করেন। কিন্তু অভিনয়কেই জীবনের লক্ষ্য হিসেবে বেছে নিয়ে তিনি সেই কাজ ছেড়ে দেন। স্থির করেন পরিচালকদের কাছে নিজের পোর্টফোলিও পাঠাবেন। সব ধরনের অডিশনে যান। কিন্তু কোথাও কোনও ভালো সুযোগ পাননি রণবীর। শুধু গৌণ চরিত্রে অভিনয়ের ডাক পেতে শুরু করেন: "সবকিছুই এত হতাশাব্যঞ্জক ছিল যে আমি খুব অবসাদগ্রস্থ হয়ে পড়েছিলাম। এক এক সময় আমি ভাবতাম আমি ঠিক করছি না ভুল করছি।"


title: রোম মসজিদ

text: মস্ক অফ রোম বা মস্চেয়া ডি রোমা হল ইতালি ও ইউরোপের বৃহত্তম মসজিদ যেটি আফগানিস্তানের রাজপুত্র মুহাম্মদ হাসান ও তার স্ত্রী রাজিয়া বেগম এর উদ্যোগে এবং পাশাপাশি সৌদি আরবের যুবরাজ ফয়সাল এর সহ-অর্থায়নে নির্মিত হয়| এটির আয়তন ৩০০০ বর্গমিটার (৩২০,০০০ বর্গফুট) এবং এর ভেতর একত্রে ১২০০০ মুসল্লী নামাজ পড়তে পারে|


title: রোম মসজিদ

text:
১৯৭৪ সালে মসজিদটির প্রকল্প হাতে নেয় ইতালির নগর পরিষদ(ইতালীয় সিটি কাউন্সিল) মসজিদটির জন্য জমি প্রদান করে| এর কাজ শুরু হয় ১৯৮৪ সালে যেটি উদ্ভোধন করেন তৎকালীন ইতালীয় প্রধানমন্ত্রী স্যান্ড্রো পার্টিনি এবং দশ বছর পর ১৯৯৪ সালে এর নির্মাণকাজ শেষ হয়| মসজিদটির প্রকল্পের নকশা ও পরিচালনা করেছিলেন ভিট্টোরিও গিগলিওটি স্যামি মোসাভি এবং প্রখ্যাত ইতালীয় স্থপতি ও শিক্ষাবিদ পাওলো পর্তুগিজি, যিনি পরবর্তীতে স্র্যাটবার্গ মসজিদেরও নকশা করেন|
মসজিদটি যৌথভাবে নির্বাসিত যুবরাজ মুহাম্মদ আফগানিস্তানের হাসান ও তার স্ত্রী কর্তৃক প্রতিষ্ঠিত হয়েছিল। ১৯৯৫ সালের ১লা জুলাই মসজিদটি আনুষ্ঠানিকভাবে উদ্বোধন করা হয়|


title: 'জাম-দ্ব্যাংস-শেস-রাব-র্গ্যা-ম্ত্শো

text: 'জাম-দ্ব্যাংস-শেস-রাব-র্গ্যা-ম্ত্শো () (১৩৯৬-১৪৭৪) তিব্বতের ঙ্গোর-এ-বাম-ছোস-ল্দান বৌদ্ধবিহারের তৃতীয় প্রধান বা ঙ্গোর-ছেন ছিলেন।